9. การจัดการ

9.1 โครงสร้างคณะกรรมการ

คณะกรรมการมีความรับผิดชอบหลักในการตัดสินใจดำเนินงานที่จะเป็นประโยชน์แก่เอ็กโก
ผู้ถือหุ้นและผู้มีส่วนได้เสีย รวมทั้งพนักงานและชุมชนในพื้นที่ที่กลุ่มเอ็กโกดำเนินการอยู่
และเป็นผู้กำหนด วิสัยทัศน์ นโยบาย รวมทั้งงบประมาณในการดำเนินงานร่วมกับฝ่ายบริหาร

ข้อบังคับของบริษัท กำหนดให้กรรมการต้องมีคุณสมบัติและไม่มีลักษณะต้องห้ามตามที่กฎหมายว่าด้วย
บริษัทมหาชนจำกัดกำหนด โดยคณะกรรมการมีจำนวนไม่น้อยกว่า 5 คนและไม่เกินกว่า 15 คน
เลือกตั้งโดยที่ประชุมผู้ถือหุ้น
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

ปัจจุบัน คณะกรรมการมีกรรมการจำนวน 15 คน ประกอบด้วย

-   กรรมการที่ไม่เป็นผู้บริหาร 14 คน โดยในจำนวนนี้มีกรรมการอิสระจำนวน 6 คน รวมอยู่ด้วย

-   กรรมการที่เป็นผู้บริหาร 1 คน คือกรรมการผู้จัดการใหญ่

  รายชื่อคณะกรรมการและการถือครองหุ้น ณ วันที่ 31 ธันวาคม 2551 ประกอบด้วย

+---+-------------------+-------------+--------+-------+-------+------+
| ที่ | รายชื่อกรรมการ      | ตำแหน่ง      | ว      | จำ    |       |      |
|   |                   |             | ันที่ได้รับ | นวนหุ้น |       |      |
|   |                   |             |        |       |       |      |
|   |                   |             | แต่งตั้ง  |       |       |      |
+===+===================+=============+========+=======+=======+======+
|   |                   |             |        | 31    | 31    | เพิ่ม  |
|   |                   |             |        | ธ     | ธ     | (ลด) |
|   |                   |             |        | .ค.51 | .ค.50 |      |
+---+-------------------+-------------+--------+-------+-------+------+
| 1 | นายศานิต ร่างน้อย    | ปร          | 27     | -     | -     | -    |
|   |                   | ะธานกรรมการ | พ.ย.   |       |       |      |
|   |                   |             | 49     |       |       |      |
+---+-------------------+-------------+--------+-------+-------+------+
| 2 | นายอัศวิน คงสิริ      | กรรมกา      | 24     | -     | -     | -    |
|   |                   | รอิสระ/รองปร | เม.ย.  |       |       |      |
|   |                   | ะธานกรรมการ | 49     |       |       |      |
+---+-------------------+-------------+--------+-------+-------+------+
| 3 | นายชัยพัฒน์ สหัสกุล    | กรรมการอิสระ | 25     | -     | -     | -    |
|   |                   |             | เม.ย.  |       |       |      |
|   |                   |             | 48     |       |       |      |
+---+-------------------+-------------+--------+-------+-------+------+
| 4 | นางวัธนี พรรณเชษฐ์   | กรรมการอิสระ | 1 ธ.ค. | -     | -     | -    |
|   |                   |             | 49     |       |       |      |
+---+-------------------+-------------+--------+-------+-------+------+
| 5 | นายธนพิชญ์ มูลพฤกษ์   | กรรมการอิสระ | 23     | -     | -     | -    |
|   |                   |             | เม.ย.  |       |       |      |
|   |                   |             | 50     |       |       |      |
+---+-------------------+-------------+--------+-------+-------+------+
| 6 | นายสมโภชน์         | กรรมการอิสระ | 28     | -     | -     | -    |
|   | กาญจนาภรณ์         |             | ม.ค.   |       |       |      |
|   |                   |             | 51     |       |       |      |
+---+-------------------+-------------+--------+-------+-------+------+
| 7 | นายไพบูลย์          | กรรมการอิสระ | 9 ก.ย. | -     | -     | -    |
|   | ศิริภาณุเสถียร        |             | 51     |       |       |      |
+---+-------------------+-------------+--------+-------+-------+------+
| 8 | นายสมบัติ ศานติจารี   | กรรมการ     | 23     | -     | -     | -    |
|   |                   |             | เม.ย.  |       |       |      |
|   |                   |             | 50     |       |       |      |
+---+-------------------+-------------+--------+-------+-------+------+
| 9 | นายณรงค์ศักดิ์        | กรรมการ     | 29     | -     | -     | -    |
|   | วิเชษฐ์พันธุ์          |             | มิ.ย.   |       |       |      |
|   |                   |             | 50     |       |       |      |
+---+-------------------+-------------+--------+-------+-------+------+
| 1 | นายปีเตอร์ อัลเบิร์ต   | กรรมการ     | 25     | -     | -     | -    |
| 0 | ลิตเติ้ลวู้ด           |             | เม.ย.  |       |       |      |
|   |                   |             | 48     |       |       |      |
+---+-------------------+-------------+--------+-------+-------+------+
| 1 | นายฮิเดเอกิ โทมิกุ    | กรรมการ     | 23     | -     | -     | -    |
| 1 |                   |             | เม.ย.  |       |       |      |
|   |                   |             | 50     |       |       |      |
+---+-------------------+-------------+--------+-------+-------+------+
| 1 | นายมาร์ค ทากาฮาชิ   | กรรมการ     | 30     | -     | -     | -    |
| 2 |                   |             | ต.ค.   |       |       |      |
|   |                   |             | 49     |       |       |      |
+---+-------------------+-------------+--------+-------+-------+------+
| 1 | นายฮิเดโอะ กูราโมจิ  | กรรมการ     | 21     |       |       |      |
| 3 |                   |             | เม.ย.  |       |       |      |
|   |                   |             | 51     |       |       |      |
+---+-------------------+-------------+--------+-------+-------+------+
| 1 | นายวิศิษฎ์ อัครวิเนค   | กร          | 23     | -     | -     | -    |
| 4 | ^(/1)             | รมการผู้จัดการ | เม.ย.  |       |       |      |
|   |                   | ใหญ่/กรรมการ | 50     |       |       |      |
+---+-------------------+-------------+--------+-------+-------+------+
| 1 | นายวินิจ            | กรรมก       | 1 ต.ค. |       |       |      |
| 5 | แตงน้อย^(/2)       | ารผู้จัดการใหญ่ | 51     |       |       |      |
+---+-------------------+-------------+--------+-------+-------+------+

^(/1) นายวิศิษฎ์ อัครวิเนค พ้นจากตำแหน่งกรรมการผู้จัดการใหญ่ เนื่องจากครบสัญญาจ้างในวันที่
30 กันยายน 2551 แต่ยังดำรงตำแหน่งกรมการถึงวันที่ 31 ธันวาคม 2551

^(/1) นายวินิจ แตงน้อย
ได้รับแต่งตั้งให้ดำรงตำแหน่งกรรมการและกรรมการผู้จัดการใหญ่เมื่อวันที่ 21 เมษายน 2551 และ
วันที่ 1 ตุลาคม 2551 ตามลำดับ

  กรรมการที่ครบวาระและลาออกระหว่างปี และการถือครองหุ้น ประกอบด้วย

+---+-------------------+-------------+--------+-------+-------+------+
| ที่ | รายชื่อกรรมการ      | ตำแหน่ง      | วันที่ค   | จำ    |       |      |
|   |                   |             | รบวาระ | นวนหุ้น |       |      |
|   |                   |             | /ลาออก |       |       |      |
+---+-------------------+-------------+--------+-------+-------+------+
|   |                   |             |        | 31    | 31    | เพิ่ม  |
|   |                   |             |        | ธ.ค.  | ธ     | (ลด) |
|   |                   |             |        | 50    | .ค.51 |      |
+---+-------------------+-------------+--------+-------+-------+------+
| 1 | นายริชาร์ด แม็คอินโด  | กรรมการ     | 21     | -     | -     | -    |
|   |                   |             | เม.ย.  |       |       |      |
|   |                   |             | 51     |       |       |      |
+---+-------------------+-------------+--------+-------+-------+------+
| 2 | นายเจริญ ประจำแท่น  | กรรมการอิสระ | 21     | -     | -     | -    |
|   |                   |             | เม.ย.  |       |       |      |
|   |                   |             | 51     |       |       |      |
+---+-------------------+-------------+--------+-------+-------+------+
| 3 | นายจำนงค์ วงศ์สว่าง  | กรรมการ     | 21     | -     | -     | -    |
|   |                   |             | เม.ย.  |       |       |      |
|   |                   |             | 51     |       |       |      |
+---+-------------------+-------------+--------+-------+-------+------+
| 4 | นายวิฑูรย์ สิมะโชคดี   | กรรมการอิสระ | 1 ส.ค. | -     | -     | -    |
|   |                   |             | 51     |       |       |      |
+---+-------------------+-------------+--------+-------+-------+------+

กรรมการอิสระ

คณะกรรมการได้กำหนดนิยามสำหรับกรรมการอิสระ ให้ตรงกับข้อกำหนดของ ตลท.
และคณะกรรมการกำกับตลาดทุนซึ่งกำหนดคำนิยามกรรมการอิสระที่เข้มงวดและมีรายละเอียดมากกว่าเดิม
ก่อนการบังคับใช้จริงตามประกาศของ ตลท. ดังนี้

1.  ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของเอ็กโก บริษัทใหญ่ บริษัทย่อย
    บริษัทร่วม หรือนิติบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
    ตามกฎหมายหลักทรัพย์)

2.  ไม่เป็นหรือเคยเป็นกรรมการที่มีส่วนร่วมในการบริหารงาน
    (กรรมการที่ดำรงตำแหน่งเป็นผู้บริหาร กรรมการที่ทำหน้าที่รับผิดชอบเยี่ยงผู้บริหาร
    และกรรมการที่มีอำนาจลงนามผูกพัน
    เว้นแต่แสดงได้ว่าเป็นการลงนามผูกพันตามรายการที่คณะกรรมการมีมติอนุมัติไว้แล้ว
    และเป็นการลงนามร่วมกับกรรมการรายอื่น) ลูกจ้าง พนักงาน
    หรือที่ปรึกษาที่ได้รับเงินเดือนประจำ/ผู้มีอำนาจควบคุมของเอ็กโก บริษัทใหญ่ บริษัทร่วม
    บริษัทย่อยลำดับเดียวกัน (บริษัทย่อยตั้งแต่ 2 บริษัทขึ้นไปที่มีบริษัทใหญ่เป็นบริษัทเดียวกัน)
    หรือนิติบุคคลที่อาจมีความขัดแย้ง
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี

3.  ไม่เป็นบุคคลที่มีความสัมพันธ์ทางสายโลหิต
    หรือโดยการจดทะเบียนตามกฎหมายในลักษณะที่เป็นบิดามารดา คู่สมรส พี่น้องและบุตร
    รวมทั้งคู่สมรสของบุตรของผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของเอ็กโก หรือบริษัทย่อย

4.  ไม่มีหรือเคยมีความสัมพันธ์ทางธุรกิจกับเอ็กโก บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง
    ในลักษณะที่อาจเป็นการขัดขวางการใช้วิจารณญาณอย่างอิสระของตน
    รวมทั้งไม่เป็นหรือเคยเป็นผู้ถือหุ้นรายใหญ่
    กรรมการซึ่งไม่ใช่กรรมการอิสระหรือผู้บริหารของผู้ที่มีความสัมพันธ์ทางธุรกิจกับเอ็กโก
    บริษัทใหญ่ บริษัทย่อย บริษัทร่วมหรือนิติบุคคลที่อาจมีความขัดแย้ง
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี
    ก่อนวันที่ยื่นคำขออนุญาตต่อสำนักงาน

5.  ไม่เป็นหรือเคยเป็นผู้สอบบัญชีของเอ็กโก บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง และไม่เป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
    ผู้บริหาร หรือหุ้นส่วนผู้จัดการของสำนักงานสอบบัญชี ซึ่งมีผู้สอบบัญชีของเอ็กโก บริษัทใหญ่
    บริษัทย่อย บริษัทร่วม หรือนิติบุคคลที่อาจมีความขัดแย้งสังกัดอยู่
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี
    ก่อนวันที่ยื่นคำขออนุญาตต่อสำนักงาน

6.  ไม่เป็นหรือเคยเป็นผู้ให้บริการทางวิชาชีพใดๆ
    ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
    ซึ่งได้รับค่าบริหารเกินกว่าสองล้านบาทต่อปีจากเอ็กโก บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง ทั้งนี้ ในกรณีที่ผู้ให้บริการทางวิชาชีพเป็นนิติบุคคล
    ให้รวมถึงการเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
    ผู้บริหารหรือหุ้นส่วนผู้จัดการของผู้ให้บริการทางวิชาชีพนั้นด้วย
    แว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี
    ก่อนวันที่ยื่นคำขออนุญาตต่อสำนักงาน

7.  ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของเอ็กโก ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของเอ็กโก

8.  ไม่มีลักษณะอื่นใดที่ทำให้ไม่สามารถให้ความเป็นอย่างเป็นอิสระเกี่ยวกับการดำเนินงานของเอ็กโก

คณะกรรมการสรรหาและพิจารณาค่าตอบแทนเป็นผู้พิจารณาสอบทานความเหมาะสมของนิยามกรรมการอิสระ
โดยปัจจุบัน เอ็กโกมีกรรมการอิสระตามนิยามดังกล่าวจำนวน 6 คน จากจำนวนกรรมการทั้งสิ้น 15
คน ซึ่งถือเป็นสัดส่วนที่มากกว่า 1 ใน 3 ของจำนวนกรรมการทั้งหมด

กรรมการที่มีอำนาจลงนาม

เอ็กโกได้กำหนดกรรมการผู้มีอำนาจลงนามประกอบด้วย
ประธานกรรมการหรือกรรมการผู้จัดการใหญ่ลงลายมือชื่อและประทับตราสำคัญของบริษัท
หรือกรรมการอื่น 2 ท่าน ลงลายมือชื่อร่วมกันและประทับตราสำคัญของบริษัท
โดยยกเว้นกรรมการอิสระเพื่อให้เป็นไปตามหลักการกำกับดูแลกิจการที่ดี
รวมทั้งยกเว้นกรรมการซึ่งเป็นกรรมการของสถาบันการเงินเพื่อมิให้เป็นข้อจำกัดในการที่สถาบันการเงินนั้นจะให้สินเชื่อแก่เอ็กโกในอนาคต

การแต่งตั้ง การลาออกและการพ้นจากตำแหน่งกรรมการ

ที่ประชุมผู้ถือหุ้นเป็นผู้เลือกตั้งกรรมการ
ในกรณีที่ตำแหน่งว่างลงเนื่องจากเหตุอื่นนอกจากถึงคราวต้องออกตามวาระ
ให้คณะกรรมการเป็นผู้เลือกผู้มีคุณสมบัติเหมาะสมเข้าเป็นกรรมการแทนในวาระการประชุมครั้งถัดไปด้วยคะแนนเสียงสามในสี่ของกรรมการที่ยังเหลืออยู่
โดยบุคคลที่เข้าเป็นกรรมการดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

ในการประชุมสามัญประจำปีทุกครั้ง กรรมการจะออกจากตำแหน่งในอัตราหนึ่งในสาม
หากจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนที่ใกล้ที่สุดกับส่วนหนึ่งในสาม และหากกรรมการคนใดจะลาออกจากเอ็กโก
ให้ยืนหนังสือลาออก โดยการลาออกมีผลตั้งแต่วันที่ใบลาออกไปถึงเอ็กโก

ในการลงมติให้กรรมการคนใดออกจากตำแหน่งก่อนถึงคราวออกตามวาระ
ให้ถือคะแนนเสียงไม่น้อยกว่าสี่ในห้าของจำนวนหุ้นที่มาประชุมและมีสิทธิออกเสียงลงคะแนน

อำนาจหน้าที่คณะกรรมการ

อำนาจหน้าที่ที่สำคัญของคณะกรรมการโดยสรุป เป็นดังนี้

1. หน้าที่ต่อบริษัท

-   อุทิศเวลาให้เอ็กโกอย่างเต็มที่ในการปฏิบัติภารกิจในฐานะกรรมการและปฏิบัติตามแนวทางการกำกับดูแลกิจการที่ดีและจรรยาบรรณทางธุรกิจของเอ็กโก

-   ใช้ดุลยพินิจที่เป็นอิสระในการดำเนินกิจการของเอ็กโก

-   ปฏิบัติหน้าที่เพื่อผลประโยชน์ของผู้ถือหุ้นโดยรวม โดยคำนึงถึงผู้มีส่วนได้ส่วนเสียของเอ็กโกด้วย

-   คัดสรรผู้บริหารระดับสูงที่มีความรู้ ความสามารถ
    และพร้อมที่จะอุทิศตนเพื่อประโยชน์ของเอ็กโกอย่างเต็มที่

-   ติดตามผลการดำเนินกิจการของเอ็กโก และรับทราบการปฏิบัติตามกฎหมาย กฎระเบียบ
    และข้อกำหนดในสัญญาที่เกี่ยวข้องกับเอ็กโก
    และดูแลให้ฝ่ายบริหารรายงานเรื่องที่สำคัญเพื่อให้การดำเนินกิจการของเอ็กโกเป็นไปอย่างมีประสิทธิผล

2. หน้าที่ต่อผู้ถือหุ้น

-   ดูแลให้เอ็กโกมีสถานะทางการเงินที่มั่นคง มีการบริหารและจัดการที่ดี
    และมีการปรับปรุงงานอย่างต่อเนื่องเพื่อรักษาและเพิ่มพูนผลประโยชน์ของผู้ถือหุ้น

-   ดูแลให้เอ็กโกเปิดเผยข้อมูลต่อผู้ลงทุนอย่างถูกต้อง มีสาระสำคัญครบถ้วน เท่าเทียม ทันเวลา
    มีมาตรฐานและโปร่งใส

-   ดูแลให้ผู้ถือหุ้นทุกรายได้รับการปฏิบัติอย่างเท่าเทียมกัน

-   ไม่แจ้งข้อมูลอันเป็นเท็จ
    หรือปกปิดข้อความจริงอันควรต้องแจ้งเกี่ยวกับฐานะการเงินและผลการดำเนินงานของเอ็กโก

3. หน้าที่ต่อเจ้าหนี้

-   ดูแลให้เอ็กโกปฏิบัติตามเงื่อนไขในสัญญาเงินกู้ และไม่ปกปิดสถานะการเงินที่แท้จริงของเอ็กโก

-   ในกรณีที่สงสัยว่าจะมีเหตุการณ์ที่จะส่งผลกระทบต่อเจ้าหนี้
    เช่นในกรณีที่เอ็กโกมีสถานะการเงินที่ไม่มั่นคง หรือยู่ในภาวะที่จะต้องยุบเลิกกิจการ
    กรรมการควรเร่งหาข้อแนะนำจากผู้เชี่ยวชาญภายนอก

4. หน้าที่ต่อผู้มีส่วนได้ส่วนเสียอื่น ๆ

ดูแลให้เอ็กโกปฏิบัติตามกฎหมายและกฎระเบียบที่เกี่ยวข้อง
รวมทั้งให้ความสำคัญต่อผลกระทบที่จะเกิดต่อ พนักงาน ผู้มีส่วนได้ส่วนเสียอื่น ชุมชน สังคม
และสิ่งแวดล้อม

5. ความระมัดระวังในการปฏิบัติหน้าที่

-   เข้าประชุมคณะกรรมการทุกครั้ง ในกรณีที่มีความจำเป็นไม่สามารถเข้าประชุมได้
    ควรแจ้งให้เอ็กโกทราบล่วงหน้า

-   มีความรอบรู้ในธุรกิจของเอ็กโกรวมทั้งข้อกฎหมาย กฎระเบียบ
    หรือข้อกำหนดที่เกี่ยวข้องที่มีผลต่อการปฏิบัติหน้าที่ในฐานะกรรมการ และทราบถึงสถานะภาพ
    รวมทั้งปัจจัยแวดล้อมที่มีผลกระทบต่อธุรกิจของเอ็กโก

-   ได้รับข้อมูลที่ครบถ้วน เพียงพอต่อการพิจารณาข้อเสนอต่าง ๆ
    ล่วงหน้าเพื่อให้มีเวลาในการวิเคราะห์ข้อมูลอย่างรอบคอบ
    และสามารถปฏิบัติหน้าที่ได้อย่างมีประสิทธิภาพ

-   พิจารณาและให้ความเห็นอย่างเป็นอิสระ และในกรณีที่ไม่เห็นด้วยกับที่ประชุม
    กรรมการสามารถกำกับให้มีการบันทึกความเห็นคัดค้านในรายงานการประชุมคณะกรรมการ

-   จัดให้มีระบบการแจ้งข่าวสารข้อมูลให้กรรมการทราบเป็นการประจำและทันเวลาที่จะทำให้สามารถตัดสินใจได้อย่างมีเหตุผลด้วยความรอบคอบและระมัดระวัง

-   ส่งเสริมให้มีการสื่อสารระหว่างคณะกรรมการและผู้สอบบัญชีรับอนุญาต
    รวมทั้งดูแลให้การปฏิบัติงานของผู้สอบบัญชีรับอนุญาตเป็นไปอย่างอิสระและมีประสิทธิภาพ
    โดยได้รับความร่วมมือจากฝ่ายบริหาร และฝ่ายตรวจสอบภายใน

-   ดูแลให้เอ็กโกปฏิบัติตามกฎหมาย กฎระเบียบ ข้อกำหนด
    และข้อบังคับที่เกี่ยวข้องและมาตรฐานธุรกิจและจริยธรรม

-   หากมีข้อสงสัย
    คณะกรรมการและคณะกรรมการชุดย่อยสามารถขอข้อมูลหรือคำแนะนำจากที่ปรึกษาของเอ็กโก
    ซึ่งเป็นผู้เชี่ยวชาญในด้านต่างๆ และสามารถดำเนินการจ้างที่ปรึกษาอิสระ เช่น
    ที่ปรึกษากฎหมาย ที่ปรึกษาการเงิน ที่ปรึกษาด้านบุคคล ที่ปรึกษาเฉพาะด้าน
    เพื่อประโยชน์ในการบริหารกิจการของเอ็กโกโดยค่าใช้จ่ายของเอ็กโก

การประเมินผลของคณะกรรมการ

คณะกรรมการเห็นชอบการใช้แบบประเมินผลคณะกรรมการซึ่งผ่านการสอบทานโดยคณะกรรมการสรรหาและพิจารณาค่าตอบแทน
ในปี 2551 คณะกรรมการเห็นชอบให้ใช้แบบประเมินชุดเดียวกับปี 2550
ซึ่งจัดทำโดยการประมวลแบบประเมินกรรมการที่แนะนำโดย New Zealand Institute of
Directors และแบบประเมินกรรมการของบริษัทอื่นในภาคพลังงาน
ซึ่งแบบประเมินตนเองนี้แบ่งเป็น 2 ส่วน ได้แก่ แบบประเมินคณะกรรมการในภาพรวม
และแบบประเมินตนเองรายบุคคล

แบบประเมินคณะกรรมการในภาพรวมแบ่งการประเมินเป็น 14 หัวข้อได้แก่ ผู้ถือหุ้น ผู้มีส่วนได้เสีย
บริษัท หน้าที่ทางกฎหมายและจริยธรรม
การติดตามผลการดำเนินงานและการกำหนดวาระการประชุม โครงสร้าง องค์ประกอบ
และความเป็นอิสระของกรรมการ การฝึกอบรมและพัฒนา ความเป็นผู้นำและการทำงานเป็นทีม
กรรมการผู้จัดการใหญ่ การประชุมคณะกรรมการและกรรมการชุดย่อย การมีส่วนร่วมของกรรมการ
การประเมินผลกรรมการและค่าตอบแทนคณะกรรมการ
การประเมินผลและค่าตอบแทนของฝ่ายบริหาร และแผนสืบทอดตำแหน่ง
ในขณะที่แบบประเมินตนเองรายบุคคลแบ่งการประเมินเป็น 7 หัวข้อ ได้แก่ ความคิดเชิงกลยุทธ์
การกำกับดูแลกิจการ ความรู้ความสามารถในธุรกิจ ความเป็นอิสระ
การเตรียมความพร้อมในฐานะกรรมการ และความสามารถส่วนบุคคล
และการตระหนักเกี่ยวกับผู้ที่มีส่วนได้เสีย
ซึ่งผลคะแนนและข้อคิดเห็นของกรรมการในแต่ละหมวดจะนำไปใช้เพื่อการปรับปรุงการปฏิบัติหน้าที่ของคณะกรรมการในแต่ละปี

9.2 โครงสร้างคณะกรรมการชุดย่อย

คณะกรรมการได้แต่งตั้งคณะกรรมการชุดย่อยจำนวน 3 คณะ
เพื่อช่วยกลั่นกรองงานที่มีความสำคัญในด้านต่างๆ ดังนี้

คณะกรรมการตรวจสอบ

  คณะกรรมการตรวจสอบ ประกอบด้วยกรรมการอิสระอย่างน้อย 3 ท่าน
  มีวาระการดำรงตำแหน่งคราวละ 3 ปี โดย 1 ปีในที่นี้หมายถึง
  ช่วงเวลาระหว่างการประชุมสามัญผู้ถือหุ้นของปีที่ได้รับแต่งตั้ง
  และการประชุมสามัญผู้ถือหุ้นในปีถัดไป

  ณ วันที่ 31 ธันวาคม 2551 คณะกรรมการตรวจสอบประกอบด้วยกรรมการที่เป็นอิสระจำนวน 4
  ท่าน ดังรายชื่อต่อไปนี้

  --- -------------------- --------------- ----------------------------------------
  ที่   ชื่อ-นามสกุล            ตำแหน่ง          หมายเหตุ

  1   นายชัยพัฒน์ สหัสกุล       ประธานกรรมการ   กรรมการอิสระและมีความรู้ด้านการบัญชีและการเงิน

  2   นางวัธนี พรรณเชษฐ์      กรรมการ         กรรมการอิสระและมีความรู้ด้านการบัญชีและการเงิน

  3   นายสมโภชน์ กาญจนาภรณ์  กรรมการ         กรรมการอิสระ

  4   นายธนพิชญ์ มูลพฤกษ์      กรรมการ         กรรมการอิสระ
  --- -------------------- --------------- ----------------------------------------

  คณะกรรมการตรวจสอบมีหน้าที่ความรับผิดชอบที่ได้รับมอบหมายจากคณะกรรมการตามกฎบัตรคณะกรรมการตรวจสอบซึ่งจะมีการสอบทานเป็นประจำทุกปีเพื่อให้เหมาะสมกับสภาพแวดล้อมทางธุรกิจภายนอกและภายในที่อาจมีการเปลี่ยนแปลง
  โดยมีภารกิจดังนี้

1.  สอบทานให้เอ็กโกมีการรายงานทางการเงินอย่างถูกต้อง และเพียงพอ

2.  สอบทานให้เอ็กโกมีระบบการควบคุมภายใน (Internal Control)
    และการตรวจสอบภายใน (Internal Audit) ที่เหมาะสมและมีประสิทธิผล
    และพิจารณาความเป็นอิสระของฝ่ายตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย เลิกจ้าง
    รวมทั้งการพัฒนาและประเมินผลงานของผู้จัดการฝ่ายตรวจสอบภายใน ในการพิจารณาแต่งตั้ง
    โยกย้าย เลื่อนตำแหน่ง เลิกจ้าง
    รวมทั้งการพัฒนาและประเมินผลงานของพนักงานฝ่ายตรวจสอบภายใน
    ให้ผู้จัดการฝ่ายตรวจสอบภายในเสนอคณะกรรมการตรวจสอบเป็นวาระทักท้วงก่อน

3.  สอบทานให้เอ็กโกปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของ ตลท.
    และกฎหมายที่เกี่ยวข้องกับธุรกิจของเอ็กโก

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของเอ็กโก
    และเสนอค่าตอบแทนผู้สอบบัญชีต่อคณะกรรมการ

5.  ประชุมร่วมกับผู้สอบบัญชีโดยไม่มีฝ่ายบริหารเข้าร่วมประชุมด้วยอย่างน้อยปีละหนึ่งครั้ง
    เพื่อขอความเห็นจากผู้สอบบัญชีในเรื่องต่าง ๆ

6.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของ ตลท. ทั้งนี้
    เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อเอ็กโก

7.  พิจารณาให้ความเห็นชอบระเบียบของเอ็กโกว่าด้วยการตรวจสอบภายในก่อนนำเสนอคณะกรรมการพิจารณาอนุมัติ

8.  อนุมัติแผนการตรวจสอบภายใน งบประมาณ และบุคลากรของฝ่ายตรวจสอบภายใน

9.  พิจารณาและสอบทานความเป็นอิสระและการรายงานผลการปฏิบัติงานของฝ่ายตรวจสอบภายใน

10. สอบทานหรือพิจารณาปรับปรุงบทบัญญัติเกี่ยวกับจรรยาบรรณทางธุรกิจก่อนนำเสนอคณะกรรมการเพื่อพิจารณา

11. สอบทานกับฝ่ายบริหารเพื่อให้ฝ่ายบริหารปฏิบัติเป็นตัวอย่างที่ดีให้กับพนักงานในเรื่องจรรยาบรรณทางธุรกิจ
    และเพื่อให้พนักงานปฏิบัติตามจรรยาบรรณทางธุรกิจของเอ็กโก

12. สอบทานกับฝ่ายบริหารเกี่ยวกับการจัดทำบทรายงานและการวิเคราะห์ของฝ่ายบริหาร
    (Management’s Discussion and Analysis หรือ MD&A)
    ซึ่งเปิดเผยในรายงานประจำปี

13. ทบทวนกับฝ่ายบริหารในเรื่องนโยบายการบริหารความเสี่ยง ( Risk Management Policy
    ) การปฏิบัติตามนโยบาย และแนวทางการบริหารความเสี่ยงของเอ็กโก

14. จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของเอ็กโก
    ซึ่งรายงานดังกล่าวต้องลงนามโดยประธานคณะกรรมการตรวจสอบ
    และต้องประกอบด้วยข้อมูลอย่างน้อยดังต่อไปนี้

  (ก) ความเห็นเกี่ยวกับความถูกต้อง ครบถ้วน
  เป็นที่เชื่อถือได้ของรายงานทางการเงินของเอ็กโก

  (ข) ความเห็นเกี่ยวกับความเพียงพอของระบบควบคุมภายในของเอ็กโก

  (ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของ
  ตลท. หรือกฎหมายที่เกี่ยวข้องกับธุรกิจของเอ็กโก

  (ง) ความเห็นเกี่ยวกับความเหมาะสมของผู้สอบบัญชี

  (จ) ความเห็นเกี่ยวกับรายการที่อาจมีความขัดแย้งทางผลประโยชน์

  (ฉ) จำนวนการประชุมคณะกรรมการตรวจสอบ
  และการเข้าร่วมประชุมของกรรมการตรวจสอบแต่ละท่าน

  (ช)
  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
  (charter)

  (ซ) รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
  ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการ

15. ดำเนินการตรวจสอบเรื่องที่ได้รับแจ้งจากผู้สอบบัญชี
    ในกรณีที่ผู้สอบบัญชีพบพฤติกรรมอันควรสงสัยว่ากรรมการ ผู้จัดการ
    หรือบุคคลซึ่งรับผิดชอบในการดำเนินงานของเอ็กโกได้กระทำความผิดตามที่กำหนดไว้ในพระราชบัญญัติหลักทรัพย์และตลาดหลักทรัพย์
    ( ฉบับที่ 4 ) พ.ศ. 2551
    และรายงานผลการตรวจสอบในเบื้องต้นให้แก่สำนักงานคณะกรรมการกำกับหลักทรัพย์และตลาดหลักทรัพย์และผู้สอบบัญชีทราบภายในเวลาสามสิบวันนับแต่วันที่ได้รับแจ้งจากผู้สอบบัญชี

16. ทบทวนกฎบัตรคณะกรรมการตรวจสอบอย่างน้อยปีละหนึ่งครั้ง

17. ปฏิบัติการอื่นใดตามที่คณะกรรมการมอบหมาย ด้วยความเห็นชอบจากคณะกรรมการตรวจสอบ

  ในการปฏิบัติหน้าที่ดังกล่าวข้างต้น
  คณะกรรมการตรวจสอบมีความรับผิดชอบต่อคณะกรรมการโดยตรง
  และคณะกรรมการยังคงมีความรับผิดชอบในการดำเนินงานของเอ็กโกต่อบุคคลภายนอก

  คณะกรรมการตรวจสอบมีการประเมินตนเองเป็นประจำทุกปี
  และรายงานผลการประเมินต่อคณะกรรมการ ซึ่งในปี 2551
  คณะกรรมการตรวจสอบใช้วิธีการประเมินตนเองทั้งคณะโดยจัดทำแบบสอบถามขึ้นจากข้อมูลใน
  Booklet: “Audit Committee-Good practices for meeting market
  expectations 2^(nd) edition” ซึ่งค้นคว้าและศึกษาโดย PricewaterhouseCoopers’
  Global Corporate Reporting ซึ่งผลการประเมินปรากฏว่า องค์ประกอบ
  คุณสมบัติและการปฏิบัติหน้าที่ของคณะกรรมการตรวจสอบ สอดคล้องกับที่ ตลท. กำหนด
  และสอดคล้องกับแนวทางปฏิบัติที่ดีของสากล

  ในปี 2551 คณะกรรมการตรวจสอบมีการประชุมทั้งสิ้น 13 ครั้ง
  โดยมีอัตราการเข้าร่วมประชุมร้อยละ 97.44

คณะกรรมการบริหาร

  คณะกรรมการบริหาร ประกอบด้วยกรรมการจำนวน 5 ท่าน
  มีวาระการดำรงตำแหน่งตามวาระที่ดำรงตำแหน่งกรรมการ

  ณ วันที่ 31 ธันวาคม 2551 คณะกรรมการบริหารประกอบด้วยกรรมการ ดังรายชื่อต่อไปนี้

  --- -------------------- ------------------- ---------------------------
  ที่   ชื่อ-นามสกุล            ตำแหน่ง              หมายเหตุ

  1   นายศานิต ร่างน้อย       ประธานกรรมการ       กรรมการที่ไม่ได้เป็นผู้บริหาร

  2   นายสมบัติ ศานติจารี      กรรมการ             กรรมการที่ไม่ได้เป็นผู้บริหาร

  3   นายมาร์ค ทากาฮาชิ      กรรมการ             กรรมการที่ไม่ได้เป็นผู้บริหาร

  4   นายฮิเดเอกิ โทมิกุ       กรรมการ             กรรมการที่ไม่ได้เป็นผู้บริหาร

  5   นายวินิจ แตงน้อย        กรรมการ             กรรมการที่เป็นผู้บริหาร
  --- -------------------- ------------------- ---------------------------

  คณะกรรมการบริหารมีบทบาทและความรับผิดชอบในการพิจารณาอนุมัติกำกับดูแลการดำเนินงานของเอ็กโก
  ตามขอบเขตที่ได้รับมอบอำนาจจากคณะกรรมการ รวมทั้งมีหน้าที่กลั่นกรองเรื่องต่าง ๆ
  ที่จะนำเสนอคณะกรรมการพิจารณาให้ความเห็นชอบ ดังนี้

1.  พิจารณากลั่นกรองแผนธุรกิจและงบประมาณประจำปีเพื่อนำเสนอต่อคณะกรรมการ

2.  พิจารณาและอนุมัติการลงทุน และการขายสินทรัพย์ การให้สินเชื่อ การกู้ยืม
    การปรับปรุงโครงสร้างหนี้ ค่าใช้จ่าย และการทำธุรกรรมทางการเงิน
    รวมทั้งเครื่องมือทางการเงินตามตารางอำนาจดำเนินการที่ได้รับอนุมัติจากคณะกรรมการ

3.  กำหนดกลยุทธ์และนโยบายการลงทุนของเอ็กโกให้สอดคล้องกับนโยบายของบริษัท
    อนุมัติหลักเกณฑ์การลงทุน และข้อเสนอการลงทุนตามระเบียบเอ็กโก

4.  พิจารณาและดำเนินการในประเด็นที่สำคัญซึ่งเกี่ยวข้องกับการดำเนินงานของเอ็กโก

5.  กลั่นกรองและให้ข้อเสนอแนะเรื่องที่เสนอคณะกรรมการบริหารพิจารณาก่อนนำเสนอต่อคณะกรรมการ

6.  พิจารณานำเสนอดัชนีวัดผลสำเร็จขององค์กรรวมทั้งผลการประเมินต่อคณะกรรมการสรรหาและพิจารณาค่าตอบแทน

7.  พิจารณานำเสนอและให้ความเห็นชอบโครงสร้างองค์กรของเอ็กโก (ตั้งแต่ระดับฝ่ายขึ้นไป)

8.  พิจารณาเรื่องอื่นใดตามที่ได้รับมอบหมายจากคณะกรรมการ

    ในปี 2551 คณะกรรมการบริหาร มีการประชุมทั้งสิ้น 15 ครั้ง
    โดยมีอัตราการเข้าร่วมประชุมร้อยละ 91

คณะกรรมการสรรหาและพิจารณาค่าตอบแทน

คณะกรรมการสรรหาและพิจารณาค่าตอบแทน ประกอบด้วยกรรมการจำนวน 4 ท่าน
มีวาระการดำรงตำแหน่งคราวละ 3 ปี โดย 1 ปีในที่นี้หมายถึง
ช่วงเวลาระหว่างการประชุมสามัญผู้ถือหุ้นของปีที่ได้รับแต่งตั้ง ถึงการประชุมสามัญผู้ถือหุ้นในปีถัดไป
เพื่อให้การทำงานของคณะกรรมการมีความต่อเนื่อง
กรรมการสรรหาและพิจารณาค่าตอบแทนซึ่งพ้นจากตำแหน่งตามวาระอาจได้รับการแต่งตั้งใหม่

  ณ วันที่ 31 ธันวาคม 2551 คณะกรรมการสรรหาและพิจารณาค่าตอบแทนประกอบด้วยกรรมการ
  ดังรายชื่อต่อไปนี้

  -------------------------------------------------------------------------
  ที่   ชื่อ-นามสกุล           ตำแหน่ง            หมายเหตุ
  --- ------------------- ----------------- -------------------------------
  1   นายมาร์ค ทากาฮาชิ     ประธานกรรมการ     กรรมการที่ไม่ได้เป็นผู้บริหาร

  2   นายณรงค์ศักดิ์ วิเชษฐ์พันธุ์ กรรมการ           กรรมการที่ไม่ได้เป็นผู้บริหาร

  3   นายอัศวิน คงสิริ        กรรมการ           กรรมการอิสระ

  4   นายไพบูลย์ ศิริภาณุเสถียร กรรมการ           กรรมการอิสระ
  -------------------------------------------------------------------------

คณะกรรมการสรรหาและพิจารณาค่าตอบแทนมีอำนาจหน้าที่ ดังนี้

1.  พิจารณาและนำเสนอโครงสร้าง องค์ประกอบ รวมทั้งคุณสมบัติของคณะกรรมการ
    และกรรมการชุดย่อยของเอ็กโก

2.  เสนอแนะรายชื่อผู้ที่เหมาะสมที่จะดำรงตำแหน่งกรรมการต่อคณะกรรมการเพื่อนำเสนอต่อที่ประชุมผู้ถือหุ้นในกรณีที่ตำแหน่งว่างลงเนื่องจากครบวาระ
    และนำเสนอต่อคณะกรรมการในกรณีอื่น ๆ

3.  เสนอแนะรายชื่อกรรมการที่จะกำกับดูแลและดำรงตำแหน่งในคณะกรรมการบริหารความเสี่ยง
    รวมทั้งรายชื่อกรรมการบริหารความเสี่ยงของเอ็กโก

4.  พิจารณากลั่นกรองผู้ที่เหมาะสมที่จะดำรงตำแหน่งกรรมการผู้จัดการใหญ่ ในกรณีที่มีตำแหน่งว่าง
    รวมทั้งกำหนดแผนการสืบทอดตำแหน่งผู้บริหารระดับสูง

5.  แต่งตั้ง เลื่อนตำแหน่ง โยกย้าย ถอดถอนผู้บริหารระดับสูงของเอ็กโก
    ระดับผู้ช่วยกรรมการผู้จัดการใหญ่ และรองกรรมการผู้จัดการใหญ่
    รวมทั้งผู้บริหารของบริษัทย่อย/บริษัทร่วมทุนที่เอ็กโกมีอำนาจแต่งตั้งซึ่งมีระดับเทียบเท่าผู้ช่วยกรรมการผู้จัดการใหญ่ของเอ็กโกขึ้นไป

6.  แต่งตั้งกรรมการผู้แทนในบริษัทย่อยหรือบริษัทร่วมทุน
    ตามจำนวนสัดส่วนการถือหุ้นหรือตามข้อตกลงในสัญญาระหว่างผู้ถือหุ้น

7.  พิจารณานำเสนอและให้ความเห็นชอบผลประเมินการปฏิบัติงานของกรรมการผู้จัดการใหญ่

8.  ให้ความเห็นชอบผลประเมินการปฏิบัติงานของผู้บริหารระดับสูงของเอ็กโก
    (ระดับรองกรรมการผู้จัดการใหญ่ และผู้ช่วยกรรมการผู้จัดการใหญ่)

9.  เสนอแนะโครงสร้างค่าตอบแทนกรรมการและผู้บริหารระดับสูงของเอ็กโก บริษัทย่อย
    และบริษัทร่วมทุน รวมถึงค่าเบี้ยประชุม โบนัสประจำปี สวัสดิการ และผลประโยชน์ตอบแทนอื่น
    ๆ ทั้งที่เป็นตัวเงินและมิใช่ตัวเงิน

10. เสนอแนะนโยบายและแนวทางการจ่ายค่าตอบแทนผู้บริหารระดับสูงในแต่ละปี

11. ประเมินผลสำเร็จขององค์กร
    เพื่อกำหนดโบนัสและอัตราการขึ้นเงินเดือนประจำปีของกลุ่มเอ็กโก

12. เสนอแนะโครงสร้างเงินเดือน และผลประโยชน์ตอบแทนอื่น ๆ ของเอ็กโก

ในปี 2551 คณะกรรมการสรรหาและพิจารณาค่าตอบแทน มีการประชุมทั้งสิ้น 10 ครั้ง
โดยมีอัตราการเข้าร่วมประชุมร้อยละ 98

คณะกรรมการความรับผิดชอบต่อสังคมและสิ่งแวดล้อม

คณะกรรมการความรับผิดชอบต่อสังคมและสิ่งแวดล้อม (คณะกรรมการ CSR) ประกอบด้วยกรรมการ
5 ท่าน กรรมการผู้จัดการใหญ่เป็นประธานคณะกรรมการโดยตำแหน่ง กรรมการ CSR
ที่เป็นผู้แทนฝ่ายบริหารดำรงตำแหน่งตามวาระที่คณะกรรมการให้ความเห็นชอบ
แต่ไม่เกินวาระที่ดำรงตำแหน่งผู้บริหาร สำหรับกรรมการที่เป็นกรรมการหรือผู้เชี่ยวชาญภายนอก
มีวาระดำรงตำแหน่งคราวละ 3 ปี และเพื่อให้การทำงานของคณะกรรมการมีความต่อเนื่อง
กรรมการ CSR ซึ่งพ้นจากตำแหน่งตามวาระอาจได้รับการแต่งตั้งใหม่

  ณ วันที่ 31 ธันวาคม 2551 คณะกรรมการ CSR ประกอบด้วยกรรมการ ดังรายชื่อต่อไปนี้

  -------------------------------------------------------------------------
  ที่   ชื่อ-นามสกุล           ตำแหน่ง            หมายเหตุ
  --- ------------------- ----------------- -------------------------------
  1   นายวินิจ แตงน้อย       ประธานกรรมการ     กรรมการผู้จัดการใหญ่

  2   นายณรงค์ศักดิ์ วิเชษฐ์พันธุ์ กรรมการ           กรรมการที่ไม่ได้เป็นผู้บริหาร

  3   ดร. ไชยยศ บุญญากิจ    กรรมการ           กรรมการบุคคลภายนอก

  4   นายศักดา ศรีสังคม      กรรมการ           ผู้บริหาร

  5   นายชาญกิจ เจียรพันธุ์    กรรมการ           ผู้บริหาร
  -------------------------------------------------------------------------

คณะกรรมการ CSR มีอำนาจหน้าที่ ดังนี้

1.  พิจารณากลั่นกรองกิจกรรมและนโยบายเพื่อสังคมและสิ่งแวดล้อมของกลุ่มเอ็กโก
    เพื่อนำเสนอต่อคณะกรรมการ

2.  พิจารณาและให้ความเห็นชอบกลยุทธ์และกิจกรรมต่าง ๆ ของเอ็กโก
    เพื่อให้บรรลุเป้าหมายและนโยบายด้านสังคมและสิ่งแวดล้อม

3.  พิจารณากลั่นกรองแผนงานและงบประมาณประจำปีสำหรับการดำเนินการด้านสังคมและสิ่งแวดล้อม
    เพื่อนำเสนอต่อคณะกรรมการบริหารและคณะกรรมการ

4.  พิจารณาและติดตามความก้าวหน้าการดำเนินการด้านสังคมและสิ่งแวดล้อม
    และประเมินผลสำเร็จรวมทั้งคุณภาพของโครงการด้านสังคมและสิ่งแวดล้อม

คณะกรรมการ CSR มีการประชุมทั้งสิ้น 3 ครั้ง โดยมีอัตราการเข้าร่วมประชุมร้อยละ 100

9.3 โครงสร้างฝ่ายบริหาร

กรรมการผู้จัดการใหญ่ทำหน้าที่ประมุขของฝ่ายบริหาร โดยแบ่งสายงานเป็น 4 สายงานประกอบด้วย

-   สายงานหลัก 3 สายงาน ซึ่งมีผู้บริหารระดับรองกรรมการผู้จัดการใหญ่ เป็นหัวหน้าสายงาน
    ได้แก่ สายงานพัฒนาธุรกิจ สายงานแผนงานและบริหารสินทรัพย์ และสายงานการเงิน

-   สายงานสนับสนุน 1 สายงาน ซึ่งมีผู้บริหารระดับผู้ช่วยกรรมการผู้จัดการใหญ่
    เป็นหัวหน้าสายงาน ได้แก่ สายงานบริการองค์กร

-   ฝ่ายที่สังกัดกรรมการผู้จัดการใหญ่ 4 ฝ่ายคือ ฝ่ายสื่อสารองค์กร ฝ่ายตรวจสอบภายใน
    ฝ่ายเลขานุการบริษัท และฝ่ายกำกับและตรวจสอบ
    โดยฝ่ายตรวจสอบภายในรายงานตรงต่อคณะกรรมการตรวจสอบ
    แต่ฝากสายการบังคับบัญชาที่กรรมการผู้จัดการใหญ่
    และฝ่ายเลขานุการบริษัทรายงานตรงต่อคณะกรรมการ
    แต่ฝากสายการบังคับบัญชาที่กรรมการผู้จัดการใหญ่

กรรมการผู้จัดการใหญ่

กรรมการผู้จัดการใหญ่
มีหน้าที่บริหารกิจการของเอ็กโกให้เป็นไปตามวัตถุประสงค์และข้อบังคับตลอดจนระเบียบบริษัทหรือมติของคณะกรรมการและมีอำนาจบังคับบัญชาพนักงานและลูกจ้างตามที่คณะกรรมการมอบหมาย
โดยรวมถึงกิจกรรม ดังนี้

-   การดำเนินกิจการและหรือการบริหารงานประจำวันของเอ็กโก

-   การจ้าง บรรจุ แต่งตั้ง เลื่อนตำแหน่ง มอบหมายงาน โยกย้ายพนักงาน
    และการลงโทษทางวินัยพนักงานและลูกจ้าง ตั้งแต่ระดับฝ่ายลงไป
    (ไม่รวมผู้จัดการฝ่ายตรวจสอบภายในและเลขานุการบริษัท)

-   ดำเนินการให้มีการมอบหมายงานและส่งมอบนโยบายทางธุรกิจของเอ็กโก
    และปฏิบัติงานให้เป็นไปตามนโยบาย แผนงานและงบประมาณที่ได้รับจากคณะกรรมการ

ทั้งนี้ กรรมการผู้จัดการใหญ่สามารถมอบอำนาจให้พนักงานอื่นปฏิบัติหน้าที่ได้
แต่ยังคงต้องรับผิดชอบต่อการปฏิบัติของผู้รับมอบอำนาจนั้นด้วย

ผู้บริหาร

รายชื่อผู้บริหารและการถือครองหุ้น ณ วันที่ 31 ธันวาคม 2551 มีดังนี้

+---+---------------+----------------------+--------+-------+---------+
| ที่ | รายชื่อ         | ตำแหน่ง               | จ      |       | จำนวนหุ้น |
|   |               |                      | ำนวนหุ้น |       |         |
+===+===============+======================+========+=======+=========+
|   |               |                      | 31     | 31    | เพิ่ม(ลด) |
|   |               |                      | ธ.ค.51 | ธ     |         |
|   |               |                      |        | .ค.50 |         |
+---+---------------+----------------------+--------+-------+---------+
| 1 | นายวินิจ แตงน้อย | กรรมการผู้จัดการใหญ่     | -      | -     | -       |
|   |               |                      |        |       |         |
|   |               | รักษาการ              |        |       |         |
|   |               | รองกร                |        |       |         |
|   |               | รมการผู้จัดการใหญ่สายงาน |        |       |         |
|   |               | บริหารสินทรัพย์และแผนงาน |        |       |         |
+---+---------------+----------------------+--------+-------+---------+
| 2 | นายวิศิษฎ์       | กรรมการผู้จัดการใหญ่     |        |       |         |
| . | อัครวิเนค ^(/1) |                      |        |       |         |
|   |               | รักษาการ              |        |       |         |
|   |               | รองกร                |        |       |         |
|   |               | รมการผู้จัดการใหญ่สายงาน |        |       |         |
|   |               | บริหารสินทรัพย์และแผนงาน |        |       |         |
+---+---------------+----------------------+--------+-------+---------+
| 3 | นายศักดา       | รองกรรมการผ          | -      | -     | -       |
|   | ศรีสังคม        | ู้จัดการใหญ่สายงานการเงิน |        |       |         |
+---+---------------+----------------------+--------+-------+---------+
| 4 | นายจอห์น       | รองกรรมการผู้จัด        | -      | -     | -       |
|   | พาลุมโบ        | การใหญ่สายงานพัฒนาธุรกิจ |        |       |         |
+---+---------------+----------------------+--------+-------+---------+
| 5 | นายชุมศักดิ์      | รองกรรมการผู้จัดการใหญ่  | -      | -     | -       |
|   | ดีสุดจิต         | และกรรมการผู้จัดการ     |        |       |         |
|   |               | บฟร.                 |        |       |         |
+---+---------------+----------------------+--------+-------+---------+
| 6 | นายชาญกิจ      | รองกรรมการผู้จัดการใหญ่  | -      | -     | -       |
|   | เจียรพันธุ์       | และกรรมการผู้จัดการบฟข. |        |       |         |
+---+---------------+----------------------+--------+-------+---------+
| 7 | นายปิยะ        | ผู้จัดการฝ่ายการเงินอาวุโส | -      | -     | -       |
|   | เจตะสานนท์     |                      |        |       |         |
+---+---------------+----------------------+--------+-------+---------+
| 8 | นายสุวพันธุ์      | ผู้จัดการฝ่ายบัญชี         |        |       |         |
|   | ฉ่ำเฉลิม        |                      |        |       |         |
+---+---------------+----------------------+--------+-------+---------+

^(/1) นายวิศิษฎ์ อัครวิเนค พ้นจากตำแหน่งกรรมการผู้จัดการใหญ่ เนื่องจากครบสัญญาจ้างในวันที่
30 กันยายน 2551

งานเลขานุการบริษัท

คณะกรรมการในการประชุมครั้งที่ 6/2551 แต่งตั้ง นส. บุษกร คคนัมพรวงศ์
ทำหน้าที่เลขานุการบริษัทโดยให้มีผลตั้งแต่วันที่ 18 สิงหาคม 2551
โดยให้มีอำนาจหน้าที่ตามที่กำหนดไว้ในพระราชบัญญัติหลักทรัพย์และตลาดหลักทรัพย์ ( ฉบับที่ 4 )
พ.ศ. 2551 รวมทั้งเพื่อทำหน้าที่เลขานุการคณะกรรมการ และดูแลกิจกรรมของคณะกรรมการ
รวมทั้งประสานงานให้มีการปฏิบัติตามมติคณะกรรมการ

คณะทำงาน

เอ็กโกได้แต่งตั้งคณะทำงาน เพื่อพิจารณาและจัดการในเรื่องต่าง ๆ ให้เป็นไปด้วยความถูกต้อง
เหมาะสมและมีประสิทธิภาพ ดังนี้

คณะกรรมการกำกับธุรกิจในเครือ

คณะกรรมการเป็นผู้แต่งตั้งคณะกรรมการกำกับธุรกิจในเครือซึ่งประกอบด้วย
กรรมการผู้เชี่ยวชาญบุคคลภายนอก และผู้บริหารของกลุ่มเอ็กโกในจำนวนที่เหมาะสม
โดยกรรมการผู้จัดการใหญ่ เป็นประธานคณะกรรมการโดยตำแหน่ง
กรรมการกำกับธุรกิจในเครือซึ่งเป็นผู้เชี่ยวชาญบุคคลภายนอกมีวาระการดำรงตำแหน่งคราวละ 1 ปี
โดย 1 ปี ในที่นี้หมายถึง ช่วงเวลาระหว่างการประชุมสามัญผู้ถือหุ้นของปีที่ได้รับการแต่งตั้ง
และการประชุมสามัญผู้ถือหุ้นในปีถัดไปของ บฟร. บฟข. และเอสโก
ส่วนกรรมการซึ่งเป็นผู้บริหารมีวาระการดำรงตำแหน่งตามวาระที่ดำรงตำแหน่งในบริษัท

  ณ วันที่ 31 ธันวาคม 2551 คณะกรรมการกำกับธุรกิจในเครือประกอบด้วยกรรมการ
  ดังรายชื่อต่อไปนี้

  -----------------------------------------------------------------------------
  ชื่อตำแหน่ง                                              ตำแหน่ง
  ----------------------------------------------------- -----------------------
  1. กรรมการผู้จัดการใหญ่                                   ประธาน

  2. รองกรรมการผู้จัดการใหญ่ สายงานการเงิน                   กรรมการ

  3. รองกรรมการผู้จัดการใหญ่ สายงานบริหารสินทรัพย์และแผนงาน     กรรมการ

  4. รองกรรมการผู้จัดการใหญ่ และกรรมการผู้จัดการบริษัท           กรรมการ
  ผลิตไฟฟ้าระยอง จำกัด (บฟร.)                              

  5. รองกรรมการผู้จัดการใหญ่ และกรรมการผู้จัดการบริษัท           กรรมการ
  ผลิตไฟฟ้าขนอม จำกัด (บฟข.)                               

  6. ผู้ช่วยกรรมการผู้จัดการใหญ่ และกรรมการผู้จัดการบริษัท เอ็กโก    กรรมการ
  เอ็นจิเนียริ่ง แอนด์เซอร์วิส จำกัด (เอสโก)                     

  7. นายคว็อก วิง โฮ                                      กรรมการผู้เชี่ยวชาญภายนอก

  8. นายนพพร พันแสงดาว                                   กรรมการผู้เชี่ยวชาญภายนอก

  9. ผู้จัดการฝ่ายเลขานุการบริษัท                              เลขานุการ
  -----------------------------------------------------------------------------

คณะกรรมการกำกับธุรกิจในเครือ มีขอบเขตและอำนาจหน้าที่ความรับผิดชอบ ดังนี้

1.  ทำหน้าที่เป็นคณะกรรมการของบริษัทที่เอ็กโกถือหุ้นร้อยละ 100 อันได้แก่ บฟร. บฟข. และ
    เอสโก

2.  กำกับดูแลการประกอบกิจการของเอ็กโกที่ดำเนินการผลิตแล้วให้เป็นไปตามระเบียบข้อบังคับของเอ็กโก
    กฎหมาย ระเบียบ และข้อกำหนดของหน่วยงานราชการ

3.  พิจารณาและให้ความเห็นชอบแผนธุรกิจ งบประมาณประจำปี และดัชนีวัดผลสำเร็จขององค์กร
    ของบริษัทที่ดำเนินการผลิตแล้ว เพื่อนำเสนอต่อคณะกรรมการบริหาร

4.  กำกับดูแลการดำเนินงานและการบริหารสินทรัพย์ให้เป็นไปตามแผนงาน งบประมาณของบริษัท
    และบรรลุเป้าหมายทั้งระยะสั้นและระยะปานกลาง

5.  กำกับดูแลบริษัทที่ดำเนินการผลิตแล้ว
    เพื่อให้ผลประกอบการและผลตอบแทนการลงทุนเป็นไปตามแผนงานและเป้าหมาย
    ภายใต้การสนับสนุนของสายงานบริหารสินทรัพย์และแผนงาน

6.  พิจารณานำเสนอและให้ความเห็นชอบโครงสร้างองค์กรของบริษัทในกลุ่ม
    บริษัทที่ดำเนินการผลิตแล้ว (ตั้งแต่ระดับฝ่ายขึ้นไป)

7.  พิจารณากลั่นกรองการแต่งตั้ง โยกย้าย ถอดถอนกรรมการผู้จัดการ
    และรองกรรมการผู้จัดการของบริษัทย่อยที่เอ็กโกมีอำนาจควบคุม
    เพื่อนำเสนอต่อคณะกรรมการสรรหาและพิจารณาค่าตอบแทน

คณะกรรมการกำกับธุรกิจในเครือกำหนดการประชุมตามความจำเป็น โดยในปี 2551
มีการประชุมทั้งหมด 8 ครั้ง

คณะกรรมการบริหารจัดการ

กรรมการผู้จัดการใหญ่ ได้แต่งตั้งคณะกรรมการบริหารจัดการ โดยปัจจุบันประกอบด้วยสมาชิก ดังนี้

  -----------------------------------------------------------------------
  ชื่อตำแหน่ง                                            ตำแหน่ง
  --------------------------------------------------- -------------------
  1. กรรมการผู้จัดการใหญ่                                 ประธาน

  2. รองกรรมการผู้จัดการใหญ่ สายงานการเงิน                 กรรมการ

  3. รองกรรมการผู้จัดการใหญ่ สายงานพัฒนาธุรกิจ               กรรมการ

  4. รองกรรมการผู้จัดการใหญ่ สายงานบริหารสินทรัพย์และแผนงาน   กรรมการ

  5. รองกรรมการผู้จัดการใหญ่ และกรรมการผู้จัดการ บฟร.        กรรมการ

  6. รองกรรมการผู้จัดการใหญ่ และกรรมการผู้จัดการ บฟข.        กรรมการ

  7. ผู้ช่วยกรรมการผู้จัดการใหญ่ และกรรมการผู้จัดการ เอสโก      กรรมการ

  8. ผู้ช่วยกรรมการผู้จัดการใหญ่ สายงานบริการองค์กร            กรรมการ

  9. ผู้จัดการฝ่ายเลขานุการบริษัท                            เลขานุการ
  -----------------------------------------------------------------------

คณะกรรมการบริหารจัดการมีขอบเขตและอำนาจหน้าที่ความรับผิดชอบในการกำหนดนโยบายการบริหารธุรกิจของกลุ่มเอ็กโก
กลั่นกรองข้อเสนอเกี่ยวกับนโยบายและการบริหารงานเพื่อนำเสนอคณะกรรมการและคณะกรรมการชุดย่อย
และติดตามผลการดำเนินงานของกลุ่มเอ็กโก

  คณะกรรมการบริหารจัดการมีกำหนดประชุมสัปดาห์ละ 1 ครั้งซึ่งในปี 2551 มีการประชุมทั้งหมด
  25 ครั้ง

คณะทำงานกำกับดูแลกิจการที่ดี:

กรรมการผู้จัดการใหญ่ ได้แต่งตั้งคณะทำงานกำกับดูแลกิจการที่ดี ซึ่งปัจจุบันประกอบด้วยสมาชิก ดังนี้

  -----------------------------------------------------------------------
  ชื่อตำแหน่ง                                            ตำแหน่ง
  --------------------------------------------------- -------------------
  1. กรรมการผู้จัดการใหญ่                                 ประธาน

  2. รองกรรมการผู้จัดการใหญ่ สายงานการเงิน                 คณะทำงาน

  3. รองกรรมการผู้จัดการใหญ่ สายงานพัฒนาธุรกิจ               คณะทำงาน

  4. รองกรรมการผู้จัดการใหญ่ สายงานบริหารสินทรัพย์และแผนงาน   คณะทำงาน

  5. รองกรรมการผู้จัดการใหญ่ และกรรมการผู้จัดการ บฟร.        คณะทำงาน

  6. รองกรรมการผู้จัดการใหญ่ และกรรมการผู้จัดการ บฟข.        คณะทำงาน

  7. ผู้ช่วยกรรมการผู้จัดการใหญ่ และกรรมการผู้จัดการบริษัท เอสโก  คณะทำงาน

  8. ผู้ช่วยกรรมการผู้จัดการใหญ่ สายงานบริการองค์กร            คณะทำงาน

  9. ผู้จัดการฝ่ายกฎหมาย                                  คณะทำงาน

  10. ผู้จัดการฝ่ายสื่อสารองค์กร                             คณะทำงาน
  -----------------------------------------------------------------------

  -------------------------------------------------------------------------
  ชื่อตำแหน่ง                                            ตำแหน่ง
  --------------------------------------------------- ---------------------
  11. ผู้จัดการฝ่ายทรัพยากรบุคคล                            คณะทำงาน

  12. ผู้จัดการฝ่ายเลขานุการบริษัท                           คณะทำงานและเลขานุการ

  13. ผู้จัดการฝ่ายตรวจสอบภายใน                           คณะทำงานและเลขานุการ
  -------------------------------------------------------------------------

คณะทำงานกำกับดูแลกิจการทีดีมีหน้าที่รับผิดชอบดังนี้

1.  พิจารณาหลักเกณฑ์วิธีการเรื่องการกำกับดูแลกิจการที่ดีตามหลักสากล หลักเกณฑ์ของ ก.ล.ต.
    และ ตลท.

2.  กำหนดนโยบาย แนวทาง วิธีปฏิบัติ
    เพื่อให้การดำเนินธุรกิจของกลุ่มเอ็กโกเป็นไปตามหลักการกำกับดูแลกิจการที่ดี
    เป็นที่ยอมรับโดยทั่วไป

3.  ปรับปรุงจรรยาบรรณทางธุรกิจให้สอดคล้องและเหมาะสมกับสภาพธุรกิจ
    และเผยแพร่ข้อมูลให้พนักงานทุกคนรับทราบและเข้าใจ รวมทั้งประสานงาน
    สนับสนุนให้เกิดความร่วมมือร่วมในในการถือปฏิบัติ

คณะทำงานกำกับดูแลกิจการที่ดีกำหนดการประชุมตามความจำเป็น โดยในปี 2551
มีการประชุมทั้งหมด 1 ครั้ง

คณะกรรมการบริหารความเสี่ยง:

กรรมการผู้จัดการใหญ่ได้แต่งตั้งคณะกรรมการบริหารความเสี่ยง ซึ่งปัจจุบันประกอบด้วยสมาชิก ดังนี้

  -----------------------------------------------------------------------
  ชื่อตำแหน่ง                                             ตำแหน่ง
  ---------------------------------------------------- ------------------
  1. กรรมการผู้จัดการใหญ่                                  ประธาน

  2. รองกรรมการผู้จัดการใหญ่ สายงานการเงิน                  กรรมการ

  3. รองกรรมการผู้จัดการใหญ่ สายงานพัฒนาธุรกิจ                กรรมการ

  4. รองกรรมการผู้จัดการใหญ่ สายงานแผนงานและบริหารสินทรัพย์    กรรมการ

  5. รองกรรมการผู้จัดการใหญ่ และกรรมการผู้จัดการ บฟร.         กรรมการ

  6. รองกรรมการผู้จัดการใหญ่ และกรรมการผู้จัดการ บฟข.         กรรมการ

  7. ผู้ช่วยกรรมการผู้จัดการใหญ่ และกรรมการผู้จัดการ เอสโก       กรรมการ

  8. ผู้ช่วยกรรมการผู้จัดการใหญ่ สายงานบริการองค์กร             กรรมการ

  9. ผู้จัดการฝ่ายตรวจสอบภายใน                             เลขานุการ
  -----------------------------------------------------------------------

คณะกรรมการบริหารความเสี่ยงจัดประชุมตามความจำเป็นและรายงานต่อคณะกรรมการตรวจสอบ
โดยมีหน้าที่รับผิดชอบดังนี้

1.  กำหนดหลักเกณฑ์การบริหารความเสี่ยงของเอ็กโก และบริษัทย่อย

2.  กำหนดหลักเกณฑ์การประเมิน บริหาร และจัดการความเสี่ยง

3.  ติดตาม ดูแล ให้มีการปฏิบัติตามหลักเกณฑ์ที่กำหนดไว้

4.  สอบทานการเปิดเผยปัจจัยความเสี่ยง (Risk Factors)
    ของเอ็กโกตามข้อกำหนดของหน่วยงานกำกับดูแล

5.  รายงานการปฏิบัติงานต่อคณะกรรมการตรวจสอบ และคณะกรรมการ

คณะกรรมการบริหารความเสี่ยงมีการประชุมในปี 2551 จำนวน 6 ครั้ง

คณะกรรมการความปลอดภัย อาชีวอนามัย และสิ่งแวดล้อม

กรรมการผู้จัดการใหญ่ได้แต่งตั้งคณะกรรมการความปลอดภัย
อาชีวอนามัยและสิ่งแวดล้อมของกลุ่มเอ็กโก ซึ่งปัจจุบันประกอบด้วยสมาชิก ดังนี้

  -----------------------------------------------------------------------------
  ชื่อตำแหน่ง                                             ตำแหน่ง
  ---------------------------------------------------- ------------------------
  1. ผู้ช่วยกรรมการผู้จัดการใหญ่-บริหารโครงการ                 ประธาน

  2. ผู้จัดการส่วนบุคคล บฟร.                                กรรมการ

  3. ผู้จัดการส่วนความปลอดภัย บฟข.                          กรรมการ

  4. ผู้จัดการส่วนความปลอดภัย เอสโก                         กรรมการ

  5. ผู้จัดการโรงไฟฟ้า เอ็กโก โคเจน                         กรรมการ

  6. ผู้จัดการโรงไฟฟ้า ร้อยเอ็ด กรีน                          กรรมการ

  7. ผู้จัดการผลิตน้ำประปา เอ็กคอมธารา                       กรรมการ

  8. ผู้จัดการฝ่ายบริหารสินทรัพย์ เอ็กโก                        กรรมการและเลขานุการ

  9. เจ้าหน้าที่อาวุโสฝ่ายบริหารสินทรัพย์ เอ็กโก                  กรรมการและผู้ช่วยเลขานุการ
  -----------------------------------------------------------------------------

โดยคณะกรรมการความปลอดภัย อาชีวอนามัย และสิ่งแวดล้อม มีขอบเขตความรับผิดชอบ ดังต่อไปนี้

1.  การกำหนดแนวทางและแผนงานด้านความปลอดภัย อาชีวอนามัย และสิ่งแวดล้อม (SHE)
    ของบริษัทในกลุ่มเอ็กโกให้สอดคล้องกับแผนกลยุทธ์

2.  จัดให้มีการดำเนินงานด้าน SHE ของบริษัทในกลุ่มเอ็กโก

3.  ติดตามและประเมินผลการดำเนินงาน SHE ของบริษัทในกลุ่มเอ็กโก

4.  ปรับปรุงและพัฒนางาน SHE ของบริษัทในกลุ่มเอ็กโก

9.4 การสรรหากรรมการและผู้บริหาร

เพื่อให้การสรรหากรรมการและผู้บริหารเป็นไปโดยเหมาะสมเพื่อให้การบริหารงานของเอ็กโกเป็นไปอย่างมีประสิทธิภาพ
เอ็กโกได้กำหนดแนวทางไว้ ดังนี้

การสรรหาและการแต่งตั้งกรรมการ

เอ็กโกให้ความสำคัญต่อการสรรหาและแต่งตั้งกรรมการที่ทรงคุณวุฒิเพื่อทำหน้าที่กำกับดูแลกิจการและกำหนดนโยบาย
แผนงาน ในการดำเนินงาน เพื่อประโยชน์สูงสุดแก่เอ็กโกและผู้ถือหุ้น
โดยพิจารณาจากคุณสมบัติและประสบการณ์ที่เหมาะสมอันจะเป็นประโยชน์ต่อการกำกับดูแลกิจการ
ภายใต้หลักการ ดังนี้

1.  ข้อกำหนดทางกฎหมาย ประกาศของ ตลท. และ ก.ล.ต.
    และข้อบังคับบริษัทเกี่ยวกับคุณสมบัติของกรรมการ

2.  คุณสมบัติกรรมการที่ได้กำหนดไว้ในจรรยาบรรณกรรมการ ประกอบด้วย ความซื่อสัตย์ คุณธรรม
    ความคิดริเริ่ม และความสัมฤทธิ์ผล ความเป็นเลิศ ความรับผิดชอบ ความยุติธรรม
    ความเป็นอิสระ การให้โอกาสผู้ถือหุ้นอย่างเท่าเทียมกัน

3.  ประวัติการศึกษา และประวัติการทำงานอันเป็นประโยชน์ต่อการกำกับดูแลกิจการ

4.  การอบรมที่เกี่ยวเนื่องกับการกำกับดูแลกิจการและการกำหนดนโยบายในระดับสูง

5.  ความมุ่งมั่นที่จะดูแลรักษาผลประโยชน์ของผู้ถือหุ้นอย่างเท่าเทียมกัน

6.  การอุทิศเวลาและความสามารถเพื่อยกระดับการพัฒนากิจการของเอ็กโก

คณะกรรมการสรรหาและพิจารณาค่าตอบแทน
จะเป็นผู้พิจารณากลั่นกรองบุคคลที่จะแต่งตั้งเป็นกรรมการ
ไม่ว่าจะเป็นกรรมการที่เป็นผู้แทนของผู้ถือหุ้น หรือกรรมการอิสระ
จากความเหมาะสมของทักษะและประสบการณ์ที่จะสร้างความเข้มแข็งของคณะกรรมการ
ซึ่งจะมีการทบทวนเป็นครั้งคราวตามความเหมาะสม ทั้งนี้
การแต่งตั้งกรรมการแทนกรรมการที่ครบวาระจะต้องได้รับอนุมัติจากที่ประชุมผู้ถือหุ้นเป็นรายบุคคล
โดยการลงมติตามข้อบังคับของเอ็กโก ดังนี้

1.  ผู้ถือหุ้นแต่ละคน มีคะแนนเสียงเท่ากับจำนวนหุ้นที่ถืออยู่ โดยถือว่าหุ้นหนึ่งมีเสียงหนึ่ง

2.  ผู้ถือหุ้นจะใช้สิทธิเลือกบุคคลเดียวหรือหลายคนเป็นกรรมการก็ได้
    แต่ต้องไม่เกินจำนวนกรรมการที่จะพึงเลือกตั้งในครั้งนั้น

3.  ในกรณีที่ผู้ถือหุ้นใช้สิทธิเลือกบุคคลมากกว่า 1 คนเป็นกรรมการ
    ผู้ถือหุ้นมีสิทธิลงคะแนนเสียงให้แก่แต่ละบุคคลได้เท่ากับคะแนนเสียงที่มีอยู่
    โดยจะแบ่งแยกคะแนนให้แก่ผู้ใดมากน้อยเพียงใดไม่ได้

4.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่พึงเลือกตั้งในครั้งนี้
    ในกรณีบุคคลซึ่งได้รับการเลือกตั้งในลำดับคะแนนเสียงต่ำลงมามีคะแนนเสียงเท่ากันเกินจำนวนกรรมการที่จะพึงเลือกตั้งในครั้งนั้น
    ให้ประธานที่ประชุมเป็นผู้ออกเสียงชี้ขาด เพื่อให้ได้จำนวนกรรมการที่จะพึงเลือกตั้งในครั้งนั้น

5.  ผู้ที่ได้รับเลือกจะต้องได้รับด้วยคะแนนเสียงไม่น้อยกว่าสี่ในห้าของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียงลงคะแนน

โดยเอ็กโกจะนำเสนอข้อมูลกรรมการพร้อมไปกับหนังสือเชิญประชุมเพื่อประกอบการพิจารณา
ประกอบด้วยประวัติการศึกษา การทำงาน รวมทั้งการดำรงตำแหน่งกรรมการในบริษัทอื่น
ประสบการณ์ และข้อพิพาททางกฎหมาย (ถ้ามี)
และในกรณีที่เสนอชื่อกรรมการที่พ้นวาระให้กลับเข้าดำรงตำแหน่งอีกครั้งหนึ่ง
จะมีข้อมูลเพิ่มเติมเรื่องจำนวนครั้งที่เข้าประชุม
รวมทั้งผลงานของกรรมการในรอบปีที่ผ่านมาเพื่อประกอบการพิจารณาของผู้ถือหุ้น

ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
คณะกรรมการสรรหาและพิจารณาค่าตอบแทน
จะเสนอชื่อผู้มีคุณสมบัติเหมาะสมให้คณะกรรมการแต่งตั้งเป็นกรรมการแทนในการประชุมครั้งถัดไป
ด้วยคะแนนเสียงไม่ต่ำกว่าสามในสี่ของจำนวนกรรมการที่เหลืออยู่ และบุคคลที่เข้าเป็นกรรมการแทน
จะมีวาระการดำรงตำแหน่งเพียงเท่าวาระที่เหลืออยู่ของกรรมการที่ออกไป

สิทธิของผู้ถือหุ้นรายย่อย

เพื่อสร้างความมั่นใจให้กับผู้ถือหุ้นว่า จะได้รับการปฏิบัติอย่างเท่าเทียมกัน
คณะกรรมการจึงเปิดโอกาสให้ผู้ถือหุ้นส่วนน้อยสามารถเสนอชื่อผู้มีคุณสมบัติเหมาะสมเข้าเป็นกรรมการ
โดยมีขั้นตอนและวิธีปฏิบัติที่ชัดเจนและโปร่งใส โดยสามารถดูรายละเอียดได้ที่เว็ปไซต์ของเอ็กโก

การปฐมนิเทศและการอบรมกรรมการ

กรรมการเข้าใหม่ทุกท่านจะต้องเข้าร่วมการปฐมนิเทศกรรมการเข้าใหม่ของเอ็กโก
ซึ่งผู้บริหารระดับสูงจะบรรยายข้อมูลที่สำคัญเกี่ยวกับเอ็กโก รวมทั้งมอบคู่มือกรรมการ
และจรรยาบรรณทางธุรกิจของกรรมการและพนักงานให้ โดยผู้บริหารของเอ็กโก
รวมทั้งกรรมการท่านอื่น ๆ อาจเข้าร่วมการปฐมนิเทศดังกล่าวด้วย

สำหรับคู่มือกรรมการนั้น มีเนื้อหาที่สำคัญประกอบด้วย บทบาท หน้าที่ และความรับผิดชอบ
การถือและซื้อขายหลักทรัพย์ของกรรมการ การรายงานเรื่องผลประโยชน์ของกรรมการ
การบริหารการประชุม การเปิดเผยสารเทศ การติดต่อกับฝ่ายบริหาร
ค่าตอบแทนและสิทธิประโยชน์กรรมการและกรรมการชุดย่อย ตารางอำนาจดำเนินการ
และข้อมูลทั่วไปของเอ็กโก

นอกจากการจัดปฐมนิเทศกรรมการแล้ว เอ็กโกมีนโยบายที่จะส่งเสริมให้กรรมการเข้ารับการอบรม
เพื่อเพิ่มพูนความเข้าใจในบทบาทและภารกิจ ภายใต้แผนงานการรณรงค์การกำกับดูแลกิจการที่ดี
โดยกรรมการสามารถเข้ารับการอบรมที่สมาคมส่งเสริมสถาบันกรรมการบริษัทไทย
หรือหน่วยงานที่เกี่ยวข้อง โดยเอ็กโกเป็นผู้รับผิดชอบค่าใช้จ่ายทั้งหมด

การสรรหาและการแต่งตั้งผู้บริหาร

คณะกรรมการกำหนดนโยบายและหลักเกณฑ์ในการคัดเลือกกรรมการผู้จัดการใหญ่
และนโยบายในการสืบทอดตำแหน่งในกรณีที่มีเหตุการณ์ฉุกเฉินหรือการเกษียณอายุของกรรมการผู้จัดการใหญ่
โดยมีกระบวนการสรรหาที่ชัดเจนและโปร่งใส และพิจารณาจากความรู้ ประสบการณ์ ความสามารถ
จริยธรรมและความเป็นผู้นำ และมอบหมายให้คณะกรรมการสรรหาและพิจารณาค่าตอบแทน
เป็นผู้เสนอชื่อผู้มีคุณสมบัติเหมาะสมสำหรับการแต่งตั้งเป็นกรรมการผู้จัดการใหญ่

กรรมการผู้จัดการใหญ่ ได้รับมอบอำนาจให้เป็นผู้สรรหาบุคคลที่มีความรู้
ความสามารถและประสบการณ์เป็นผู้บริหารของเอ็กโกตามคุณสมบัติและวิธีการคัดเลือกที่กำหนดไว้ในระเบียบ
บริษัท ผลิตไฟฟ้า จำกัด (มหาชน) ว่าด้วย ข้อบังคับเกี่ยวกับการบริหารงานบุคคล พ.ศ. 2550
และมติคณะกรรมการ ดังนี้

1.  คณะกรรมการสรรหาและพิจารณาค่าตอบแทนเป็นผู้อนุมัติการแต่งตั้งรองกรรมการผู้จัดการใหญ่
    ผู้ช่วยกรรมการผู้จัดการใหญ่
    และกรรมการผู้จัดการและรองกรรมการผู้จัดการของบริษัทในเครือ

2.  กรรมการผู้จัดการใหญ่เป็นผู้อนุมัติการแต่งตั้งพนักงานในระดับผู้จัดการฝ่ายและผู้จัดการส่วน
    สำหรับการแต่งตั้งเลขานุการบริษัท
    เลขานุการคณะกรรมการและผู้ช่วยเลขานุการคณะกรรมการจะต้องได้รับความเห็นชอบจากคณะกรรมการ
    และการแต่งตั้งผู้จัดการฝ่ายตรวจสอบภายใน
    จะต้องได้รับความเห็นชอบจากคณะกรรมการตรวจสอบก่อน

9.5 ค่าตอบแทนกรรมการและผู้บริหาร

เอ็กโกได้กำหนดนโยบายค่าตอบแทนกรรมการและผู้บริหารที่สมเหตุสมผล
โดยมีคณะกรรมการสรรหาและพิจารณาค่าตอบแทนทำหน้าที่ทบทวนและพิจารณาความเหมาะสมที่สอดคล้องกับภาระหน้าที่
สถานะทางการเงินและแนวปฏิบัติของบริษัทในกลุ่มธุรกิจเดียวกัน

ค่าตอบแทนกรรมการ

เอ็กโกได้กำหนดหลักเกณฑ์ในการให้ค่าตอบแทนกรรมการ ดังนี้

-   กำหนดค่าตอบแทนกรรมการเป็นค่าตอบแทนรายเดือน เบี้ยประชุมและโบนัส

-   กรรมการที่ได้รับมอบหมายให้เป็นกรรมการชุดย่อยให้ได้รับค่าตอบแทนเพิ่มขึ้นตามความรับผิดชอบ

-   ผู้บริหารที่ทำหน้าที่ในคณะกรรมการ คณะกรรมการชุดย่อย ไม่ได้รับค่าตอบแทน

ในปี 2551 ที่ประชุมผู้ถือหุ้นได้กำหนดค่าตอบแทนกรรมการ
ให้ประกอบด้วยค่าตอบแทนรายเดือนและเบี้ยประชุม
เพื่อให้สะท้อนความรับผิดชอบและการอุทิศเวลาและให้ความสำคัญต่อการเข้าประชุม
รวมทั้งการให้โบนัสซึ่งสะท้อนผลการดำเนินงานของเอ็กโก ดังนี้

1.  ค่าตอบแทนรายเดือน เดือนละ 30,000 บาท และเบี้ยประชุมคณะกรรมการ ครั้งละ 10,000
    บาท ในกรณีที่กรรมการพ้นจากตำแหน่งและแต่งตั้งกรรมการใหม่เข้าแทน
    ให้จ่ายค่าตอบแทนรายเดือนแก่กรรมการตามจำนวนวันที่ดำรงตำแหน่งในเดือนนั้นและกรรมการซึ่งไม่สามารถเข้าร่วมการประชุม
    จะไม่ได้รับเบี้ยประชุม ประธานกรรมการจะได้รับค่าตอบแทนรายเดือนและค่าเบี้ยประชุม
    เพิ่มในอัตราร้อยละ 25 ของค่าตอบแทนกรรมการ

2.  โบนัสตอบแทนผลการปฏิบัติงาน จำนวน 20 ล้านบาท
    โดยพิจารณาจากความสำเร็จในการกำกับดูแลกิจการของคณะกรรมการจากผลประกอบการของบริษัทที่เดินเครื่องแล้ว
    และความก้าวหน้าของโครงการใหม่ๆ
    รวมทั้งการที่เอ็กโกได้รับการยกย่องเรื่องการกำกับดูแลกิจการที่ดี
    โดยให้คณะกรรมการจัดสรรระหว่างกันเอง

3.  ค่าตอบแทนคณะกรรมการชุดย่อยได้แก่ คณะกรรมการบริหาร คณะกรรมการตรวจสอบ
    คณะกรรมการสรรหาและพิจารณาค่าตอบแทน
    และคณะกรรมการความรับผิดชอบต่อสังคมและสิ่งแวดล้อม (คณะกรรมการ CSR)
    ให้ได้รับในอัตรา ดังนี้

  ---------------------------------- ------------------------------- ------------ ------------ ------------
  คณะกรรมการ                         ค่าตอบแทนรายเดือน (บาท)                        เบี้ยประชุม     
                                                                                  (บาท)        

                                     ประธาน                          กรรมการ      ประธาน       กรรมการ

  คณะกรรมการบริหาร                    -                               -            50,000       40,000

  คณะกรรมการตรวจสอบ                  37,500                          30,000       12,500       10,000

  คณะกรรมการสรรหาและพิจารณาค่าตอบแทน   30,000                          24,000       -            -

  คณะกรรมการ CSR                     กรรมการบุคคลภายนอกได้รับค่าตอบแทน                             
                                     100,000 บาทต่อปี                                            
  ---------------------------------- ------------------------------- ------------ ------------ ------------

ทั้งนี้ สรุปค่าตอบแทนที่กรรมการได้รับเป็นรายบุคคลในปี 2551 ได้ดังนี้

[TABLE]

^(/1) กรรมการชุดย่อย ประกอบด้วย 1. คณะกรรมการบริหาร 2. คณะกรรมการตรวจสอบ 3.
คณะกรรมการสรรหาและพิจารณาค่าตอบแทน 4.
คณะกรรมการความรับผิดชอบต่อสังคมและสิ่งแวดล้อม

^(/2) โบนัสกรรมการปี 2550 นำมาจ่ายในเดือนพฤษภาคม ปี 2551 ตามมติที่ประชุมสามัญผู้ถือหุ้น
ครั้งที่ 1/2551 เมื่อวันที่ 21 เมษายน 2551

^(/3) ค่าตอบแทนของนายวิศิษฎ์ อัครวิเนค ระหว่างดำรงตำแหน่งกรรมการ ตั้งแต่วันที่ 1 ตุลาคม
2551-30 ธันวาคม 2551

^(/4) ค่าตอบแทนของนายวินิจ แตงน้อย ระหว่างดำรงตำแหน่งกรรมการ ตั้งแต่วันที่ 21 เมษายน
2551-30 กันยายน 2551

ค่าตอบแทนฝ่ายบริหาร

ผู้บริหารได้รับค่าตอบแทนเป็นรายเดือนและโบนัส ซึ่งเชื่อมโยงกับผลการดำเนินการของเอ็กโก
ตามระบบ Key Performance Indicators และผลงานของแต่ละบุคคล
ภายใต้โครงสร้างค่าตอบแทนที่ได้รับอนุมัติจากคณะกรรมการ
โดยเอ็กโกได้จัดให้มีการสำรวจค่าตอบแทนของบริษัทในอุตสาหกรรมเพื่อให้แน่ใจว่าเอ็กโกมีโครงสร้างค่าตอบแทนที่สามารถแข่งขันได้เป็นประจำทุกปี

ทั้งนี้ สรุปค่าตอบแทนที่ผู้บริหารได้รับในปี 2551 ได้ดังนี้

  --------------- ------------------- ----------------- -----------------
                  ปี 2551                                

  ค่าตอบแทน        กรรมการบริหาร 1 ราย  ผู้บริหาร 6 ราย      ค่าตอบแทนรวม
                  ^(/1)               ^(/2)             

  เงินเดือนรวม      -                   17,998,140.00     17,998,140.00

  โบนัสรวม ^(/3)   -                   6,224,660.00      6,224,660.00

  เบี้ยประชุม        -                   -                 -

  รวม             -                   24,222,800.00     24,222,800.00
  --------------- ------------------- ----------------- -----------------

  ^(/1) กรรมการบริหารในที่นี้หมายถึง กรรมการที่เป็นผู้บริหาร ซึ่งมีจำนวน 1 ท่าน คือ
  กรรมการผู้จัดการใหญ่ ทั้งนี้ กรรมการผู้จัดการใหญ่ไม่ได้รับค่าตอบแทนรายเดือน เบี้ยประชุม
  และโบนัส ในฐานะกรรมการและกรรมการชุดย่อย

  ^(/2) ผู้บริหาร 6 ราย ได้แก่ กรรมการผู้จัดการใหญ่
  รองกรรมการผู้จัดการใหญ่สายงานบริหารสินทรัพย์และแผนงาน (กจญ. รักษาการ
  ค่าตอบแทนคิดที่ กจญ.ท่านเดียว) รองกรรมการผู้จัดการใหญ่สายงานพัฒนาธุรกิจ
  รองกรรมการผู้จัดการใหญ่สายงานการเงิน และรองกรรมการผู้จัดการใหญ่ 2 ท่าน ได้รับการ
  Secondment เป็น กรรมการผู้จัดการ บฟร. และ บฟข. ซึ่งได้รับค่าตอบแทนจาก บฟร. และ
  บฟข. ตามลำดับ ดังนั้น เอ็กโกรับผิดชอบค่าตอบแทนสำหรับผู้บริหาร 4 ท่าน

  ^(/3) โบนัสของปี 2551 จ่ายในเดือนมกราคม ปี 2552

ค่าตอบแทนรวมของผู้บริหารของบริษัทย่อยที่เป็นธุรกิจหลัก

ค่าตอบแทนผู้บริหารของบริษัทย่อยที่เป็นธุรกิจหลัก (มีสัดส่วนรายได้เกินร้อยละ 10 ของรายได้รวม)
ได้แก่ บฟร. บฟข. และ เอ็กโก โคเจน ในปี 2551 ที่เป็นตัวเงินเป็นดังนี้

(หน่วย : บาท)

  ------------ --------- --------------- --------------- --------- ------------ ------------- --------- -------------- --------------
               ปี 2551                                                                                                  

               บฟร.                                      บฟข.                                 เอ็กโก                    
                                                                                              โคเจน                    

  ค่าตอบแทน     กรรมการ   ผู้บริหาร 7 ราย    ค่าตอบแทนรวม     กรรมการ   ผู้บริหาร 7 ราย ค่าตอบแทนรวม   กรรมการ 5 ผู้บริหาร 1 ราย   ค่าตอบแทนรวม
               10 ราย                                    10 ราย                               ราย       ^(/3)          

  เงินเดือนรวม   -         13,380,560.00   13,380,560.00   -         13,984,620   13,984,620    -         1,416,000.00   1,416,000.00

  โบนัสรวม      -         5,829,904.23    5,829,904.23    -         6,056,445    6,056,445     -         552,004.00     552,004.00
  ^(/1)                                                                                                                

  เบี้ยประชุม     -         -               -               -         -            -             -         -              -
  ^(/2)                                                                                                                

  รวม          -         19,210,464.23   19,210,464.23   -         20,041,065   20,041,065    -         1,968,004.00   1,968,004.00
  ------------ --------- --------------- --------------- --------- ------------ ------------- --------- -------------- --------------

^(/1) โบนัสของปี 2551 จ่ายในเดือนมกราคม ปี 2552

^(/2) เบี้ยประชุมคณะกรรมการของ บฟร. บฟข. และเอ็กโก โคเจน นั้น
เอ็กโกเป็นผู้รับผิดชอบค่าตอบแทน

^(/3) ผู้บริหารของเอ็กโก โคเจน ซึ่งเป็นพนักงานของ บริษัท ได้รับการ assignment
เป็นผู้จัดการทั่วไป โดยปฏิบัติงาน

ตามสัญญาให้บริการระหว่าง เอ็กโก โคเจนกับเอ็กโก

ค่าตอบแทนอื่น

ในปี 2551 เอ็กโกและบริษัทย่อยที่เป็นธุรกิจหลัก
ได้สมทบเงินเข้ากองทุนสำรองเลี้ยงชีพให้แก่ผู้บริหารดังรายละเอียด ต่อไปนี้

(หน่วย : บาท)

  ----------------------------------- ------------------ -----------------
                                      ปี 2551             

  บริษัท                                จำนวนราย           ค่าตอบแทน

  เอ็กโก                               3                  606,759.00

  บฟร.                                7                  1,333,254.00

  บฟข.                                7                  1,398,462.00

  เอ็กโก โคเจน                         1                  141,600.00
  ----------------------------------- ------------------ -----------------

9.4 บุคลากร

จำนวนพนักงาน

เอ็กโก

ณ วันที่ 31 ธันวาคม 2551 เอ็กโกมีพนักงานทั้งสิ้น 121 คน ประกอบด้วยกรรมการผู้จัดการใหญ่
และรองกรรมการผู้จัดการใหญ่ จำนวน 2 คน ผู้บริหารที่ส่งไปเป็นผู้บริหารของบริษัทย่อย
Secondment จำนวน 10 คน และ พนักงานอีกจำนวน 108 คน
โดยมีจำนวนพนักงานของแต่ละสายงาน ดังนี้

  -----------------------------------------------------------------------
  สายงานหลัก                           จำนวนพนักงาน (คน)
  ----------------------------------- -----------------------------------
  1. สายงานกรรมการผู้จัดการใหญ่           31

  2. สายงานพัฒนาธุรกิจ                   14

  3. สายงานบริหารสินทรัพย์และแผนงาน       28

  4. สายงานการเงิน                     24

  5. สายงานบริการองค์กร                 24
  -----------------------------------------------------------------------

บริษัทย่อยที่เป็นธุรกิจหลัก

ก. บฟร. และ บฟข.

  ----------------------------------- ------------------ ----------------
  บุคลากร                              จำนวนพนักงาน (คน)   

                                      บฟร.               บฟข.

  1. สายปฏิบัติการ                       74                 77

  2. สายบำรุงรักษา                      46                 55

  3. อื่นๆ                              30                 25

  รวม                                 140                157
  ----------------------------------- ------------------ ----------------

ข. เอ็กโก โคเจน

เอ็กโก โคเจน มีพนักงานประจำทั้งสิ้น 3 คน โดยผู้จัดการทั่วไป เป็นพนักงานของบริษัท
ปฏิบัติงานตามสัญญาให้บริการระหว่างเอ็กโก โคเจน กับเอ็กโก ส่วนผู้ปฏิบัติงานประจำโรงไฟฟ้า
จำนวน 31 คน เป็นพนักงานของเอสโก
ซึ่งปฏิบัติงานตามสัญญาจ้างงานเดินเครื่องและบำรุงรักษาโรงไฟฟ้าระหว่างเอ็กโก โคเจน
กับเอสโก

ทั้งนี้
เอ็กโกไม่มีการเปลี่ยนแปลงจำนวนพนักงานอย่างมีนัยสำคัญและไม่มีข้อพิพาทด้านแรงงานที่สำคัญในระยะเวลา
3 ปีที่ผ่านมา

ค่าตอบแทน

เอ็กโกมีนโยบายให้พนักงานในกลุ่มเอ็กโกได้รับค่าตอบแทนที่เป็นธรรมและเทียบเคียงได้กับอุตสาหกรรม
โดยมีค่าตอบแทนรวมของเอ็กโกและบริษัทย่อยที่เป็นธุรกิจหลักในปี 2551 ดังนี้

(หน่วย : บาท)

+--------------------+------------+----------+-----------+-----------+
| ค่าตอบแทน           | จำนวนเงิน   |          |           |           |
+--------------------+------------+----------+-----------+-----------+
|                    | บริษัท ^(/1) | บฟร.     | บฟข.      | เอ็กโก     |
|                    |            |          |           | โคเจน     |
|                    |            |          |           | ^(/2)     |
+--------------------+------------+----------+-----------+-----------+
| เงินเดือนรวม         | 116,       | 99,87    | 126,6     | 2,6       |
|                    | 258,050.33 | 9,454.96 | 56,040.00 | 24,800.00 |
+--------------------+------------+----------+-----------+-----------+
| โบนัสรวม ^(/3)      | 40,        | 44,56    | 57,3      | 1,0       |
|                    | 956,066.66 | 6,538.73 | 44,057.00 | 33,426.85 |
+--------------------+------------+----------+-----------+-----------+
| เงินสม              | 10,        | 9,86     | 12,6      | 2         |
| ทบกองทุนสำรองเลี้ยงชีพ | 069,992.77 | 9,487.68 | 32,703.00 | 29,810.00 |
+--------------------+------------+----------+-----------+-----------+
| รวม                | 167,       | 154,31   | 196,6     | 3,8       |
|                    | 284,109.76 | 5,481.37 | 32,800.00 | 88,036.85 |
+--------------------+------------+----------+-----------+-----------+

^(/1) รวมเงินเดือน และโบนัสของผู้บริหารตามสัญญาการจ้างที่มีกำหนดระยะเวลา 1 ปี

  ^(/2) รวมเงินเดือนและโบนัสของผู้จัดการทั่วไปและพนักงานประจำ 3 คน

  ^(/3) โบนัสของปี 2551 จ่ายในเดือนมกราคม ปี 2552

นโยบายในการพัฒนาพนักงาน

เอ็กโกและบริษัทในกลุ่มตระหนักในคุณค่าทรัพยากรมนุษย์
และประสงค์ที่จะให้พนักงานมีความภาคภูมิใจในองค์กร
โดยมีบรรยากาศการทำงานอย่างมีส่วนร่วมและมีโอกาสก้าวหน้าในสายอาชีพอย่างเท่าเทียมกัน
พนักงานจะได้รับการพัฒนาส่งเสริมให้มีความรู้ความสามารถอย่างทั่วถึงและต่อเนื่องเพื่อการสร้างคุณค่าและดำรงความเป็นเลิศในธุรกิจ

-   การปฐมนิเทศ

  เอ็กโกจัดให้มีการปฐมนิเทศกับพนักงานใหม่ โดยแจ้งให้ทราบถึงวิสัยทัศน์ พันธกิจ
  และภารกิจของเอ็กโก ธุรกิจองค์กร ระบบงาน
  รวมทั้งสถานที่และสิทธิประโยชน์ต่างๆที่พึงได้รับจากเอ็กโก
  และจัดกิจกรรมเยี่ยมชมโรงไฟฟ้าในกลุ่มเอ็กโก เพื่อให้พนักงานมีความรู้
  ความเข้าใจถึงธุรกิจหลักของกลุ่มเอ็กโก นอกจากนั้น ยังมีการติดตามผลเป็นระยะๆ
  เพื่อให้มั่นใจว่าพนักงานใหม่จะเป็นคนที่มีคุณภาพ มีทัศนคติที่ดีและมีความสุขในการทำงาน
  ตลอดจนมีเป้าหมายในการทำงาน

-   การฝึกอบรม

  เอ็กโกจัดให้มีการฝึกอบรมพนักงานอย่างเหมาะสม สำหรับพนักงานในทุกระดับ
  โดยพนักงานจะได้รับการพัฒนาส่งเสริมความรู้ความสามารถอย่างทั่วถึงและต่อเนื่อง
  ซึ่งเอ็กโกได้พัฒนาโดยหลักของ Competency Base
  พนักงานจะได้รับการพัฒนาทั้งในส่วนของความสามารถหลักขององค์กร (Core Competency)
  ความสามารถในการบริหารจัดการ (Managerial Competency)
  และความสามารถในการปฎิบัติงาน (Functional Competency)
  เพื่อสร้างคุณค่าต่อพนักงานและเอ็กโก และดำรงความเป็นเลิศในธุรกิจ
  นอกจากการพัฒนาทางด้านความรู้
  เอ็กโกยังจัดให้มีการพัฒนาทางด้านสุขภาพจิตและความสัมพันธ์อันดีระหว่างกัน
  ซึ่งเอ็กโกด้บริหารการฝึกอบรมด้วยการกำหนดเป็น Training Road Map และ
  การพัฒนาเฉพาะบุคคล (Individual Development Plan )

  เอ็กโกจะรวบรวมและวิเคราะห์ความต้องการในการฝึกอบรม เป็นประจำทุกปี
  แล้วนำผลที่ได้มาจัดทำแผนฝึกอบรมหลัก และแผนพัฒนาเฉพาะบุคคล ในปี 2551
  เอ็กโกได้จัดสรรงบประมาณสำหรับการพัฒนาบุคลากรจำนวน 15 ล้านบาท คิดเป็น 5.5%
  ของงบประมาณบุคลากร โดยเอ็กโก : มีการฝึกอบรมคิดเป็น 5.24 วัน / คน / ปี
  แบ่งออกเป็นอบรมภายนอก 3.72 วันต่อคนต่อปี อบรมภายใน 1.52 วัน / คน /ปี

-   การหมุนเวียนพนักงาน

  กลุ่มเอ็กโกสนับสนุนให้มีการหมุนเวียนผู้บริหารภายในกลุ่มเพื่อพัฒนาศักยภาพและส่งเสริมความก้าวหน้าในสายอาชีพ
  อีกทั้งยังเสริมสร้างความแข็งแกร่งและผลประโยชน์ของกลุ่ม ในปี 2551
  กลุ่มเอ็กโกได้ให้ความร่วมมืออย่างดียิ่งในการหมุนเวียนผู้บริหารโดยมีการหมุนเวียนผู้บริหารระดับรองกรรมการผู้จัดการสายบริหารและการเงินของ
  บฟข. และเอสโก

-   การประเมินผลการปฏิบัติงาน

  เอ็กโกมีนโยบายในการประเมินผลการปฎิบัติงานให้เป็นธรรม และสะท้อนความสำเร็จขององค์กร
  ซึ่งเป็นไปตามเป้าหมายที่กำหนดไว้ โดยใช้ตัววัดผลงาน ที่เป็น Key Performance Index
  (KPIs) มาเป็นเครื่องมือช่วยให้เกิดการผลการปฎิบัติงานที่สะท้อนถึงผลสัมฤทธิ์ และสมรรถนะ
  ความสามารถและพฤติกรรมอันพึงประสงค์ขององค์กร
  ซึ่งเอ็กโกจะนำผลจากการประเมินไปใช้ประโยชน์ในการวางแผนการพัฒนาพนักงาน
  การพิจารณาขึ้นค่าตอบแทนและโอกาสความก้าวหน้าในสายอาชีพ เพื่อให้เกิดความเป็นธรรม
  โปร่งใส และตรวจสอบได้ ตามหลักบรรษัทภิบาล

ข้อมูลเพิ่มเติมที่เกี่ยวข้องกับคณะกรรมการและผู้บริหารของเอ็กโก

ในปี 2551 ไม่ปรากฎว่ามีกรรมการหรือผู้บริหารที่มีประวัติการทำผิดทางกฎหมายเกี่ยวกับ

-   การถูกพิพากษาว่ากระทำผิดทางอาญายกเว้นที่เป็นความผิดอันเกิดจากการฝ่าฝืนกฎจราจร
    ความผิดลหุโทษ หรือความผิดอื่นในทำนองเดียวกัน

-   การถูกพิพากษาให้เป็นบุคคลล้มละลายหรือถูกพิทักษ์ทรัพย์

9.5 การกำกับดูแลกิจการ

คณะกรรมการมีความตั้งใจที่จะดำเนินธุรกิจภายใต้หลักเกณฑ์การกำกับดูแลกิจการที่ดีของ ตลท.
และระเบียบปฏิบัติของ ก.ล.ต. เพื่อเสริมสร้างระบบการบริหารงานที่มีประสิทธิภาพ
และการเติบโตทางธุรกิจอย่างยั่งยืน

9.5.1 สิทธิของผู้ถือหุ้น

เอ็กโกให้ความสำคัญกับการกำกับดูแลกิจการที่ดี
โดยคำนึงถึงสิทธิของผู้ถือหุ้นทั้งในฐานะนักลงทุนในหลักทรัพย์และในฐานะเจ้าของเอ็กโกด้วยมาตรฐานที่เป็นที่ยอมรับและเชื่อถือได้
เอ็กโกส่งเสริมให้ผู้ถือหุ้นได้ใช้สิทธิโดยครอบคลุมสิทธิพื้นฐานทางกฎหมาย เช่น
การมีส่วนแบ่งในกำไรของกิจการ การซื้อขายหรือการโอนหุ้น
การได้รับข่าวสารข้อมูลของกิจการอย่างเพียงพอ
การเข้าร่วมประชุมเพื่อใช้สิทธิออกเสียงในที่ประชุมผู้ถือหุ้นเพื่อแต่งตั้งหรือถอดถอนกรรมการ
การกำหนดค่าตอบแทนกรรมการ การแต่งตั้งผู้สอบบัญชี และกำหนดจำนวนเงินค่าสอบบัญชี
และเรื่องที่มีผลกระทบต่อเอ็กโก

นอกจากสิทธิพื้นฐานดังกล่าวข้างต้น เอ็กโกได้ดูแลผู้ถือหุ้นมากกว่าสิทธิตามกฎหมาย เช่น
การให้ข้อมูลที่สำคัญที่เป็นปัจจุบันผ่านเว็บไซต์ การจัดให้มีจดหมายข่าวผู้ถือหุ้น
และการจัดให้ผู้ถือหุ้นเข้าเยี่ยมชมกิจการ

ก. นโยบายการกำกับดูแลกิจการ

คณะกรรมการได้มีการจัดทำนโยบายการกำกับดูแลกิจการเป็นลายลักษณ์อักษร
เพื่อเป็นแนวทางในการดำเนินการให้แก่คณะกรรมการ ผู้บริหาร และพนักงานเอ็กโก
โดยคำนึงถึงสิทธิของผู้ถือหุ้นตามสิทธิที่กฎหมายกำหนดไว้ และแนวปฏิบัติที่ดีของ ตลท.
ประกอบด้วยหลักการ 7 ประการคือ

หลักการที่ 1: โครงสร้างและความรับผิดชอบของคณะกรรมการบริษัท

หลักการที่ 2: นโยบายการประกอบธุรกิจ

หลักการที่ 3: สิทธิของผู้ถือหุ้นและการปฏิบัติต่อผู้ถือหุ้นอย่างเท่าเทียมกัน

หลักการที่ 4: นโยบายในการปฏิบัติต่อผู้มีส่วนได้เสีย

หลักการที่ 5: การเปิดเผยข้อมูลและความโปร่งใส

หลักการที่ 6: การควบคุมภายใน การบริหารความเสี่ยง และจรรยาบรรณทางธุรกิจ

หลักการที่ 7: การป้องกันความขัดแย้งของผลประโยชน์

คณะกรรมการได้เผยแพร่หลักการกำกับดูแลกิจการที่ดีดังกล่าวให้ผู้มีส่วนได้เสียทราบผ่านเว็บไซต์ของเอ็กโก
และกำหนดให้มีการทบทวนนโยบายการกำกับดูแลกิจการเป็นประจำทุกปี ทั้งนี้ ในรอบปีที่ผ่านมา
คณะกรรมการได้ดูแลให้กรรมการ ผู้บริหารและพนักงาน
ปฏิบัติตามนโยบายการกำกับดูแลกิจการโดยเคร่งครัด
โดยไม่มีสถานการณ์ใดที่การปฏิบัติไม่เป็นไปตามนโยบายข้างต้น นอกจากนี้
คณะกรรมการได้กำหนดให้การปฏิบัติตามนโยบายการกำกับดูแลกิจการเป็นดัชนีชี้วัดที่สำคัญในการประเมินผลงานของเอ็กโกและบริษัทในกลุ่ม
รวมทั้งได้มีการติดตามผลการปฎิบัติตามแผนการดำเนินงานเป็นรายไตรมาส

ในปี 2551 คณะกรรมการได้ปรับปรุงนโยบายในการกำกับดูแลกิจการ ดังนี้

-   การปรับปรุงนิยามกรรมการอิสระให้เข้มงวดกว่าเดิมตามประกาศคณะกรรมการกำกับตลาดทุน
    ก่อนการมีผลบังคับใช้จริง

-   การเพิ่มช่องทางให้ผู้มีส่วนได้เสียสามารถแจ้งข้อมูลให้คณะกรรมการตรวจสอบทราบโดยตรงอีกช่องทางหนึ่ง
    นอกจากการแจ้งข้อมูลให้คณะกรรมการและฝ่ายบริหารทราบ

-   การเพิ่มหน้าที่คณะกรรมการตรวจสอบในการสอบทานกับฝ่ายบริหารเพื่อให้ฝ่ายบริหารปฏิบัติเป็นตัวอย่างที่ดีให้กับพนักงานในเรื่องจรรยาบรรณทางธุรกิจ
    รวมทั้งการดำเนินการตรวจสอบเรื่องที่ได้รับแจ้งจากผู้สอบบัญชีของเอ็กโก
    ในกรณีที่ผู้สอบบัญชีพบพฤติกรรมอันควรสงสัยว่ากรรมการ ผู้จัดการ
    หรือบุคคลซึ่งรับผิดชอบในการดำเนินงานของเอ็กโกได้กระทำความผิดตามที่กำหนดไว้ในพระราชบัญญัติหลักทรัพย์และตลาดหลักทรัพย์
    ( ฉบับที่ 4 ) พ.ศ. 2551 และรายงานผลการตรวจสอบในเบื้องต้นให้แก่ ก.ล.ต.
    และผู้สอบบัญชีทราบภายในเวลาสามสิบวันนับแต่วันที่ได้รับแจ้งจากผู้สอบบัญชี

ข. การจัดประชุมผู้ถือหุ้น

คณะกรรมการให้ความสำคัญกับการจัดประชุมผู้ถือหุ้นสามัญประจำปี
เพื่อให้ผู้ถือหุ้นมีส่วนร่วมในการติดตามดูแลการดำเนินงานของเอ็กโก โดยได้ปฏิบัติตามคู่มือ AGM
Checklist ซึ่งจัดทำขึ้นโดยสมาคมส่งเสริมผู้ลงทุนไทย สมาคมบริษัทจดทะเบียน และ ก.ล.ต.
ดังนี้

ก่อนวันประชุม

เอ็กโกจัดเตรียมเอกสารการประชุมที่เพียงพอสำหรับการออกเสียงลงคะแนน
เผยแพร่ข้อมูลให้ผู้ถือหุ้นทราบล่วงหน้า
และสนับสนุนให้ผู้ถือหุ้นมีส่วนร่วมในการจัดประชุมสามัญผู้ถือหุ้นประจำปี
รวมทั้งอำนวยความสะดวกในการใช้สิทธิออกเสียงในกรณีที่ไม่สามารถเข้าร่วมประชุมด้วยตนเองได้
ดังนื้

-   แจ้งกำหนดการประชุมและวาระการประชุมให้ผู้ถือหุ้นทราบผ่านระบบการสื่อสารข้อมูลของ
    ตลท. และเว็บไซต์ของเอ็กโกล่วงหน้าก่อนการส่งเอกสารตั้งแต่วันที่ 25 กุมภาพันธ์ 2551
    ก่อนวันประชุมผู้ถือหุ้น 56 วัน

-   จัดส่งหนังสือเชิญประชุมพร้อมรายละเอียดวาระการประชุมประกอบด้วย
    วัตถุประสงค์และเหตุผล ความเห็นของคณะกรรมการ
    และหลักเกณฑ์และวิธีการในการเข้าร่วมประชุมให้ผู้ถือหุ้นทราบตั้งแต่วันที่ 21 มีนาคม 2551
    ก่อนวันประชุมผู้ถือหุ้น 30 วัน รวมทั้งนำเสนอข้อมูลที่เกี่ยวข้องทั้งหมดบนเว็บไซต์ของเอ็กโก
    เพื่อเปิดโอกาสให้ผู้ถือหุ้นมีเวลาศึกษาข้อมูลประกอบการประชุมล่วงหน้าก่อนได้รับข้อมูลดังกล่าวในรูปแบบเอกสารจากเอ็กโกอย่างละเอียด

-   เปิดโอกาสให้ผู้ถือหุ้นที่ไม่สามารถเข้าประชุมด้วยตนเอง
    สามารถใช้สิทธิออกเสียงโดยการมอบฉันทะซึ่งจัดทำทั้ง 3
    แบบตามที่กำหนดโดยกรมพัฒนาธุรกิจการค้า กระทรวงพาณิชย์
    ซึ่งรวมแบบมอบฉันทะที่ผู้ถือหุ้นสามารถกำหนดทิศทางการลงคะแนนได้
    รวมทั้งเสนอกรรมการอิสระของเอ็กโกจำนวน 3
    คนซึ่งไม่มีประเด็นเรื่องความขัดแย้งทางผลประโยชน์เกี่ยวกับวาระการประชุมสามัญผู้ถือหุ้นประจำปีเป็นทางเลือกให้ผู้ถือหุ้นสามารถมอบฉันทะให้ลงคะแนนเสียงแทนในกรณีที่ผู้ถือหุ้นไม่สามารถเข้าร่วมประชุมได้
    และได้อำนวยความสะดวกโดยให้ผู้ถือหุ้นสามารถ download
    หนังสือมอบฉันทะผ่านเว็บไซต์ของเอ็กโกได้

-   เปิดโอกาสให้ผู้ถือหุ้นสามารถส่งคำถามที่ต้องการให้ชี้แจงในประเด็นของระเบียบวาระที่นำเสนอได้ล่วงหน้าโดยส่งจดหมายอิเลคโทรนิคเมล์มาที่
    directors@egco.com หรือโทรสารหมายเลข 0-2955-0956
    เพื่อให้ผู้ถือหุ้นได้รับประโยชน์สูงสุดจากการประชุม
    รวมทั้งเป็นการรักษาสิทธิประโยชน์ของผู้ถือหุ้นอย่างเต็มที่

วันประชุมผู้ถือหุ้น

เอ็กโกอำนวยความสะดวกแก่ผู้ถือหุ้นที่จะเข้าร่วมประชุม
และดำเนินการประชุมอย่างโปร่งใสและมีกลไกที่สามารถตรวจสอบได้
รวมทั้งเปิดโอกาสให้ผู้ถือหุ้นได้ซักถามและแสดงความคิดเห็นได้อย่างเต็มที่ ดังนี้

-   สนับสนุนให้กรรมการ ผู้บริหารระดับสูง
    ผู้สอบบัญชีเข้าร่วมประชุมผู้ถือหุ้นเพื่อตอบคำถามและรับทราบความเห็นของผู้ถือหุ้น โดยในปี
    2551 ประธานกรรมการและกรรมการทั้งคณะจำนวน 15
    คนได้เข้าร่วมการประชุมคิดเป็นร้อยละ 100 ของจำนวนกรรมการทั้งหมด
    ซึ่งกรรมการที่ดำรงตำแหน่งในคณะกรรมการเฉพาะเรื่องได้ร่วมชี้แจงรายละเอียดที่เกี่ยวข้องของระเบียบวาระต่างๆ
    รวมถึงตอบคำถามของผู้ถือหุ้น

-   ให้ความสำคัญต่อการอำนวยความสะดวกต่อผู้ถือหุ้น โดยในปี 2551
    เอ็กโกได้จัดรถรับส่งระหว่างสถานที่จัดประชุมผู้ถือหุ้นและสถานีรถไฟฟ้า
    กำหนดจุดบริการรับลงทะเบียนอย่างเหมาะสมและพอเพียง
    รวมทั้งจัดให้มีการเลี้ยงรับรองที่เหมาะสม นอกจากนี้
    เอ็กโกได้จัดนิทรรศการเกี่ยวกับข้อมูลการดำเนินงานของเอ็กโกเพื่อให้ข้อมูลแก่ผู้ถือหุ้นที่มาเข้าร่วมประชุม

-   ดำเนินการประชุมผู้ถือหุ้นตามลำดับระเบียบวาระการประชุมที่ได้แจ้งไว้ในหนังสือเชิญประชุมผู้ถือหุ้น

-   ดำเนินการนำระบบ Barcode
    มาใช้ในการลงทะเบียนเข้าร่วมประชุมและนับคะแนนเป็นปีที่สองเพื่ออำนวยความสะดวกแก่ผู้ถือหุ้น

-   จัดให้มีการใช้บัตรลงคะแนนเสียงในทุกวาระ เพื่อความโปร่งใสและตรวจสอบได้

-   เปิดโอกาสให้ผู้ถือหุ้นแต่งตั้งกรรมการเป็นรายบุคคล

-   ให้สิทธิผู้ถือหุ้นที่มาร่วมประชุมผู้ถือหุ้นภายหลังจากที่การประชุมเริ่มแล้ว
    มีสิทธิออกเสียงหรือลงคะแนนในระเบียบวาระที่อยู่ระหว่างการพิจารณาและยังไม่ได้ลงมติ

-   อำนวยความสะดวกในการประชุมให้ผู้ถือหุ้นอย่างเท่าเทียมกันทุกราย
    รวมทั้งให้โอกาสที่เท่าเทียมกันในการแสดงความคิดเห็น
    การถามคำถามต่อที่ประชุมในแต่ละวาระตามระเบียบวาระการประชุม
    โดยประธานในที่ประชุมได้ให้ความสำคัญและตอบข้อซักถามในทุกประเด็น
    และมีการบันทึกการประชุมอย่างครบถ้วน

-   ว่าจ้างบริษัทที่ปรึกษากฎหมายและภาษีไพร้ซ์สวอเตอร์เฮ้าส์คูเปอร์ส จำกัด เป็น inspector
    เพื่อทำหน้าที่ตรวจสอบเอกสารของผู้ถือหุ้นหรือผู้มอบฉันทะที่มีสิทธิเข้าร่วมประชุม องค์ประชุม
    ความสอดคล้องของวิธีการลงคะแนนและการนับคะแนนกับข้อบังคับของบริษัทและที่ประธานแจ้ง
    การเก็บบัตรลงคะแนนจากผู้ถือหุ้น และการตรวจสอบผลของมติและผลการลงคะแนน ซึ่ง
    inspector ให้ความเห็นว่า การดำเนินการประชุมผู้ถือหุ้นและการออกเสียงลงคะแนน
    โปร่งใส และถูกต้องตามกฎหมายและข้อบังคับบริษัท

-   จัดให้มีแบบประเมินคุณภาพการจัดการประชุมผู้ถือหุ้น
    เพื่อนำข้อมูลไปใช้ในการพัฒนาการจัดประชุมผู้ถือหุ้นให้โปร่งใส
    มีประสิทธิภาพและเป็นประโยชน์ต่อกิจการและผู้ถือหุ้น ซึ่งผลการประเมินคุณภาพในปี 2551
    พบว่าผู้เข้าร่วมประชุมมีความพึงพอใจต่อหนังสือเชิญประชุม การจัดประชุม
    และวิธีดำเนินการประชุม

ทั้งนี้ จำนวนผู้เข้าร่วมประชุมผู้ถือหุ้นในปี 2551
มีผู้ถือหุ้นที่มาประชุมด้วยตนเองและโดยการมอบฉันทะจำนวน 298 ราย และ 529 รายตามลำดับ
นับจำนวนหุ้นที่ถือรวมกันได้ 397,459,277 หุ้น คิดเป็นร้อยละ 75.496
ของจำนวนหุ้นที่จำหน่ายได้ทั้งหมด

หลังวันประชุมผู้ถือหุ้น

หลังจากการประชุมสามัญผู้ถือหุ้นครั้งที่ 1/2551 ในวันที่ 21 เมษายน 2551
เอ็กโกได้จัดทำร่างรายงานการประชุมให้ผู้ถือหุ้นได้ตรวจสอบหลังการประชุมทางเว็บไซต์ของบริษัทที่
www.egco.com เมื่อวันที่ 6 พฤษภาคม 2551 ซึ่งอยู่ในหลักเกณฑ์ที่ ตลท. กำหนดคือภายใน 14
วันนับจากวันประชุม

จากการดำเนินการดังกล่าว เป็นผลให้เอ็กโกได้รับรางวัล ดังนี้

-   การประเมินผลการจัดประชุมผู้ถือหุ้นด้วยคะแนน 105 คะแนนจากคะแนนเต็ม 110 คะแนน
    ซึ่งสูงกว่าปี 2550 ซึ่งได้รับการประเมินด้วยคะแนน 104.63 คะแนน

-   รางวัลการดูแลผู้ถือหุ้นยอดเยี่ยมประจำปี 2551 จากบริษัท ศูนย์รับฝากหลักทรัพย์
    (ประเทศไทย) จำกัด

-   บริษัทที่ปฏิบัติตามนโยบายการจ่ายเงินปันผลอันดับสี่ในประเทศไทย จากนิตยสาร
    FinanceAsia

9.5.2 การปฏิบัติต่อผู้ถือหุ้นอย่างเท่าเทียมกัน

  ก. การปฏิบัติที่เท่าเทียม

คณะกรรมการดูแลและสอบทานกรอบโครงสร้างของการกำกับดูแลกิจการเป็นประจำเพื่อให้สามารถสร้างความมั่นใจว่า
การปฏิบัติต่อผู้ถือหุ้นทุกราย
ซึ่งรวมถึงผู้ถือหุ้นรายย่อยและผู้ถือหุ้นต่างชาติมีความเท่าเทียมกันและยุติธรรม
และให้กระบวนการดูแลผู้ถือหุ้นไม่มีความยุ่งยากหรือมีต้นทุนสูงโดยไม่จำเป็น
ผู้ถือหุ้นมีสิทธิที่จะเข้าร่วมในการตัดสินใจ
และได้รับทราบถึงผลของการตัดสินใจของเอ็กโกบสำหรับเหตุการณ์ที่สำคัญตามที่กำหนดไว้ในกฎหมายหรือข้อบังคับบริษัท
นอกจากนั้น ในการประชุมผู้ถือหุ้น
เอ็กโกมีนโยบายที่จะไม่เพิ่มระเบียบวาระในที่ประชุมโดยไม่ได้แจ้งให้ผู้ถือหุ้นอื่นทราบล่วงหน้า
เพื่อให้ผู้ถือหุ้นได้มีโอกาสศึกษาข้อมูลของระเบียบวาระการประชุมก่อนลงมติ ทั้งนี้
ผู้ถือหุ้นของเอ็กโกทุกรายมีสิทธิออกเสียงตามจำนวนหุ้นที่ถืออยู่
โดยหุ้นแต่ละหุ้นมีสิทธิออกเสียงหนึ่งเสียง
และไม่มีหุ้นใดมีสิทธิพิเศษที่เป็นการจำกัดสิทธิของผู้ถือหุ้นรายอื่น

คณะกรรมการเปิดโอกาสให้ผู้ถือหุ้นส่วนน้อยเสนอระเบียบวาระการประชุมในการประชุมผู้ถือหุ้นประจำปี
2551 รวมทั้งเสนอชื่อผู้มีคุณสมบัติเหมาะสมเข้าเป็นกรรมการระหว่างวันที่ 20 ธันวาคม 2550 -31
มกราคม 2551 โดยประกาศให้ทราบโดยผ่านช่องทางของ ตลท. และบนเว็บไซต์ของเอ็กโก
โดยมีขั้นตอนและวิธีปฏิบัติที่ชัดเจน โปร่งใสและ
สอดคล้องกับแนวปฏิบัติเพิ่มเติมเรื่องการให้สิทธิแก่ผู้ถือหุ้นส่วนน้อยของ ตลท. ทั้งนี้
เอ็กโกได้กำหนดให้ผู้ถือหุ้นที่จะเสนอวาระการประชุมต้องมีจำนวนการถือหุ้นรวมกันไม่น้อยกว่า
100,000 หุ้น ซึ่งต่ำกว่าแนวปฏิบัติของ ตลท.
ที่ร้อยละห้าของจำนวนสิทธิออกเสียงทั้งหมดของเอ็กโก อย่างไรก็ตาม ในปี 2551
ไม่มีผู้ถือหุ้นส่วนน้อยเสนอระเบียบวาระการประชุมสามัญผู้ถือหุ้นและ/หรือชื่อกรรมการล่วงหน้า

ข. การป้องกันการใช้ข้อมูลภายใน

เอ็กโกกำหนดแนวทางในการเก็บรักษาและป้องกันการใช้ข้อมูลภายในเป็นลายลักษณ์อักษรในจรรยาบรรณของกรรมการ
และจรรยาบรรณของพนักงานเพื่อความเป็นธรรมต่อผู้ถือหุ้น ดังนี้

กรรมการ

-   กรรมการต้องไม่ใช้ข้อมูลที่ได้รับในฐานะกรรมการในทางที่มิชอบ
    หรือก่อให้เกิดความเสียหายแก่เอ็กโก

-   ไม่เปิดเผยข้อมูลที่เป็นความลับทางธุรกิจ
    หรือข้อมูลที่มีผลกระทบต่อการทำธุรกิจให้บุคคลภายนอกทราบ

-   กรรมการจะต้องไม่ซื้อหรือขายหุ้นในขณะที่มีข้อมูลซึ่งอาจเปิดเผยต่อสาธารณชนจะมีผลกระทบต่อราคาหุ้น

-   กรรมการจะต้องไม่แจ้งข้อมูลซึ่งยังไม่เปิดเผยต่อสาธารณชนให้ผู้อื่นอันอาจนำ ไปสู่การจอง
    ซื้อหรือขายหลักทรัพย์ของเอ็กโก

พนักงาน

-   พนักงานจะปฏิบัติตามข้อกำหนดของ ตลท. ก.ล.ต. และกฎหมายที่เกี่ยวข้องโดยเคร่งครัด
    ซึ่งรวมถึงการเปิดเผยข้อมูลต่อผู้ถือหุ้น และ/หรือต่อสาธารณะโดยเท่าเทียมกัน

-   การที่พนักงานใช้ข้อมูลภายในที่ยังไม่เปิดเผยต่อสาธารณะหรือต่อผู้ถือหุ้นทั่วไปเพื่อประโยชน์ในการซื้อขายหลักทรัพย์เป็นการส่วนตน
    ถือว่าเป็นการกระทำที่ผิดจรรยาบรรณของเอ็กโก

-   การเปิดเผยข้อมูลที่มีผลกระทบต่อธุรกิจและราคาหุ้นจะต้องได้รับความเห็นชอบจากกรรมการผู้จัดการใหญ่ซึ่งจะเป็นผู้ดำเนินการหรือมอบหมายให้ผู้ใดผู้หนึ่งเป็นผู้รับผิดชอบการเปิดเผยข้อมูลดังกล่าว

-   หน่วยงานกลางที่เป็นผู้ให้ข้อมูลแก่สาธารณชนและนักลงทุนคือฝ่ายสื่อสารองค์กร
    ฝ่ายเลขานุการบริษัท และส่วนงานนักลงทุนสัมพันธ์
    โดยหน่วยงานที่เป็นเจ้าของข้อมูลมีหน้าที่สนับสนุนข้อมูล

นอกจากนั้น
เอ็กโกกำหนดให้กรรมการและผู้บริหารรายงานการถือครองหลักทรัพย์ของเอ็กโกในการประชุมคณะกรรมการทุกครั้ง

ค. การเปิดเผยข้อมูลส่วนได้เสีย

คณะกรรมการเห็นชอบให้กำหนดแนวปฏิบัติเรื่องการเปิดเผยข้อมูลส่วนได้เสียของกรรมการและผู้บริหารเพื่อความโปร่งใสและป้องกันปัญหาการขัดแย้งของผลประโยชน์
ดังนี้

-   กรรมการจะต้องแจ้งให้เอ็กโกทราบโดยไม่ชักช้าเมื่อกรรมการและบุคคลในครอบครัวมีส่วนร่วมหรือเป็นผู้ถือหุ้นในกิจการใดๆ
    ซึ่งอาจมีผลประโยชน์หรือเกิดความขัดแย้งกับเอ็กโก
    มีส่วนได้เสียโดยตรงหรือโดยอ้อมในสัญญาใดๆ ที่เอ็กโกทำขึ้น
    หรือเข้าถือหลักทรัพย์ในเอ็กโกหรือบริษัทในเครือ

-   ในกรณีที่พนักงานและบุคคลในครอบครัวเข้าไปมีส่วนร่วม หรือเป็นผู้ถือหุ้นในกิจการใดๆ
    ซึ่งอาจมีผลประโยชน์หรือก่อให้เกิดความขัดแย้งทางธุรกิจต่อเอ็กโก
    จะต้องแจ้งให้กรรมการผู้จัดการใหญ่/กรรมการผู้จัดการทราบเป็นลายลักษณ์อักษร

โดยกรรมการและผู้บริหารจะต้องแจ้งข้อมูลให้เลขานุการบริษัทและคณะกรรมการทราบ ทั้งนี้
กรรมการและผู้บริหารที่มีส่วนได้เสียจะต้องงดเว้นจากการร่วมอภิปรายให้ความเห็น
หรือลงคะแนนเสียงในวาระดังกล่าว

ในปี 2551 คณะกรรมการไม่ได้รับข้อร้องเรียนใด ๆ
เกี่ยวกับการไม่เคารพในสิทธิพื้นฐานของผู้ถือหุ้น
หรือการกระทำความผิดของกรรมการและผู้บริหารเกี่ยวกับการใช้ข้อมูลภายใน
อันแสดงให้เห็นถึงประสิทธิภาพของคณะกรรมการในการดูแลเรื่องดังกล่าว

9.5.3 บทบาทของผู้มีส่วนได้เสีย

ก. การดูแลสิทธิของผู้มีส่วนได้เสีย

นอกเหนือจากการดูแลและรักษาสิทธิของผู้ถือหุ้นแล้ว
คณะกรรมการมีนโยบายที่จะดูแลสิทธิของผู้มีส่วนได้เสียทุกกลุ่ม
โดยนอกจากการพิจารณาเรื่องที่มีผลกระทบต่อการประกอบธุรกิจโดยตรงแล้ว
ยังขยายไปสู่เรื่องที่คณะกรรมการเห็นว่า เป็นหน้าที่ที่ควรทำต่อสังคมส่วนรวมดัวย
คณะกรรมการได้กำหนดแนวทางการตอบสนองความต้องการของกลุ่มผู้มีส่วนได้เสียแต่ละกลุ่มไว้อย่างชัดเจนใน
“จรรยาบรรณธุรกิจ กลุ่มบริษัท ผลิตไฟฟ้า จำกัด (มหาชน)” เพื่อให้กรรมการ ฝ่ายบริหาร
และพนักงานยึดถือปฏิบัติในการดำเนินงาน สรุปได้ ดังนี้

พนักงาน

  เอ็กโกตระหนักในคุณค่าของบุคลากร และเชื่อมั่นว่า
  บุคลากรเป็นปัจจัยสำคัญที่สุดในการประกอบธุรกิจ จึงให้ความสำคัญในการดูแลพนักงาน
  ให้ได้รับการส่งเสริมและพัฒนาอย่างต่อเนื่อง ได้รับผลตอบแทนและสวัสดิการที่เหมาะสม
  และได้รับโอกาสในการก้าวหน้าในอาชีพ รวมทั้งส่งเสริมการมีส่วนร่วมของพนักงาน
  โดยมีรายละเอียด สรุปได้ ดังนี้

-   ปฏิบัติต่อพนักงานทุกคนด้วยความเคารพในเกียรติและศักดิ์ศรี

-   คัดเลือกบุคคลเพื่อว่าจ้างให้ดำรงตำแหน่งต่างๆ ด้วยความเป็นธรรม
    โดยคำนึงถึงคุณสมบัติของแต่ละตำแหน่งงาน คุณวุฒิทางการศึกษา ประสบการณ์
    และข้อกำหนดอื่นๆที่จำเป็นแก่งานโดยไม่มีข้อกีดกันเรื่อง เพศ อายุ เชื้อชาติ ศาสนา

-   จัดให้มีการปฐมนิเทศพนักงานเข้าใหม่
    และพัฒนาและส่งเสริมความรู้ความสามารถพนักงานอย่างทั่วถึงและต่อเนื่อง

-   จัดให้มีสภาพแวดล้อมที่ดีในการทำงาน
    และส่งเสริมให้พนักงานมีบรรยากาศการทำงานอย่างมีส่วนร่วม

-   ฝึกอบรมพนักงานให้มีความรู้ความเข้าใจและได้รับข้อมูลข่าวสารที่เพียงพอในเรื่องความปลอดภัยในการทำงาน

-   จัดให้มีการประเมินผลการปฎิบัติงานที่เป็นธรรม และเชื่อมโยงกับผลสำเร็จของเอ็กโก

ในปีที่ผ่านมา ไม่มีข้อพิพาทฟ้องร้องระหว่างเอ็กโกและพนักงาน
รวมทั้งไม่มีอุบัติเหตุแก่พนักงานจนถึงขั้นหยุดงานในบริษัทย่อยทุกบริษัท นอกจากนี้ บฟร. และ บฟข.
ได้รับการรับรองระบบการจัดการชีวอนามัยและความปลอดภัย TIS 18001 & OHSAS 18001:
1999 (Occupational Health and Safety Assessment Series) และ บฟข.
ได้รับรางวัลสถานประกอบการดีเด่นระดับประเทศด้านความปลอดภัย
อาชีวอนามัยและสิ่งแวดล้อมเป็นปีที่ 9 ติดต่อกัน

ลูกค้า

เอ็กโกปฏิบัติตามพันธกรณีที่มีต่อ กฟผ.ในฐานะลูกค้า และลูกค้าอื่นทุกรายอย่างเคร่งครัด
และให้สินค้าและบริการที่มีคุณภาพและเชื่อถือได้ โดยได้นำระบบคุณภาพ ISO 9001: 2000
เข้าใช้งานที่ บฟร. บฟข. ร้อยเอ็ดกรีน และเอ็กคอมธารา

ในปีที่ผ่านมา เอ็กโกและบริษัทย่อยสามารถผลิตกระแสไฟฟ้าให้แก่ลูกค้าทุกรายได้ตามสัญญา
โดยมีค่าความพร้อมจ่ายสูงกว่าเกณฑ์ที่กำหนดตามสัญญาซื้อขายกระแสไฟฟ้าและสูงกว่าเป้าหมายประจำปี
โดยเฉพาะอย่างยิ่ง บฟร. ได้รับโบนัสค่าความพร้อมจ่ายจาก กฟผ. เป็นปีที่ 11 ติดต่อกัน

เจ้าหนี้ คู่ค้าและคู่สัญญา

เอ็กโกดูแลให้บริษัทปฏิบัติตามเงื่อนไขในสัญญาเงินกู้ และไม่ปกปิดสถานะการเงินที่แท้จริงของเอ็กโก
เนื่องจากเอ็กโกประสงค์ให้การจัดหาสินค้าและบริการเป็นไปอย่างมีมาตรฐาน
และมุ่งหมายที่จะพัฒนาและรักษาสัมพันธภาพที่ยั่งยืนกับคู่ค้าและคู่สัญญาที่มีวัตถุประสงค์ชัดเจนในเรื่องคุณภาพของสินค้าและบริการที่คู่ควรกับมูลค่าเงิน
คุณภาพทางด้านเทคนิค และมีความเชื่อถือซึ่งกันและกัน
เอ็กโกจึงได้จัดให้มีกระบวนการจัดหาสินค้าและบริการที่เป็นธรรม
ตามระเบียบว่าด้วยการจัดหาและพัสดุ และจรรยาบรรณทางธุรกิจของเอ็กโก

-   มีการแข่งขันบนข้อมูลที่เท่าเทียมกัน

-   มีหลักเกณฑ์ในการประเมินและคัดเลือกคู่ค้าและคู่สัญญา

-   จัดทำรูปแบบสัญญาที่เหมาะสม

-   จัดให้มีระบบการจัดการและติดตามเพื่อให้มั่นใจว่า
    มีการปฏิบัติตามเงื่อนไขของสัญญาอย่างครบถ้วน
    และป้องกันการทุจริตประพฤติมิชอบในทุกขั้นตอนของกระบวนการจัดหา

-   จ่ายเงินให้คู่ค้าและคู่สัญญาตรงเวลา ตามเงื่อนไขการชำระเงินที่ตกลงกัน

ในปี 2551 เอ็กโกไม่ได้รับการร้องเรียนใด ๆ จากเจ้าหนี้ คู่ค้าและคู่สัญญา

ความรับผิดชอบต่อสังคม

กลุ่มเอ็กโกดำเนินโครงการเพื่อชุมชนและสังคม
เพื่อขยายขอบเขตการดูแลและพัฒนาจากสังคมภายในองค์กร ไปสู่ชุมชนและสังคมวงกว้าง
โดยมุ่งให้เกิดประโยชน์อย่างยั่งยืนต่อสังคมในระยะยาว ใน 3 ด้าน ได้แก่
การอนุรักษ์สิ่งแวดล้อมและทรัพยากรธรรมชาติ
การส่งเสริมพัฒนาการเรียนรู้และสร้างจิตสาธารณะสำหรับเยาวชน
และการพัฒนาคุณภาพชีวิตสำหรับชุมชน โดยได้ดำเนินการ ร่วมกับองค์กรพันธมิตร
และด้วยความร่วมแรงร่วมใจของพนักงานกลุ่มเอ็กโก
ที่ร่วมเป็นอาสาสมัครในโครงการและกิจกรรมต่างๆ อย่างต่อเนื่อง ดังนี้

โครงการเพื่อการอนุรักษ์ทรัพยากรธรรมชาติและสิ่งแวดล้อม

-   โครงการค่ายเยาวชนไทยรักษ์ป่า

-   โครงการ รักษ์ต้นน้ำ ด้วยผืนป่า:

-   โครงการลดโลกร้อน...ด้วยวิถีพอเพียง:

โครงการเพื่อพัฒนาการเรียนรู้และสร้างเสริมจิตสาธารณะ

-   โครงการเพาะความคิด ปลูกจิตอนุรักษ์:

-   โครงการเครือข่ายเยาวชนเอ็กโกกรีนบลัด

โครงการด้านการพัฒนาคุณภาพชีวิตสำหรับชุมชน

-   โครงการคลองสวยน้ำใสถวายในหลวง : คลองลาดโตนด

-   โครงการสำรวจประชากรและศึกษาพฤติกรรมโลมา บริเวณอำเภอขนอม

-   โครงการตลาดนัดสุขภาพ และโครงการอาชีวะร่วมด้วยช่วยประชาชนของโรงไฟฟ้าระยอง

-   โครงการเลี้ยงปลากะพงในทางระบายน้ำหล่อเย็นจากโรงไฟฟ้าขนอม
    โครงการเพิ่มผลผลิตปูม้าในธรรมชาติ โครงการสร้างบ้านใหม่ใต้ทะเล (ปะการังเทียม
    โดยใช้ตู้คอนเทนเนอร์) โครงการพัฒนาเยาวชนเพื่อการเรียนรู้และ
    ชีววิถีเพื่อการพัฒนาอย่างยั่งยืน ของโรงไฟฟ้าขนอม

-   โครงการผลิตปุ๋ยชีวภาพจากขี้เถ้าแกลบและโครงการอาคารเพื่อการเรียนรู้ภูมิปัญญาท้องถิ่นของโรงไฟฟ้าร้อยเอ็ด
    กรีน

-   โครงการส่งเสริมอาชีพการเพาะเห็ดนางฟ้า
    และสนับสนุนหน่วยแพทย์เคลื่อนที่ของโรงไฟฟ้าเอ็กโกโคเจน

ในปี 2551 กลุ่มเอ็กโก ยังได้จัดทำ “Green News” วารสารอิเล็กทรอนิกส์รายเดือน
เพื่อเผยแพร่ความก้าวหน้าของโครงการเพื่อชุมชนและสังคม
ตลอดจนความรู้เกี่ยวกับการดำเนินงานด้านความรับผิดชอบต่อสังคมและการอนุรักษ์ทรัพยากรธรรมชาติและสิ่งแวดล้อม
ให้พนักงานในกลุ่มเอ็กโกได้รับทราบ และยังได้จัดให้มีโครงการ CSR sharing workshop
โดยตัวแทนจากโรงไฟฟ้าในกลุ่มเอ็กโกได้เข้าร่วมแลกเปลี่ยนเรียนรู้การดำเนินงานด้านความรับผิดชอบต่อสังคมระหว่างกัน
เพื่อพัฒนาการดำเนินงานด้านความรับผิดชอบต่อสังคมให้ได้มาตรฐานสากล
และก่อให้เกิดประโยชน์แท้จริงอย่างยั่งยืน

จากความมุ่งมั่น ในการดำเนินงานด้านความรับผิดชอบต่อสังคม
ภายใต้การสนับสนุนอย่างดียิ่งจากทุกภาคส่วนที่เกี่ยวข้อง จึงส่งผลให้
กลุ่มเอ็กโกยังได้รับการเสนอชื่อให้เข้าชิงรางวัลบริษัทจดทะเบียนดีเด่นด้านความรับผิดชอบต่อสังคม
(CSR Awards) จากตลาดหลักทรัพย์แห่งประเทศไทย ประจำปี 2551 และโรงไฟฟ้าขนอม
ยังเป็นโรงไฟฟ้าแห่งแรกและแห่งเดียวในประเทศไทยที่เข้าร่วมโครงการ CSR-DIW ซึ่งจัดขึ้นโดย
กรมโรงงานอุตสาหกรรม ร่วมกับสถาบันรับรองมาตรฐานไอเอสโอ

กลุ่มเอ็กโกยืนยันในเจตนารมณ์ในการดำเนินธุรกิจและขยายการเจริญเติบโต
ควบคู่ไปกับการธำรงไว้ซึ่งสิ่งแวดล้อมและการพัฒนาสังคม
เพราะทุกส่วนล้วนเป็นองค์ประกอบและพลังสำคัญที่จะนำพาธุรกิจและประเทศให้ก้าวหน้าได้อย่างมั่นคงและยั่งยืน

ข. ช่องทางในการติดต่อคณะกรรมการและเลขานุการบริษัท

ผู้มีส่วนได้เสียสามารถแสดงความเห็นผ่านช่องทางการสื่อสารกับคณะกรรมการและคณะกรรมการชุดย่อยเพื่อให้ข้อแนะนำอันเป็นประโยชน์
และสร้างมูลค่าเพิ่มให้กับเอ็กโก ดังนี้

+-----------------+------------------+--------------------------------+
| จ               | คณะกรรมการบริษัท : | directors@egco.com             |
| ดหมายอิเลคโทรนิกส์ |                  |                                |
+-----------------+------------------+--------------------------------+
|                 | ค                | auditcommittee@egco.com        |
|                 | ณะกรรมการตรวจสอบ |                                |
|                 | :                |                                |
+-----------------+------------------+--------------------------------+
| จดหมายธรรมดา    | คณะกรรมการบริษัท : | บริษัท ผลิตไฟฟ้า จำกัด (มหาชน)      |
|                 |                  |                                |
|                 |                  | อาคารเอ็กโก 222 หมู่ที่ 5           |
|                 |                  | ถนนวิภาวดีรังสิต ทุ่งสองห้อง หลักสี่     |
|                 |                  | กรุงเทพฯ 10210                  |
+-----------------+------------------+--------------------------------+
|                 | ค                | บริษัท ผลิตไฟฟ้า จำกัด (มหาชน)      |
|                 | ณะกรรมการตรวจสอบ |                                |
|                 | :                | อาคารเอ็กโก 222 หมู่ที่ 5           |
|                 |                  | ถนนวิภาวดีรังสิต ทุ่งสองห้อง หลักสี่     |
|                 |                  | กรุงเทพฯ 10210                  |
+-----------------+------------------+--------------------------------+

เลขานุการบริษัทเป็นผู้รับผิดชอบในการรับเอกสารที่ส่งถึงคณะกรรมการและดำเนินการส่งให้คณะกรรมการชุดย่อยหรือกรรมการที่เกี่ยวข้องและจะสรุปข้อเสนอแนะและประเด็นต่างๆ
ทั้งหมดเพื่อจะเสนอคณะกรรมการทราบเป็นรายไตรมาส
ยกเว้นเป็นจดหมายที่ส่งถึงคณะกรรมการตรวจสอบซึ่งจะถูกจัดส่งไปยังคณะกรรมการตรวจสอบโดยตรง

นอกจากนี้
ผู้มีส่วนได้เสียสามารถแสดงความเห็นผ่านช่องทางการสื่อสารกับเลขานุการเพื่อให้ข้อแนะนำอันเป็นประโยชน์
และสร้างมูลค่าเพิ่มให้กับเอ็กโกได้ ดังนี้

+----------------------+-----------------------------------------------+
| จดหมายอิเลคโทรนิกส์     | cs@egco.com                                   |
+----------------------+-----------------------------------------------+
| จดหมายธรรมดา         | เลขานุการบริษัท                                  |
|                      |                                               |
|                      | บริษัท ผลิตไฟฟ้า จำกัด (มหาชน)                     |
|                      |                                               |
|                      | อาคารเอ็กโก 222 หมู่ที่ 5 ถนนวิภาวดีรังสิต ทุ่งสองห้อง    |
|                      | หลักสี่ กรุงเทพฯ 10210                            |
+----------------------+-----------------------------------------------+

ค. การดำเนินการในกรณีมีผู้แจ้งเบาะแสและการปกป้องผู้แจ้งเบาะแส

ในกรณีมีเหตุเชื่อถือได้ว่าจะเกิดการฝ่าฝืนกฎระเบียบและจรรยาบรรณ
ฝ่ายตรวจสอบภายในมีหน้าที่สอบทานข้อมูลเบื้องต้นเพื่อรายงานต่อคณะกรรมการตรวจสอบและคณะทำงานกำกับดูแลกิจการที่ดี
ทั้งนี้ เอ็กโกกำหนดแนวทางในการคุ้มครองผู้แจ้งเบาะแส
และให้ความสำคัญกับการเก็บข้อมูลข้อร้องเรียนเป็นความลับ
ซึ่งจะรับรู้เฉพาะในกลุ่มบุคคลที่ได้รับมอบหมายและเกี่ยวข้องด้วยเท่านั้น
เพื่อสร้างความมั่นใจแก่ผู้ร้องเรียน

ง. การพัฒนาอย่างยั่งยืน

กลุ่มเอ็กโกมุ่งมั่นที่จะใช้ทรัพยากรธรรมชาติอย่างมีประสิทธิภาพโดยคำนึงถึงผลกระทบต่อสิ่งแวดล้อม
และได้ติดตามประเมินผลกระทบและกำหนดมาตรการเพื่อป้องกันและบรรเทาผลกระทบอย่างมีระบบ
รวมทั้งได้นำระบบการบริหารจัดการสิ่งแวดล้อม ISO 14001
และระบบการบริหารจัดการอาชีวอนามัยและความปลอดภัยTIS 18001 : 1999 & OHSAS 18001
เข้าใช้งานที่โรงไฟฟ้าระยองและโรงไฟฟ้าขนอม นอกจากนั้น
กลุ่มเอ็กโกได้จัดทำแผนงานเพื่อให้แน่ใจว่าการประกอบธุรกิจของกลุ่มเอ็กโกได้คำนึงถึงปัจจัยด้านสิ่งแวดล้อมและสังคม
เพื่อการพัฒนาอย่างยั่งยืน ดังนี้

-   กำหนดแผนการลงทุนในธุรกิจไฟฟ้าที่ใช้เชื้อเพลิงหลากหลายเพื่อลดความเสี่ยงของการใช้เชื้อเพลิงชนิดเดียว

-   ลงทุนในพลังงานทดแทนเพื่อลดภาวะโลกร้อน
    และลดภาระของประเทศในการนำเข้าเชื้อเพลิงฟอสซิล

-   ดำเนินธุรกิจโดยคำนึงถึงสิ่งแวดล้อม
    และจะปฏิบัติให้ได้ตามข้อกำหนดตามกฎหมายและระเบียบที่เกี่ยวข้อง
    รวมถึงข้อบังคับขององค์กรปกครองส่วนท้องถิ่น

-   สนับสนุนการพัฒนาเศรษฐกิจและสังคมและจรรโลงไว้ซึ่งวัฒนธรรมอันดีงานของท้องถิ่น
    โดยให้การสนับสนุนนโยบายของรัฐในภาคกว้าง และดูแลสังคมที่อยู่ใกล้เคียงโรงไฟฟ้า
    ไม่ให้ได้รับผลกระทบจากการพัฒนาโครงการหรือการเดินเครื่องโรงไฟฟ้า
    รวมทั้งมีคุณภาพชีวิตที่ดีขึ้น

เอ็กโกได้แต่งตั้งคณะกรรมการความรับผิดชอบต่อสังคมและสิ่งแวดล้อม (คณะกรรมการ Corporate
Social Responsibility-CSR)
เพื่อกำกับดูแลการดำเนินงานด้านความรับผิดชอบต่อสังคมและสิ่งแวดล้อม
โดยมุ่งเน้นที่ผลกระทบต่อผู้ถือหุ้นและผู้มีส่วนได้เสียเป็นสำคัญ ในปี 2551
เอ็กโกได้จัดทำแผนงานและกิจกรรมความรับผิดชอบต่อสังคม (Corporate Social
Responsibility-CSR) ประกอบด้วย ความปลอดภัย อาชีวอนามัย และสิ่งแวดล้อมในการทำงาน
และโครงการเพื่อชุมชนและสังคม
ซึ่งประกอบด้วยโครงการอนุรักษ์ทรัพยากรธรรมชาติและสิ่งแวดล้อม
โครงการพัฒนาการเรียนรู้และสร้างจิตสาธารณะ และโครงการพัฒนาคุณภาพชีวิตสำหรับชุมชน

9.5.4 การเปิดเผยข้อมูลและความโปร่งใส

ก. การเปิดเผยข้อมูล

เอ็กโกตระหนักถึงความสำคัญของการเปิดเผยข้อมูลทางการเงิน ข้อมูลทั่วไป
และสารสนเทศที่สำคัญให้เป็นไปอย่างถูกต้อง ครบถ้วน ทันเวลา โปร่งใส
และเป็นไปตามข้อกำหนดของสำนักงาน ก.ล.ต. และ ตลท.
เนื่องจากข้อมูลของเอ็กโกในทุกด้านล้วนส่งผลต่อการตัดสินใจของผู้ลงทุนและผู้มีส่วนได้เสีย
จึงมีนโยบายให้เปิดเผยข้อมูลผ่านระบบของ ตลท. และเว็บไซต์ของเอ็กโกที่ www.egco.com
รวมทั้งการเปิดเผยข้อมูลเกี่ยวกับบทบาทและหน้าที่ของคณะกรรมการและคณะกรรมการชุดย่อย
จำนวนครั้งการประชุมและการเข้าร่วมประชุมของกรรมการแต่ละคน
รวมถึงการเปิดเผยนโยบายการจ่ายค่าตอบแทนกรรมการและผู้บริหารระดับสูงและค่าตอบแทนที่กรรมการแต่ละคนได้รับในรายงานประจำปี
และแบบแสดงรายการข้อมูลประจำปี ซึ่งจัดทำทั้งภาษาไทยและภาษาอังกฤษ

ในปี 2551
เอ็กโกได้ปรับปรุงหลักเกณฑ์และแนวทางการเปิดเผยข้อมูลของเอ็กโกและบริษัทย่อยเพื่อประสิทธิผลในการสื่อสารองค์กรต่อหน่วยงานกำกับดูแลผู้ถือหุ้น
นักลงทุน นักวิเคราะห์ สื่อมวลชนและสาธารณชน และได้จัดตั้งคณะกรรมการ Disclosure
Committee ซึ่งประกอบด้วย กรรมการผู้จัดการใหญ่ รองกรรมการผู้จัดการใหญ่สายงานการเงิน
รองกรรมการผู้จัดการใหญ่สายงานพัฒนาธุรกิจ
รองกรรมการผู้จัดการใหญ่สายงานบริหารสินทรัพย์และแผนงาน ผู้จัดการฝ่ายเลขานุการบริษัท
ผู้จัดการฝ่ายสื่อสารองค์กร และผู้จัดการส่วนนักลงทุนสัมพันธ์
ซึ่งจะมีการประชุมอย่างน้อยเป็นรายไตรมาสเพื่อวางแผนและสอบทานนโยบายการเปิดเผยข้อมูลของเอ็กโก
การเปิดเผยข้อมูลที่สำคัญ
และการจัดเตรียมเอกสารที่สำคัญของเอ็กโกเพื่อให้แน่ใจว่ามีข้อมูลที่ถูกต้องและใช้ภาษาที่เหมาะสม

ในปี 2551
เอ็กโกได้สื่อสารข้อมูลและกิจกรรมตามแผนงานสื่อสารที่สอดคล้องกับกลยุทธ์และทิศทางการดำเนินธุรกิจของเอ็กโกอย่างต่อเนื่องและสม่ำเสมอ
และคำนึงถึงคุณภาพของข้อมูลที่เปิดเผยเป็นสำคัญ โดยมีกิจกรรมที่สำคัญ ดังนี้

-   การเผยแพร่ข้อมูลสารสนเทศตามข้อกำหนดของ ตลท. และ ก.ล.ต.

-   การจัดทำบทรายงานและการวิเคราะห์ของฝ่ายบริหาร (Management Discussion and
    Analysis) เพื่ออธิบายเชิงวิเคราะห์เกี่ยวกับ ฐานะการเงิน
    ผลการดำเนินงานและการเปลี่ยนแปลงที่สำคัญ
    ให้กับนักลงทุนและนักวิเคราะห์หลักทรัพย์เป็นรายไตรมาส โดยจัดส่งผ่านสื่ออิเล็กทรอนิคส์
    (ELCID)ของตลาดหลักทรัพย์ฯ พร้อมกับการส่งงบการเงิน

-   การเผยแพร่ข้อมูลผ่านกิจกรรมนักลงทุนสัมพันธ์ ได้แก่
    การพบนักลงทุนในงานตลาดหลักทรัพย์ฯสัญจร การพาผู้ถือหุ้นเยี่ยมชมกิจการ
    การจัดบรรยายเพื่อให้ความรู้กับนักลงทุนเกี่ยวกับธุรกิจของกลุ่มเอ็กโก
    การจัดโครงการนักลงทุนพบปะผู้บริหาร (analyst meeting) วารสารสื่อสัมพันธ์
    และจดหมายอิเลคโทรนิกส์

-   การเผยแพร่ข้อมูลผ่านสื่อมวลชน โดยแถลงข่าวผลประกอบการและทิศทางการดำเนินธุรกิจ 4
    ครั้ง พาคณะสื่อมวลชนเยี่ยมชมงาน 3 ครั้ง จัดสัมภาษณ์พิเศษผู้บริหาร 10 ครั้ง
    และข่าวประชาสัมพันธ์และภาพข่าวประชาสัมพันธ์รวม 30 ชิ้นงาน

กรรมการผู้จัดการใหญ่หรือผู้ที่กรรมการผู้จัดการใหญ่มอบหมายเป็นผู้ดำเนินการเปิดเผยข้อมูลของเอ็กโก
ทั้งนี้ เอ็กโกได้จัดให้มีหน่วยงานนักลงทุนสัมพันธ์ทำหน้าที่ติดต่อสื่อสารกับนักลงทุนสถาบัน ผู้ถือหุ้น
รวมทั้งนักวิเคราะห์อย่างเท่าเทียมและเป็นธรรม และได้จัดทำแผนงานนักลงทุนสัมพันธ์ประจำปี
โดยผู้บริหารมีส่วนร่วมในการให้ข้อมูลและพบปะนักลงทุน
นอกจากนั้นได้จัดให้มีแบบสอบถามเพื่อประเมินประสิทธิภาพในการเปิดเผยข้อมูลทุกครั้งที่มีการประชุมกับผู้ถือหุ้น
นักลงทุนและนักวิเคราะห์ เพื่อเป็นแนวทางในการพิจารณาปรับปรุงประสิทธิภาพในการเปิดเผยข้อมูล
โดยหากผู้ถือหุ้นต้องการข้อมูลเพิ่มเติม สามารถติดต่อโดยตรงที่ส่วนงานนักลงทุนสัมพันธ์ โทรศัพท์
0-2998-5145-7 หรือจดหมายอิเลคโทรนิกส์ไปยัง: ir@egco.com ทั้งนี้
เอ็กโกได้ปรับปรุงข้อมูลในเว็บไซต์ให้ครบถ้วนและเป็นปัจจุบันอยู่เสมอ
รวมทั้งมอบหมายให้ฝ่ายเลขานุการบริษัทมีหน้าที่เปิดเผยข้อมูลสารสนเทศที่สำคัญของเอ็กโกให้เป็นไปตามข้อกำหนดของ
ก.ล.ต. และ ตลท.

ในปี 2551 เอ็กโกได้รับการคัดเลือกให้เป็นบริษัทไทยที่ดีเด่นอันดับ 7
สำหรับงานด้านนักลงทุนสัมพันธ์ จากนิตยสาร FinanceAsia

ข. การจัดทำรายงานทางการเงิน

เพื่อแสดงความรับผิดชอบในการจัดทำรายงานทางการเงินว่ามีความถูกต้อง ครบถ้วน โปร่งใส
เพื่อรักษาไว้ซึ่งทรัพย์สินของเอ็กโกจากการสูญหายหรือนำไปใช้โดยบุคคลที่ไม่มีอำนาจหน้าที่
ป้องกันการทุจริตและการดำเนินการที่ผิดปกติ
เป็นไปตามมาตรฐานการบัญชีที่รับรองทั่วไปในประเทศไทย
และปฏิบัติถูกต้องตามกฎหมายและประกาศที่เกี่ยวข้อง
เพื่อให้ผู้มีส่วนได้เสียมีความเชื่อมั่นในรายงานทางการเงิน
คณะกรรมการจึงมอบหมายให้คณะกรรมการตรวจสอบทำหน้าที่กำกับดูแลการจัดทำรายงานทางการเงินให้มีการใช้นโยบายบัญชีที่เหมาะสมซึ่งถือปฏิบัติโดยสม่ำเสมอและสอดคล้องกับกฎหมายและประกาศที่เกี่ยวข้อง
รวมทั้งการสอบทานความถูกต้องและความเพียงพอของรายงานทางการเงิน ในการนี้
คณะกรรมการตรวจสอบกำหนดให้มีการประชุมร่วมกับผู้สอบบัญชีโดยไม่มีฝ่ายบริหารเข้าร่วมประชุมด้วยอย่างน้อยปีละหนึ่งครั้ง
เพื่อสอบถามและขอความเห็นจากผู้สอบบัญชีในเรื่องต่าง ๆ นอกจากนี้
คณะกรรมการยังจัดทำรายงานความรับผิดชอบของคณะกรรมการต่อรายงานทางการเงิน
ซึ่งครอบคลุมเรื่องสำคัญตามข้อพึงปฏิบัติสำหรับกรรมการบริษัทจดทะเบียนที่ตลาดหลักทรัพย์ได้เสนอแนะไว้
โดยแสดงควบคู่กับรายงานของผู้สอบบัญชีในรายงานประจำปี ในปี 2551
เอ็กโกได้ให้ผู้สอบบัญชีจากบริษัท ไพรซ์วอเตอร์เฮาส์คูเปอร์ เอบีเอเอส เป็นผู้สอบบัญชีของเอ็กโก
โดยผู้สอบบัญชีดังกล่าวมีความรู้ความชำนาญในวิชาชีพ
ไม่มีความขัดแย้งแห่งผลประโยชน์ที่จะทำให้ขาดความเป็นอิสระและความเป็นกลาง
และมีคุณสมบัติครบถ้วนตามที่กำหนด เพื่อสร้างความมั่นใจแก่กรรมการและผู้ถือหุ้นว่า
รายงานทางการเงินของเอ็กโกสะท้อนให้เห็นฐานะทางการเงินและผลการดำเนินการของบริษัทที่ถูกต้องและเชื่อถือได้ในทุกแง่มุมตามความเป็นจริงทุกประการ

เอ็กโกไม่เคยมีประวัติการถูกสั่งให้แก้ไขงบการเงินโดย ก.ล.ต.

9.5.5 ความรับผิดชอบของคณะกรรมการ

ก. โครงสร้างของคณะกรรมการ

โครงสร้างและองค์ประกอบกรรมการ

คณะกรรมการประกอบด้วยกรรมการจำนวนไม่น้อยกว่า 5 คนและไม่เกิน 15
คนตามที่กำหนดในข้อบังคับของบริษัท
ซึ่งจะมีการสอบทานจำนวนกรรมการที่เหมาะสมโดยเปรียบเทียบกับภารกิจหลักเป็นระยะ
การเปลี่ยนแปลงจำนวนกรรมการจะต้องได้รับความเห็นชอบจากผู้ถือหุ้น
โดยใช้คะแนนเสียงไม่น้อยกว่า 4 ใน 5 ของผู้ถือหุ้นที่มาประชุมและมีสิทธิออกเสียงลงคะแนน

ณ วันที่ 31 มกราคม 2551 คณะกรรมการประกอบด้วยกรรมการทั้งหมด 15 คน
เป็นกรรมการภายนอกที่ไม่เป็นพนักงานของบริษัทจำนวน 14 คน ซึ่ง คิดเป็นร้อยละ 93
ของคณะกรรมการทั้งคณะ และในจำนวนกรรมการภายนอกนี้มีกรรมการอิสระ 6 คน หรือร้อยละ 40
ของคณะกรรมการทั้งคณะ

คณะกรรมการสรรหาและพิจารณาค่าตอบแทนเป็นผู้พิจารณากลั่นกรองบุคคลที่จะได้รับแต่งตั้งเป็นกรรมการทุกราย
ไม่ว่าจะเป็นกรรมการที่เป็นผู้แทนของผู้ถือหุ้นหรือกรรมการอิสระ
โดยพิจารณาจากความเหมาะสมของทักษะและประสบการณ์ที่จะสร้างความเข้มแข็งของคณะกรรมการ
และจะมีการทบทวนเป็นประจำทุกปี ซึ่งคณะกรรมการมีความเห็นว่า
โครงสร้างและองค์ประกอบของคณะกรรมการในปัจจุบันซึ่งประกอบด้วยผู้เชี่ยวชาญด้านวิศวกรรม
เศรษฐศาสตร์และการเงิน กฎหมายและรัฐศาสตร์ และการบัญชีในสัดส่วนร้อยละ 50, 33, 13
และ 7 ตามลำดับ มีความเหมาะสม
โดยมีความหลากหลายของวิชาชีพและประสบการณ์ที่เป็นประโยชน์ในการประกอบธุรกิจของเอ็กโก
และมีการถ่วงดุลของกรรมการที่เหมาะสมแล้ว

การกำหนดวาระและอายุกรรมการ

เอ็กโกได้ถือปฏิบัติตาม พรบ. บริษัทมหาชน จำกัด
ให้กรรมการออกจากตำแหน่งจำนวนหนึ่งในสามในการประชุมผู้ถือหุ้นสามัญประจำปี ทั้งนี้
คณะกรรมการมีความเห็นว่าไม่ควรจำกัดวาระการดำรงตำแหน่งติดต่อกันของกรรมการเพื่อมิให้เอ็กโกสูญเสียโอกาสในการแต่งตั้งกรรมการซึ่งมีความสามารถและประสบการณ์เกี่ยวกับบริษัทซึ่งเป็นปัจจัยสำคัญสำหรับความสำเร็จในการกำกับดูแลกิจการ
ทั้งนี้ คณะกรรมการสรรหาและพิจารณาค่าตอบแทน
จะพิจารณาคุณสมบัติและผลประเมินการปฏิบัติงานของกรรมการที่อยู่ในตำแหน่งก่อนการเสนอให้คณะกรรมการหรือผู้ถือหุ้นพิจารณาให้กรรมการคนนั้นได้รับการแต่งตั้งอีก
1 วาระเพื่อให้มั่นใจว่าคณะกรรมการประกอบด้วยกรรมการที่มีประสิทธิภาพ สำหรับอายุกรรมการนั้น
คณะกรรมการเห็นว่า ควรกำหนดอายุสูงสุดไม่เกิน 72 ปี ณ วันที่ได้รับการแต่งตั้ง
โดยหากได้รับการแต่งตั้งแล้ว ให้สามารถดำรงตำแหน่งได้จนครบวาระ

ประธานกรรมการ

คณะกรรมการได้เลือกตั้งให้นายศานิต ร่างน้อย ซึ่งเป็นกรรมการผู้แทน กฟผ.
เป็นประธานกรรมการ เนื่องจากมีความรอบรู้ทั้งด้านการเงินและวิศวกรรม มีภาวะผู้นำ
ซึ่งจะสามารถนำพาเอ็กโกให้ประสบความสำเร็จตามวิสัยทัศน์และภารกิจที่กำหนดไว้เพื่อประโยชน์แก่ผู้ถือหุ้นทุกฝ่าย
ถึงแม้ประธานกรรมการจะไม่ใช่กรรมการอิสระ แต่คณะกรรมการเห็นว่า
เอ็กโกมีกลไกที่สามารถสร้างความเชื่อมั่นว่า คณะกรรมการได้ตัดสินใจในเรื่องต่าง ๆ
โดยใช้ดุลยพินิจที่เป็นอิสระ ระมัดระวัง รอบคอบและรับผิดชอบต่อผู้ถือหุ้นทุกฝ่ายโดยเท่าเทียมกัน
ดังนี้

1.  ประธานกรรมการไม่เป็นกรรมการที่เป็นผู้บริหาร
    และไม่เป็นบุคคลเดียวกับกรรมการผู้จัดการใหญ่ และไม่มีความสัมพันธ์ใดๆกับฝ่ายบริหาร
    และมีอำนาจหน้าที่ที่แยกระหว่างการกำหนดนโยบายการกำกับดูแลและการบริหารงานประจำอย่างชัดเจน
    โดยประธานกรรมการได้แสดงบทบาทของผู้นำและเป็นผู้ควบคุมการประชุมคณะกรรมการให้มีประสิทธิภาพและประสิทธิผล
    โดยสนับสนุนให้กรรมการทุกคนมีส่วนร่วมในการประชุม ช่วยเหลือแนะนำ
    และสอดส่องดูแลและสนับสนุนการดำเนินธุรกิจของฝ่ายบริหารผ่านกรรมการผู้จัดการใหญ่
    แต่จะไม่เข้าไปก้าวก่ายงานประจำหรือธุรกิจประจำวันที่ฝ่ายบริหารโดยกรรมการผู้จัดการใหญ่เป็นผู้รับผิดชอบ

2.  ประธานกรรมการไม่ใช่พนักงานของ กฟผ. แต่เป็นผู้แทนกระทรวงการคลังในคณะกรรมการ
    กฟผ. เพื่อดูแลผลประโยชน์ของภาครัฐ ซึ่งคณะกรรมการเชื่อมั่นว่า
    ประธานจะดูแลผลประโยชน์ของผู้ถือหุ้นและผู้มีส่วนได้เสียของบริษัททุกฝ่าย

3.  คณะกรรมการส่วนใหญ่ประกอบด้วยกรรมการที่ไม่เป็นผู้บริหาร

4.  คณะกรรมการได้มอบหมายให้คณะกรรมการชุดย่อยพิจารณา
    กลั่นกรองและติดตามการดำเนินงานของเอ็กโก
    เพื่อป้องกันมิให้เกิดธุรกรรมที่มีความขัดแย้งของผลประโยชน์ที่ไม่สมควร
    และสามารถถ่วงดุลความต้องการของแต่ละฝ่ายได้
    โดยมอบหมายให้คณะกรรมการตรวจสอบสอบทานความถูกต้องของการเปิดเผยข้อมูลทางการเงินและไม่ใช่การเงิน
    รวมทั้งรายการที่เกี่ยวโยงกัน
    และมอบหมายให้คณะกรรมการสรรหาและพิจารณาค่าตอบแทนดูแลให้มีความชัดเจน
    และโปร่งใสในการสรรหาและการกำหนดค่าตอบแทนกรรมการและผู้บริหาร

5.  คณะกรรมการได้จัดให้มีช่องทางให้ผู้มีส่วนได้เสียสามารถแจ้งข้อมูลแก่คณะกรรมการ
    รวมทั้งให้ผู้ถือหุ้นรายย่อยสามารถเสนอวาระการประชุมสามัญผู้ถือหุ้นประจำปีหรือแนะนำเรื่องการแต่งตั้งกรรมการโดยเอกสารหรือจดหมายอิเลคโทรนิกส์

นอกจากนี้ ในเดือนธันวาคม 2551 คณะกรรมการได้แต่งตั้งนายอัศวิน คงสิริ กรรมการอิสระ
เป็นรองประธานกรรมการ เพื่อร่วมกับประธานกรรมการในการกลั่นกรองวาระ เพื่อให้มั่นใจว่า
วาระที่ฝ่ายบริหารและวาระที่กรรมการเสนอเป็นอิสระและโปร่งใส

คุณสมบัติของกรรมการอิสระ

ในปี 2551 เอ็กโกได้กำหนดนิยามกรรมการอิสระให้ตรงกับประกาศคณะกรรมการกำกับตลาดทุนที่
ทจ. 14/2551 นอกจากนี้
กรรมการอิสระได้กำหนดให้มีการประชุมระหว่างกันเองตามความจำเป็นอย่างน้อยปีละ 2
ครั้งเพื่ออภิปรายและแลกเปลี่ยนข้อมูลเกี่ยวกับการกำกับดูแลกิจการ
และการบริหารงานที่อยู่ในความสนใจ โดยไม่มีฝ่ายบริหารเข้าร่วมด้วย
และนำเสนอผลการประชุมต่อคณะกรรมการและสำเนาให้ฝ่ายบริหาร ซึ่งในปี 2551
กรรมการอิสระได้จัดประชุมร่วมกันเพื่อพิจารณาแนวทางในการปรับปรุงประสิทธิภาพในการกำกับดูแลกิจการ
และได้นำเสนอความเห็นต่อคณะกรรมการ (ดูนิยามกรรมการอิสระได้ในหัวข้อ 9.1
โครงสร้างคณะกรรมการ)

การแบ่งแยกอำนาจหน้าที่

คณะกรรมการได้แบ่งแยกอำนาจหน้าที่ระหว่างการกำหนดนโยบายการกำกับดูแลซึ่งเป็นหน้าที่ของคณะกรรมการและการบริหารงานประจำซึ่งเป็นงานของฝ่ายบริหารอย่างชัดเจนอย่างชัดเจน
โดยได้จัดทำตารางอำนาจดำเนินการซึ่งได้รับอนุมัติจากคณะกรรมการเพื่อถือเป็นแนวทางปฏิบัติ
คณะกรรมการจะไม่เข้าไปก้าวก่ายงานประจำหรือธุรกิจประจำวันที่ฝ่ายบริหารโดยกรรมการผู้จัดการใหญ่เป็นผู้รับผิดชอบ

นโยบายและวิธีปฏิบัติในการดำรงตำแหน่งกรรมการบริษัทอื่นของกรรมการ

คณะกรรมการมีความเห็นว่า เพื่อให้แน่ใจว่า
กรรมการสามารถอุทิศเวลาในการกำกับดูแลกิจการของเอ็กโกอย่างมีประสิทธิภาพ
กรรมการที่เป็นผู้บริหารไม่ควรดำรงตำแหน่งกรรมการในบริษัทจดทะเบียนเกิน 4 แห่ง
และกรรมการที่ไม่เป็นผู้บริหารไม่ควรดำรงตำแหน่งกรรมการในบริษัทจดทะเบียนเกิน 6 แห่ง
สำหรับผู้บริหารระดับสูงนั้น คณะกรรมการกำหนดให้สามารถดำรงตำแหน่งกรรมการในบริษัทย่อย
บริษัทร่วมทุน นอกเหนือจากที่เอ็กโกถือหุ้นร้อยละ 100 ได้ไม่เกินคนละ 3 แห่ง
เพื่อให้มีเวลาเพียงพอในการทำหน้าที่กำกับดูแลกิจการ

เอ็กโกได้กำหนดเรื่องการรับตำแหน่งในกิจการอื่นไว้ในหัวข้อจรรยาบรรณทางธุรกิจของกรรมการว่าให้กรรมการแจ้งให้เอ็กโกทราบโดยไม่ชักช้า
เมื่อตอบรับเชิญเป็นกรรมการหรือที่ปรึกษาของบริษัท องค์กร หรือสมาคมอื่น
รวมทั้งได้นำจำนวนครั้งในการเข้าร่วมประชุมของกรรมการมาใช้เป็นส่วนหนึ่งในการวัดผลการปฏิบัติงานของกรรมการด้วย

งานเลขานุการบริษัท

คณะกรรมการได้แต่งตั้ง น.ส. บุษกร คคนัมพรวงศ์ เป็นเลขานุการบริษัท เมื่อวันที่ 18 สิงหาคม
2551 โดยให้มีอำนาจหน้าที่ตามที่กำหนดไว้ในพระราชบัญญัติหลักทรัพย์และตลาดหลักทรัพย์ ( ฉบับที่
4 ) พ.ศ. 2551 รวมทั้งเพื่อทำหน้าที่เลขานุการคณะกรรมการ และดูแลกิจกรรมของคณะกรรมการ
รวมทั้งประสานงานให้มีการปฏิบัติตามมติคณะกรรมการ ดังนี้

-   ให้คำแนะนำเบื้องต้นแก่กรรมการเกี่ยวกับข้อกำหนด กฎ ระเบียบและข้อบังคับต่าง ๆ
    ของบริษัทและติดตามให้มีการปฏิบัติตามอย่างถูกต้องและสม่ำเสมอ
    รวมถึงรายงานการเปลี่ยนแปลงที่มีนัยสำคัญแก่กรรมการ

-   จัดการประชุมผู้ถือหุ้น และประชุมคณะกรรมการให้เป็นไปตามกฎหมาย
    ข้อบังคับของบริษัทและข้อพึงปฏิบัติต่าง ๆ

-   บันทึกรายงานการประชุมผู้ถือหุ้น และการประชุมคณะกรรมการ
    รวมทั้งติดตามให้มีการปฏิบัติตามมติที่ประชุมผู้ถือหุ้น และมติที่ประชุมคณะกรรมการ

-   ดูแลให้มีการเปิดเผยข้อมูลและรายงานสารสนเทศในส่วนที่รับผิดชอบตามระเบียบและข้อกำหนดของ
    ตลท. และ ก.ล.ต.

-   ติดต่อและสื่อสารกับผู้ถือหุ้นทั่วไปให้ได้รับทราบสิทธิต่าง ๆ ของผู้ถือหุ้นและข่าวสารของเอ็กโก

-   ดูแลและประสานงานกิจกรรมของคณะกรรมการ รวมถึงการปฐมนิเทศกรรมการ

-   ดูแลเอกสารสำคัญของเอ็กโก ได้แก่ ทะเบียนกรรมการ หนังสือนัดประชุมคณะกรรมการ
    รายงานการประชุมคณะกรรมการ รายงานประจำปี หนังสือนัดประชุมผู้ถือหุ้น
    รายงานการประชุมผู้ถือหุ้น และ รายงานการมีส่วนได้ส่วนเสียของกรรมการหรือผู้บริหาร

ข. คณะกรรมการชุดย่อย

เพื่อให้คณะกรรมการสามารถศึกษาและตรวจสอบข้อมูลในประเด็นที่สำคัญได้อย่างรอบคอบ
คณะกรรมการได้แต่งตั้งกรรมการที่มีความรู้ความชำนาญที่เหมาะสมเป็นคณะกรรมการชุดย่อยเพื่อช่วยเพิ่มประสิทธิภาพของการกำกับดูแล
ได้แก่ คณะกรรมการตรวจสอบ คณะกรรมการบริหารคณะกรรมการสรรหาและพิจารณาค่าตอบแทน
และคณะกรรมการความรับผิดชอบต่อสังคมและสิ่งแวดล้อม

คณะกรรมการชุดย่อยแต่ละชุดมีกฎบัตรซึ่งได้รับอนุมัติจากคณะกรรมการซึ่งอธิบายถึงภารกิจ
องค์ประกอบและคุณสมบัติ วาระการดำรงตำแหน่ง หน้าที่และความรับผิดชอบ และการประชุม
และมีการทบทวนกฎบัตรดังกล่าวตามความเหมาะสม
คณะกรรมการชุดย่อยสามารถขอรับคำปรึกษาจากผู้เชี่ยวชาญอิสระตามความเหมาะสมด้วยค่าใช้จ่ายของเอ็กโก
และจะต้องรายงานผลการดำเนินงาน (ถ้ามี) ในการประชุมคณะกรรมการทุกครั้ง

  คณะกรรมการตรวจสอบประกอบด้วยกรรมการอิสระ 4 คน
  ภารกิจโดยสรุปของคณะกรรมการตรวจสอบคือ การสอบทานรายงานการเงิน
  การปฏิบัติตามกฎหมายที่เกี่ยวข้องกับธุรกิจ และระบบการควบคุมภายใน
  การพิจารณาแต่งตั้งผู้สอบบัญชี รายการที่เกี่ยวโยงกัน
  หรือรายการที่อาจมีความขัดแย้งทางผลประโยชน์ ให้เป็นไปตามข้อกำหนดของ ตลท.
  เพื่อให้มั่นใจว่า รายการดังกล่าวสมเหตุสมผลและเป็นประโยชน์สูงสุดต่อเอ็กโก

  คณะกรรมการสรรหาและพิจารณาค่าตอบแทนประกอบด้วยกรรมการที่ไม่เป็นผู้บริหารทั้งหมด 4
  คนโดยมีกรรมการอิสระจำนวน 2 คน คณะกรรมการสรรหาและพิจารณาค่าตอบแทนเห็นชอบให้
  Mr. Mark Takahashi กรรมการผู้แทนจาก OneEnergy ซึ่งเป็นผู้ถือหุ้นใหญ่
  ทำหน้าที่เป็นประธานคณะกรรมการสรรหาและพิจารณาค่าตอบแทนเนื่องจากมีความรู้และประสบการณ์ในการบริหารงานในระดับนโยบาย
  และการบริหารงานบุคคล รวมทั้งการกำกับดูแลกิจการในระดับสากล
  โดยคณะกรรมการมีความมั่นใจว่า
  แม้ประธานกรรมการสรรหาและพิจารณาค่าตอบแทนจะไม่ใช่กรรมการอิสระ
  แต่คณะกรรมการสรรหาและพิจารณาค่าตอบแทนมีขั้นตอนและกระบวนการในการสรรหากรรมการและผู้บริหารระดับสูงที่เป็นไปตามแนวปฏิบัติที่ดี
  และรับฟังความเห็นจากผู้ถือหุ้นทุกฝ่าย
  รวมทั้งมีแนวทางในการกำหนดค่าตอบแทนของกรรมการและผู้บริหารที่โปร่งใสและชัดเจน
  เทียบเคียงได้กับบริษัทจดทะเบียนอื่นในอุตสาหกรรมเดียวกัน
  และสอดคล้องกับผลประโยชน์ในระยะยาวของเอ็กโกและผู้ถือหุ้น

คณะกรรมการบริหารประกอบด้วยกรรมการจำนวน 5 คน
มีบทบาทและความรับผิดชอบในการพิจารณาอนุมัติกำกับดูแลการดำเนินงานของเอ็กโก
ตามขอบเขตที่ได้รับมอบอำนาจจากคณะกรรมการ รวมทั้งมีหน้าที่กลั่นกรองเรื่องต่างๆ
ที่จะนำเสนอคณะกรรมการพิจารณาให้ความเห็นชอบ
เนื่องจากคณะกรรมการชุดดังกล่าวมีอำนาจการตัดสินใจทางธุรกิจภายในกรอบที่ได้รับมอบหมายจากคณะกรรมการ
ประธานกรรมการจึงได้รับมอบหมายให้ทำหน้าที่ประธานคณะกรรมการบริหารด้วย
ซึ่งได้ดำเนินการประชุมอย่างมีประสิทธิภาพและรับฟังความเห็นจากกรรมการทุกฝ่าย

คณะกรรมการความรับผิดชอบต่อสังคมและสิ่งแวดล้อมประกอบด้วยกรรมการ 5 คน
มีกรรมการผู้จัดการใหญ่เป็นประธานคณะกรรมการโดยตำแหน่งและมีกรรมการหรือผู้เชี่ยวชาญภายนอกจำนวน
2 คน และ ผู้แทนฝ่ายบริหารจำนวน 2 คน
คณะกรรมการความรับผิดชอบต่อสังคมและสิ่งแวดล้อมมีบทบาทและความรับผิดชอบในการกำกับดูแลการดำเนินงานของ
เอ็กโก
ด้านความรับผิดชอบต่อสังคมและสิ่งแวดล้อมโดยมุ่งเน้นที่ผลกระทบต่อผู้ถือหุ้นและผู้มีส่วนได้ส่วนเสีย

เอ็กโกได้เปิดเผยรายละเอียดเกี่ยวกับโครงสร้างและอำนาจหน้าที่ของคณะกรรมการชุดย่อย
รวมทั้งจำนวนครั้งการประชุมในหัวข้อคณะกรรมการชุดย่อย หัวข้อ 9.2

ค. บทบาทหน้าที่และความรับผิดชอบของคณะกรรมการ

หน้าที่คณะกรรมการ

คณะกรรมการมีหน้าที่ที่สำคัญตามหลักการกำกับดูแลกิจการที่ดีของเอ็กโก ดังนี้

-   กำหนดวิสัยทัศน์ เป้าหมาย และกลยุทธ์ในการดำเนินงานของเอ็กโก
    ตลอดจนนโยบายด้านความเสี่ยง แผนธุรกิจและงบประมาณประจำปี
    และติดตามผลการดำเนินงานของเอ็กโก ตลอดจนอนุมัติรายการลงทุนที่สำคัญ
    การเข้าครอบงำและการขายกิจการ

-   คัดเลือก กำหนดค่าตอบแทน เฝ้าสังเกต และ(หากจำเป็น)
    เปลี่ยนตัวผู้บริหารคนสำคัญและสอดส่องดูแลการสืบทอดงานให้

-   สอบทานค่าตอบแทนของคณะกรรมการและผู้บริหารระดับสูง
    และดูให้แน่ใจว่าคณะกรรมการมีกระบวนการสรรหากรรมการอย่างเป็นทางการและโปร่งใส

-   เฝ้าสังเกตและแก้ปัญหาความขัดแย้งของผลประโยชน์ที่อาจเกิดขึ้นของฝ่ายบริหาร กรรมการ
    และผู้ถือหุ้น รวมทั้งจัดให้มีการตรวจสอบที่เป็นอิสระ และมีระบบการควบคุมที่เหมาะสมใช้อยู่
    โดยเฉพาะอย่างยิ่งระบบการเฝ้าสังเกตความเสี่ยง การควบคุมทางการเงิน
    และการปฏิบัติตามกฎหมาย

-   เฝ้าสังเกตประสิทธิผลของวิธีการกำกับดูแลที่ดำเนินการอยู่
    และดำเนินการเปลี่ยนแปลงเมื่อจำเป็น

-   สอดส่องดูแลกระบวนการเปิดเผยข้อมูลและการสื่อสาร

-   ประเมินผลการปฏิบัติงานของตนเองเป็นประจำทุกปี
    รวมทั้งแถลงภาระหน้าที่และการกำกับดูแลกิจการในรายงานประจำปี

จรรยาบรรณทางธุรกิจ

เอ็กโกได้จัดทำจรรยาบรรณเพื่อเป็นแนวทางและข้อพึงปฏิบัติที่ดีเพื่อให้กรรมการ ผู้บริหาร
ตลอดจนพนักงานของบริษัท ปฏิบัติงานอย่างมีจริยธรรม
โดยจรรยาบรรณของกรรมการมีเนื้อหาประกอบด้วย หลักการในการทำธุรกิจ
จรรยาบรรณคณะกรรมการ อุดมการณ์คณะกรรมการ
การปฏิบัติหน้าที่และความรับผิดชอบของคณะกรรมการ ความขัดแย้งทางผลประโยชน์
และการใช้ข้อมูลของบริษัท สำหรับจรรยาบรรณของพนักงานนั้น มีเนื้อหาครอบคลุมในเรื่องของ 1.
หลักการในการทำธุรกิจ 2. การรักษาจรรยาบรรณ 3.
การปฏิบัติตามกฎหมายและการรักษากฎระเบียบของบริษัท 4. จริยธรรมทางธุรกิจ 5.
การบริหารทรัพยากรบุคคล 6.ความปลอดภัย สุขอนามัย และสิ่งแวดล้อม 7. ภาระหน้าที่อันพึงปฏิบัติ

เอ็กโกได้จัดอบรมชี้แจงพนักงานได้รับทราบเรื่องการปฏิบัติตามจรรยาบรรณทางธุรกิจอย่างต่อเนื่อง
รวมทั้งได้จัดทำคำอธิบายสำหรับปัญหาที่มักถามบ่อยให้พนักงานทราบ กรรมการ
ผู้บริหารและพนักงานของเอ็กโกมีหน้าที่ต้องปฏิบัติตามจรรยาบรรณอย่างเคร่งครัด
นอกจากนี้ผู้บังคับบัญชาทุกระดับชั้นมีหน้าที่สอดส่องและส่งเสริมให้ผู้ใต้บังคับบัญชาปฏิบัติตามจรรยาบรรณที่กำหนด
และประพฤติตนเป็นแบบอย่างที่ดี

ระบบควบคุมและตรวจสอบภายใน

เอ็กโกให้ความสำคัญต่อระบบการควบคุมภายในที่เพียงพอและเหมาะสมในทุกระดับของการปฏิบัติงาน
โดยได้กำหนดหน้าที่ความรับผิดชอบและอำนาจในการดำเนินการของผู้บริหารและพนักงานที่เป็นลายลักษณ์อักษรชัดเจน
มีการ

แบ่งแยกอำนาจอย่างเหมาะสมเพื่อให้เกิดการถ่วงดุลและตรวจสอบระหว่างกัน
มีการควบคุมดูแลการใช้ทรัพย์สินของเอ็กโกให้เป็นไปเพื่อประโยชน์อย่างแท้จริง
รวมทั้งจัดให้มีระบบรายงานทางการเงินที่ถูกต้องและทันเวลา นอกจากนั้น
เอ็กโกได้จัดตั้งฝ่ายตรวจสอบภายในที่เป็นอิสระ
โดยให้รายงานตรงต่อคณะกรรมการตรวจสอบเพื่อให้แน่ใจในความโปร่งใสของการตรวจสอบข้อมูลและระบบงาน
ทั้งนี้ คณะกรรมการตรวจสอบเป็นผู้อนุมัติแผนการตรวจสอบภายใน
และพิจารณาและสอบทานความเป็นอิสระและการรายงานผลการปฏิบัติงานของฝ่ายตรวจสอบภายใน

เอ็กโกจัดให้มีการทบทวนและสอบทานระบบการควบคุมภายในปีละ 1
ครั้งโดยให้พนักงานตั้งแต่ระดับผู้จัดการส่วนเป็นผู้ประเมินเพื่อนำเสนอต่อคณะกรรมการของแต่ละบริษัท
คณะกรรมการตรวจสอบและคณะกรรมการเอ็กโกตามลำดับ ซึ่งผลการประเมินในปี 2551
พบว่าเอ็กโกและบริษัทในกลุ่มมีระบบการควบคุมภายในที่เพียงพอและเหมาะสม
โดยมีรายละเอียดตามที่แสดงไว้ในหัวข้อการควบคุมภายใน
และเพื่อให้แน่ใจว่าพนักงานได้ปฏิบัติตามกฎระเบียบ และจรรยาบรรณทางธุรกิจอย่างสม่ำเสมอ
เอ็กโกได้กำหนดให้พนักงานระดับผู้จัดการฝ่ายขึ้นไปของเอ็กโกและบริษัทย่อยสอบทานการปฏิบัติในระหว่างปี
2551 อย่างรอบคอบและถี่ถ้วนก่อนลงนามในหนังสือรับรองการปฏิบัติตามจรรยาบรรณ
และหนังสือรับรองการปฏิบัติงานต่อผู้บังคับบัญชาตามลำดับชั้นถึงกรรมการผู้จัดการใหญ่
และกรรมการผู้จัดการใหญ่รับรองต่อประธานกรรมการ

การบริหารความเสี่ยง

คณะกรรมการได้มอบหมายให้คณะกรรมการตรวจสอบทบทวนกับฝ่ายบริหารในเรื่องนโยบายการบริหารความเสี่ยง
( Risk Management Policy ) การปฏิบัติตามนโยบาย
และแนวทางการบริหารความเสี่ยงของเอ็กโก
และให้นำเสนอรายงานเรื่องการบริหารความเสี่ยงต่อคณะกรรมการอย่างน้อยปีละ 2
ครั้งเพื่อพิจารณาความเพียงพอของระบบการบริหารความเสี่ยงและประสิทธิผลของการบริหารความเสี่ยง
โดยให้ความสำคัญกับสัญญาณเตือนภัยล่วงหน้า และรายการผิดปกติต่าง ๆ
เพื่อให้สามารถปรับเปลี่ยนกลยุทธ์ แผนงาน และวิธีการบริหารจัดการได้อย่างทันท่วงที
โดยเอ็กโกได้จัดตั้งคณะกรรมการบริหารความเสี่ยงประกอบด้วยผู้บริหารของกลุ่มเอ็กโกเพื่อติดตามการบริหารความเสี่ยงของกลุ่มเอ็กโกอย่างใกล้ชิด
รวมทั้งมี ส่วนบริหารความเสี่ยง
ซึ่งเป็นหน่วยงานสังกัดฝ่ายตรวจสอบภายในทำหน้าที่รับผิดชอบประสานงานในเรื่องดังกล่าว
โดยเอ็กโกได้ประกาศใช้นโยบายการบริหารความเสี่ยงและคู่มือการบริหารความเสี่ยงเพื่อเป็นแนวทางในการปฏิบัติงานมาตั้งแต่ปี
2544 เป็นต้นมา

ความขัดแย้งทางผลประโยชน์

เอ็กโกมีนโยบายที่จะมิให้มีการขัดแย้งระหว่างผลประโยชน์ส่วนตัวและผลประโยชน์ของเอ็กโก
โดยได้กำหนดเป็นหลักการไว้ในจรรยาบรรณทางธุรกิจสำหรับกรรมการ และพนักงาน สรุปได้ ดังนี้

-   กรรมการหรือพนักงานที่ประสงค์จะเป็นกรรมการหรือที่ปรึกษาในบริษัท
    องค์กรหรือสมาคมทางธุรกิจอื่น จะต้องไม่ขัดต่อประโยชน์และการปฏิบัติหน้าที่โดยตรง
    รวมทั้งต้องแจ้งให้คณะกรรมการทราบก่อน

-   กรรมการต้องแจ้งรายละเอียดของความขัดแย้งแห่งผลประโยชน์ (ถ้ามี)
    ให้คณะกรรมการทราบ รวมทั้งให้พิจารณางดเว้นจากการร่วมอภิปรายให้ความเห็น
    หรือลงคะแนนเสียงในวาระดังกล่าว หรือจะไม่เข้าร่วมประชุมในวาระดังกล่าวเลย
    หรือขอไม่รับเอกสารวาระการประชุมที่เกี่ยวข้อง หรือลาออกจากตำแหน่งกรรมการ

-   เปิดเผยรายชื่อผู้ถือหุ้นรายใหญ่ของเอ็กโก นอกจากนั้น
    กรรมการและผู้บริหารต้องรายงานการเปลี่ยนแปลงการถือหลักทรัพย์ต่อหน่วยงานที่เกี่ยวข้องตามกฎหมาย
    และให้เลขานุการบริษัทแจ้งผลการรายงานพร้อมการประชุมคณะกรรมการ

-   พนักงานต้องไม่กู้ยืมเงินจากคู่ค้าของเอ็กโก บุคคลหรือนิติบุคคลที่ดำเนินธุรกิจกับเอ็กโก
    ยกเว้นสถาบันการเงิน เนื่องจากอาจมีอิทธิพลต่อการปฏิบัติหน้าที่ในฐานะตัวแทนเอ็กโก

-   กำหนดขั้นตอนการทำรายการที่เกี่ยวโยงกันและอำนาจอนุมัติ รวมทั้งการเปิดเผยข้อมูลที่ชัดเจน
    ตามประกาศของ ก.ล.ต. และประกาศคณะกรรมการ ตลท.
    โดยฝ่ายเลขานุการบริษัททำหน้าที่สอบทานประเภทของรายการและอำนาจอนุมัติแต่ละประเภทและเสนอรายงานให้คณะกรรมการตรวจสอบทราบ
    รวมทั้งได้มีการเปิดเผยไว้ในรายงานประจำปี และแบบแสดงรายการข้อมูลประจำปี (แบบ
    56-1)

นอกจากนี้
เอ็กโกยังกำหนดให้คณะกรรมการตรวจสอบพิจารณาข้อมูลและให้ความเห็นเกี่ยวกับรายการที่เกี่ยวโยงกันซึ่งจะต้องนำเสนอคณะกรรมการและผู้ถือหุ้นพิจารณาด้วย
รวมทั้งดูแลให้การเปิดเผยข้อมูลเป็นไปอย่างครบถ้วน
เพื่อให้ผู้เกี่ยวข้องทุกฝ่ายมั่นใจได้ว่าการทำรายการที่เกี่ยวโยงกันเป็นไปเพื่อประโยชน์ของเอ็กโก
และผู้ถือหุ้น อย่างแท้จริง

ง. การประชุมคณะกรรมการ

เพื่อให้คณะกรรมการสามารถปฏิบัติตามความรับผิดชอบต่อหน้าที่ที่มีต่อผู้ถือหุ้น
คณะกรรมการได้พิจารณานโยบายธุรกิจที่สำคัญ รวมทั้งปฏิทินการทำงานของเอ็กโก
และกำหนดให้มีการประชุมคณะกรรมการอย่างน้อยทุก 2 เดือน ยกเว้นมีเหตุอันควร
สามารถเรียกประชุมได้เป็นกรณีพิเศษ หรือมอบหมายให้คณะกรรมการชุดย่อยพิจารณากลั่นกรอง
หรืออนุมัติการดำเนินการได้ภายในขอบเขตที่ได้รับมอบหมาย
รวมทั้งกำหนดให้ฝ่ายบริหารจัดทำรายงานผลการดำเนินงานเสนอคณะกรรมการเป็นประจำทุกเดือนแม้จะไม่มีการประชุมคณะกรรมการในเดือนดังกล่าว
เพื่อให้คณะกรรมการสามารถติดตามความก้าวหน้าในการดำเนินงานของเอ็กโก

คณะกรรมการได้กำหนดวันประชุม และวาระการประชุมประจำล่วงหน้าตลอดทั้งปี
และเพื่อให้กรรมการสามารถจัดเวลาเข้าร่วมประชุมได้ทุกครั้ง
ประธานกรรมการและกรรมการผู้จัดการใหญ่
ร่วมกันพิจารณาเลือกเรื่องเข้าวาระการประชุมกรรมการ
โดยกรรมการแต่ละคนสามารถเสนอเรื่องเข้าสู่วาระการประชุมต่อประธานกรรมการ
รวมทั้งอภิปรายให้ความเห็นได้อย่างอิสระในการประชุม
โดยกรรมการจะได้รับเอกสารเพื่อประกอบการพิจารณาล่วงหน้าอย่างน้อย 1
สัปดาห์เพื่อให้มีเวลาในการศึกษาข้อมูล การจัดวาระประชุมจะเรียงตามลำดับความสำคัญ คือ
เรื่องสืบเนื่อง เรื่องพิจารณา และเรื่องเพื่อทราบ
เพื่อให้กรรมการใช้เวลาในการประชุมให้เกิดประโยชน์สูงสุด

ประธานกรรมการจัดสรรเวลาอย่างเพียงพอสำหรับฝ่ายบริหารที่จะเสนอเรื่องและคณะกรรมการที่จะอภิปรายประเด็นที่สำคัญอย่างรอบคอบ
มีการจดบันทึกการประชุมเป็นลายลักษณ์อักษร
และนำเสนอร่างรายงานการประชุมต่อคณะกรรมการภายใน 14
วันหลังวันที่ประชุมเพื่อตรวจสอบความถูกต้องครบถ้วนก่อนทำการรับรองในที่ประชุมครั้งต่อไป ในปี
2551 คณะกรรมการได้จัดประชุมทั้งสิ้น 9 ครั้ง แบ่งเป็นวาระปกติ 7 ครั้ง และวาระพิเศษ 2 ครั้ง
การประชุมแต่ละครั้งใช้เวลาประมาณ 2 ชั่วโมง 30 นาที
อัตราการเข้าร่วมประชุมของกรรมการคิดเป็นประมาณร้อยละ 96.93

เนื่องจากเอ็กโกมีกรรมการซึ่งไม่มีถิ่นพำนักในประเทศไทย
เพื่อให้เอ็กโกสามารถได้รับประโยชน์จากการให้ความเห็นและข้อเสนอแนะของกรรมการดังกล่าว
เอ็กโกจึงกำหนดให้กรรมการเหล่านั้นสามารถเข้าร่วมประชุมโดยวิธีการโทรศัพท์ทางไกล
โดยไม่นับเป็นองค์ประชุมและไม่มีสิทธิออกเสียงในการประชุม

คณะกรรมการสนับสนุนให้กรรมการผู้จัดการใหญ่เชิญผู้บริหารระดับสูงได้แก่
รองกรรมการผู้จัดการใหญ่ เข้าร่วมประชุมคณะกรรมการทุกครั้ง
รวมทั้งเชิญผู้บริหารอื่นเข้าร่วมประชุมในวาระการประชุมที่เกี่ยวข้อง
เพื่อให้สารสนเทศรายละเอียดเพิ่มเติมในฐานะที่เกี่ยวข้องกับการปฏิบัติงานโดยตรง
ซึ่งทำให้คณะกรรมการได้มีโอกาสรู้จักผู้บริหาร
สำหรับใช้ประกอบการพิจารณาแผนการสืบทอดตำแหน่งด้วย นอกจากนี้
คณะกรรมการสามารถขอสารสนเทศที่จำเป็นเพิ่มเติมได้จากกรรมการผู้จัดการใหญ่
ผู้จัดการฝ่ายเลขานุการบริษัท หรือผู้บริหารอื่นที่ได้รับมอบหมายภายใต้นโยบายที่ได้กำหนดไว้ ทั้งนี้
คณะกรรมการและคณะกรรมการชุดย่อยสามารถดำเนินการจ้างที่ปรึกษาอิสระ
เพื่อประโยชน์ในการบริหารกิจการ โดยค่าใช้จ่ายของเอ็กโก
รายละเอียดการเข้าร่วมประชุมของกรรมการแต่ละคนในปี 2551 เป็นไปตามตาราง 1
ท้ายบทความนี้

ทั้งนี้ ในปี 2551
คณะกรรมการได้กำหนดนโยบายให้กรรมการที่ไม่เป็นผู้บริหารมีโอกาสที่จะประชุมกันเองอย่างน้อยปีละ
1 ครั้ง ซึ่งมีการประชุมครั้งแรกในเดือนธันวาคม 2551
และกำหนดจะประชุมครั้งถัดไปในเดือนมิถุนายน 2552
โดยหัวข้อในการประชุมที่จะกำหนดเป็นวาระประชุมประกอบด้วย การจัดประชุมคณะกรรมการ
การบริหารความเสี่ยง โครงสร้าง บทบาท และความรับผิดชอบของกรรมการและผู้บริหาร
นโยบายการกำกับดูแลกิจการที่ดี และการบริหารงานบุคคล

จ. การประเมินผลตนเองของคณะกรรมการ

คณะกรรมการมีการประเมินผลการปฎิบัติงานด้วยตนเองเป็นประจำ
เพื่อให้คณะกรรมการร่วมกันพิจารณาผลงานและปัญหาเพื่อการปรับปรุงแก้ไขต่อไป โดยในปี 2551
คณะกรรมการเห็นชอบให้ใช้แบบประเมินเดิมในปี 2550
ซึ่งจัดทำโดยการประมวลแบบประเมินกรรมการที่แนะนำโดย New Zealand Institute of
Directors และแบบประเมินกรรมการของบริษัทอื่นในภาคพลังงาน
ซึ่งแบบประเมินตนเองฉบับใหม่นี้แบ่งเป็น 2 ส่วน ได้แก่ แบบประเมินคณะกรรมการในภาพรวม
และแบบประเมินตนเองรายบุคคล ซึ่งสรุปผลได้ ดังนี้

การประเมินคณะกรรมการทั้งคณะ

ผลการประเมินสรุปได้ว่า คณะกรรมการได้ดำเนินการเพื่อรักษาไว้ซึ่งผลประโยชน์ของผู้ถือหุ้น
ผู้มีส่วนได้เสียและเอ็กโก และมีแนวปฏิบัติที่ดี โดยมีคะแนนเฉลี่ยร้อยละ 85 ซึ่งสรุปผลได้ ดังนี้

-   วัตถุประสงค์ของเอ็กโกสะท้อนความคาดหวังของผู้ถือหุ้น
    และเอ็กโกได้จัดทำรายงานผลการดำเนินงานของบริษัทได้ถูกต้องและครบถ้วน

-   คณะกรรมการระบุได้ว่า ผู้มีส่วนได้เสียที่สำคัญของเอ็กโกคือกลุ่มใดบ้าง
    และมีสัมพันธภาพที่ดีกับผู้มีส่วนได้เสียของเอ็กโก

-   แผนกลยุทธ์ของเอ็กโกประกอบด้วยเนื้อหาและคุณภาพที่เหมาะสม
    และมีดัชนีวัดผลงานที่สะท้อนผลการดำเนินงานในระดับปฏิบัติการ

-   คณะกรรมการกำหนดความรับผิดชอบทั้งด้านกฎหมายและจริยธรรมที่เหมาะสมและสื่อสารให้รับทราบทั่วกัน
    คณะกรรมการได้ประพฤติตนเป็นแบบอย่างรวมทั้งดูแลให้มีระบบควบคุมและติดตามให้มีการปฏิบัติตามมาตรฐานทางกฎหมายและจริยธรรมเหล่านั้น
    ทั้งนี้ คณะกรรมการเห็นว่า เอ็กโกเป็น “นายจ้างและผู้ประกอบการที่ดี”

-   คณะกรรมการได้กำหนดบทบาทและความรับผิดชอบที่ชัดเจน
    รวมทั้งระบุและจัดลำดับเรื่องที่เห็นว่าคณะกรรมการควรพิจารณา/สอบทาน อย่างสม่ำเสมอ
    คณะกรรมการได้ดูแลการดำเนินงานและผลประกอบการทางการเงิน
    ความเหมาะสมของขั้นตอนที่เกี่ยวข้อง รวมทั้งระบบการควบคุมภายในของเอ็กโก

-   คณะกรรมการมีความเป็นอิสระจากฝ่ายบริหาร

-   คณะกรรมการได้กำหนดเป้าหมายเกี่ยวกับการทำหน้าที่กรรมการ
    กรรมการเข้าใหม่ได้รับเอกสารและข้อมูลที่เพียงพอเกี่ยวกับเอ็กโกและคณะกรรมการ
    กรรมการได้รับการอบรมเกี่ยวกับการกำกับดูแลกิจการที่ดีซึ่งควรได้รับการอบรมอย่างต่อเนื่อง

-   คณะกรรมการได้แสดงความเป็นผู้นำทั้งในระดับคณะกรรมการและคณะกรรมการชุดย่อยและทำงานร่วมกันเป็นทีม

-   มีการกำหนดหน้าที่ความรับผิดชอบของกรรมการผู้จัดการใหญ่ไว้โดยชัดเจน
    คณะกรรมการและกรรมการผู้จัดการใหญ่ทำงานร่วมกันอย่างมีประสิทธิภาพและมีการสื่อสารที่เปิดเผยและโปร่งใส
    คณะกรรมการหลีกเลี่ยงการก้าวก่ายการปฏิบัติงานที่อยู่ภายใต้อำนาจหน้าที่ของกรรมการผู้จัดการใหญ่และ/หรือ
    ฝ่ายบริหาร

-   การประชุมคณะกรรมการและคณะกรรมการชุดย่อยเป็นไปอย่างมีประสิทธิผล
    โดยมีจำนวนครั้งการประชุมที่เหมาะสมและเพียงพอ
    และมีคณะกรรมการชุดย่อยที่สนับสนุนการทำงานในจำนวนที่เหมาะสม
    ซึ่งสามารถปฏิบัติหน้าที่อย่างมีประสิทธิภาพตามที่ได้รับมอบหมาย

-   ประธานทำหน้าที่อย่างมีประสิทธิภาพและสนับสนุนให้กรรมการมีส่วนร่วมในการประชุม

-   คณะกรรมการจัดให้มีประเมินผลงานของกรรมการผู้จัดการใหญ่อย่างสม่ำเสมอ
    และกำหนดค่าตอบแทนของฝ่ายบริหารอย่างเหมาะสม

-   คณะกรรมการได้จัดให้มีแผนสืบทอดตำแหน่งสำหรับผู้บริหาร

-   คณะกรรมการมีความรู้เกี่ยวกับคู่แข่งในอุตสาหกรรมและมีบทบาทที่สำคัญเรื่องการนำเอ็กโกในการรับผิดชอบต่อสังคมทั้งเรื่องการกุศล
    การศึกษา และวัฒนธรรม

ทั้งนี้ คณะกรรมการเห็นว่า
ควรกำหนดแผนงานเพื่อปรับปรุงให้แผนการพัฒนาและสืบทอดงานผู้บริหารและการประเมินผลงานของกรรมการและผู้บริหารมีความครอบคลุมและสมบูรณ์มากขึ้น
(ดูรายละเอียดหัวข้อการประเมินในหัวข้อ 9.1)

แบบการประเมินรายบุคคล

ผลการประเมินรายบุคคลพบว่าคะแนนส่วนใหญ่สูงกว่าร้อยละ 80 จึงสรุปผลการประเมินได้ว่า
กรรมการมีคุณสมบัติและได้ปฏิบัติภาระหน้าที่และความรับผิดชอบอย่างเหมาะสมตามแนวทางการปฏิบัติที่ดีของกรรมการ
(ดูรายละเอียดหัวข้อการประเมินในหัวข้อ 9.1)

ฉ. ค่าตอบแทนกรรมการและผู้บริหาร

เอ็กโกกำหนดค่าตอบแทนกรรมการในอัตราที่เหมาะสมและสามารถเทียบเคียงได้กับบริษัทชั้นนำในอุตสาหกรรมเดียวกัน
โดยกำหนดองค์ประกอบเป็น 3 ส่วนคือ ค่าตอบแทนประจำ ค่าเบี้ยประชุม
และโบนัสซึ่งเป็นค่าตอบแทนพิเศษที่

จ่ายให้กับกรรมการปีละครั้งตามมูลค่าที่สร้างให้กับผู้ถือหุ้น
โดยคณะกรรมการสรรหาและพิจารณาค่าตอบแทน
ทำหน้าที่พิจารณากำหนดค่าตอบแทนกรรมการในเบื้องต้น
เพื่อนำเสนอคณะกรรมการพิจารณาก่อนนำเสนอที่ประชุมผู้ถือหุ้นอนุมัติเป็นประจำทุกปี
โดยเอ็กโกมีนโยบายเปิดเผยค่าตอบแทนของคณะกรรมการเป็นรายบุคคลเพื่อความโปร่งใส ทั้งนี้
กรรมการซึ่งได้รับแต่งตั้งให้ดำรงตำแหน่งในคณะกรรมการชุดย่อยจะได้รับค่าตอบแทนจากการเป็นกรรมการชุดย่อยด้วยเพื่อให้เหมาะสมกับหน้าที่และความรับผิดชอบที่เพิ่มขึ้น
สำหรับผู้บริหารที่ทำหน้าที่ในคณะกรรมการ คณะกรรมการชุดย่อย ไม่ได้รับค่าตอบแทน

คณะกรรมการซึ่งประกอบด้วยกรรมการที่ไม่เป็นผู้บริหารทั้งหมดเป็นผู้กำหนดค่าตอบแทนกรรมการผู้จัดการใหญ่
รวมทั้งการประเมินผลการปฏิบัติงานประจำปี
ซึ่งเป็นการประเมินโดยเปรียบเทียบกับความสำเร็จของเป้าหมายในระดับบริษัท
และความสามารถในระดับบุคคล รวมทั้งค่าตอบแทนของผู้บริหารในอุตสาหกรรมเดียวกัน
ในขณะที่คณะกรรมการสรรหาและพิจารณาค่าตอบแทน
เป็นผู้ให้ความเห็นชอบผลประเมินการปฏิบัติงานของผู้บริหารระดับรองกรรมการผู้จัดการใหญ่และผู้ช่วยกรรมการผู้จัดการใหญ่
โดยพิจารณาจากความสำเร็จเทียบกับเป้าหมายการปฏิบัติงานประจำปีของผู้บริหารแต่ละคน
นอกจากนี้ เอ็กโกได้สำรวจค่าตอบแทนผู้บริหารเป็นระยะ
เพื่อให้สามารถแข่งขันได้กับตลาดและเพียงพอที่จะรักษาและจูงใจผู้บริหารที่มีคุณภาพ

ทั้งนี้ รายละเอียดค่าตอบแทนของกรรมการและผู้บริหาร ได้เปิดเผยไว้ในหัวข้อ
ค่าตอบแทนกรรมการและผู้บริหาร ในหัวข้อ 9.3

ช. การพัฒนากรรมการและผู้บริหาร

คณะกรรมการให้ความสำคัญต่อการพัฒนากรรมการและผู้บริหาร โดยในปี 2551
คณะกรรมการให้ความเห็นชอบการดำเนินการเพื่อส่งเสริมการพัฒนากรรมการและผู้บริหาร
ให้มีประสิทธิภาพและประสิทธิผล ดังนี้

การพัฒนากรรมการ

คณะกรรมการกำหนดให้มีการปฐมนิเทศกรรมการเข้าใหม่ และปรับปรุงคู่มือกรรมการให้ทันสมัย
เพื่อให้กรรมการมีความรู้ความเข้าใจในธุรกิจของเอ็กโกและกฎระเบียบที่เกี่ยวข้อง
และได้พบปะกับผู้บริหาร
รวมทั้งสนับสนุนให้กรรมการเข้ารับการอบรมในหลักสูตรที่เกี่ยวข้องของสมาคมส่งเสริมสถาบันกรรมการบริษัทไทย
(IOD) ทั้งนี้ กรรมการ
เป็นผู้ที่มีความรอบรู้ในธุรกิจของเอ็กโกและการปฏิบัติหน้าที่ในฐานะกรรมการ
โดยมีกรรมการที่ผ่านการอบรมหลักสูตรจาก IOD และหน่วยงานภายนอก ดังรายละเอียดในตาราง
2 นอกจากนั้น
เอ็กโกยังจัดให้มีการบรรยายรวมทั้งจัดส่งเอกสารเรื่องความรับผิดชอบของกรรมการตามพระราชบัญญัติหลักทรัพย์และตลาดหลักทรัพย์
(ฉบับที่ 4) ให้กับกรรมการ รวมทั้งได้จัดบรรยายเรื่องภาพรวมอุตสาหกรรม
ลักษณะธุรกิจของแต่ละบริษัทในกลุ่ม แผนงานที่สำคัญในปัจจุบันและในอนาคต
พร้อมทั้งการเยี่ยมชมกิจการที่โรงไฟฟ้าขนอม โรงไฟฟ้าน้ำเทิน 2 ในประเทศลาว
และโรงไฟฟ้านิวเคลียร์ในประเทศฝรั่งเศส
เพื่อเพิ่มพูนความรู้ความเข้าใจเกี่ยวกับกิจการพลังงานและแนวโน้มที่สำคัญในอนาคต

แผนพัฒนาและสืบทอดงาน

คณะกรรมการดูแลให้มีโครงการพัฒนาผู้บริหาร โดยพัฒนาความรู้และทักษะให้เหมาะสมกับหน้าที่
และให้มีการมอบหมายงานที่เหมาะสมและท้าทาย

คณะกรรมการกำหนดนโยบายและหลักเกณฑ์ในการคัดเลือกกรรมการผู้จัดการใหญ่
และนโยบายในการสืบทอดตำแหน่งในกรณีที่มีเหตุการณ์ฉุกเฉินหรือการเกษียณอายุของกรรมการผู้จัดการใหญ่
โดยมีกระบวนการสรรหาที่ชัดเจนและโปร่งใส และพิจารณาจากความรู้ ประสบการณ์ ความสามารถ
จริยธรรมและความเป็นผู้นำ และมอบหมายให้คณะกรรมการสรรหาและพิจารณาค่าตอบแทน
เป็นผู้เสนอชื่อผู้มีคุณสมบัติเหมาะสมสำหรับการแต่งตั้งเป็นกรรมการผู้จัดการใหญ่

กรรมการผู้จัดการใหญ่ ได้รับมอบอำนาจให้เป็นผู้สรรหาบุคคลที่มีความรู้
ความสามารถและประสบการณ์เป็นผู้บริหารของเอ็กโก
ตามคุณสมบัติที่คณะกรรมการสรรหาและพิจารณาค่าตอบแทนเป็นผู้สอบทาน
และวิธีการคัดเลือกที่กำหนดไว้ในระเบียบบริษัทว่าด้วย ข้อบังคับเกี่ยวกับการบริหารงานบุคคล พ.ศ.
2550 และมติคณะกรรมการ ดังนี้

-   คณะกรรมการสรรหาและพิจารณาค่าตอบแทนเป็นผู้อนุมัติการแต่งตั้งรองกรรมการผู้จัดการใหญ่
    ผู้ช่วยกรรมการผู้จัดการใหญ่
    รวมทั้งผู้บริหารของบริษัทย่อย/บริษัทร่วมทุนที่เอ็กโกมีอำนาจแต่งตั้งซึ่งมีระดับเทียบเท่าผู้ช่วยกรรมการผู้จัดการใหญ่เอ็กโกขึ้นไป

-   กรรมการผู้จัดการใหญ่เป็นผู้อนุมัติการแต่งตั้งพนักงานในระดับผู้จัดการฝ่ายและผู้จัดการส่วน

-   การแต่งตั้งผู้จัดการฝ่ายตรวจสอบภายใน
    จะต้องได้รับความเห็นชอบจากคณะกรรมการตรวจสอบก่อน

การพัฒนาผู้บริหารได้จัดทำเป็นแผนพัฒนาบุคลากรประจำปี โดยการจัดอบรมภายใน
การส่งไปเข้ารับการอบรมภายนอก และการมอบหมายงานที่สำคัญ โดยหลักสูตรที่สำคัญได้แก่
หลักสูตร Executive Leadership Program (ELP-NIDA Wharton) หลักสูตร Senior
Executive Program –ศศินทร์ และ หลักสูตร Director Certification Program
ซึ่งปัจจุบันมีผู้บริหารกลุ่มเอ็กโกเข้ารับการอบรมแล้วจำนวน 6 คน 7 คน 15 คน ตามลำดับ

ซ. รางวัลแห่งความสำเร็จ

คณะกรรมการมุ่งมั่นปฏิบัติงานเพื่อรักษาไว้ซึ่งประโยชน์ของเอ็กโกและผู้ถือหุ้น
การที่คณะกรรมการประกอบไปด้วยผู้มีความรู้ ความสามารถ มีทักษะ
และประสบการณ์ทำงานจากหลากหลายสาขา
ทำให้การปฏิบัติหน้าที่กรรมการเป็นไปอย่างมีประสิทธิภาพ
โดยผลความสำเร็จของคณะกรรมการที่เห็นได้ชัดเจนคือ “รางวัลคณะกรรมการแห่งปี-ดีเด่น
2549/2550 (Board of the Year for Distinctive Practices)” และ
“ประกาศเกียรติคุณพิเศษสำหรับคณะกรรมการที่มีผลงานดีต่อเนื่อง”
จัดโดยสมาคมส่งเสริมสถาบันกรรมการบริษัทไทย ร่วมกับตลาดหลักทรัพย์แห่งประเทศไทย
สภาคมหอการค้าแห่งประเทศไทย สภาอุตสาหกรรมแห่งประเทศไทย สมาคมธนาคารไทย
สมาคมบริษัทจดทะเบียน และสภาธุรกิจตลาดทุนไทย

ในปี 2551 เอ็กโกได้รับรางวัลรายงานบรรษัทภิบาลดีเด่น จากตลาดหลักทรัพย์แห่งประเทศไทย
และได้รับการประเมินการจัดอันดับการกำกับดูแลกิจการในปี 2551 ในเกณฑ์ดีเลิศด้วยคะแนนรวม
92 คะแนน จากสมาคมกรรมการบริษัทประเทศไทย ซึ่งสูงกว่าคะแนนทำสำรวจในปี 2549
ซึ่งมีคะแนนรวม 89 คะแนน

รายงานการกำกับดูแลกิจการข้างต้น
สะท้อนให้เห็นถึงความมุ่งมั่นและทุ่มเทของคณะกรรมการที่จะสร้างมูลค่าเพิ่มแก่กิจการ
โดยการบริหารงวานเพื่อสร้างมูลค่า การกำกับดูแลกิจการ
และการดำเนินธุรกิจด้วยความรับผิดชอบเพื่อสังคม
เอ็กโกได้ศึกษาเรื่องแนวทางในการพัฒนาการกำกับดูแลกิจการที่ดีอย่างต่อเนื่อง
และได้ร่วมมือในการให้ข้อมูลกับหน่วยงานที่เกี่ยวข้องเพื่อประโยชน์ในการกำกับดูแลกิจการ เช่น
การสำรวจค่าตอบแทนกรรมการประจำปี การให้ความเห็นเกี่ยวกับคุณสมบัติกรรมการอิสระ
และการทำรายการที่เกี่ยวโยงกัน ทั้งนี้ เอ็กโกจะนำแนวปฏิบัติที่ดีมาใช้ตามความเหมาะสม
เพื่อเพิ่มคุณค่าแก่เอ็กโกและผู้ถือหุ้น และการรักษาชื่อเสียงของภาคอุตสาหกรรมไทย

ตาราง 1 การเข้าร่วมประชุมของกรรมการ

+---+-----------------+---------+-------+----------+---------+-------+
| ล | รายชื่อกรรมการ    | การ     |       |          |         |       |
| ำ |                 | เข้าร่วมป |       |          |         |       |
| ด |                 | ระชุมในปี |       |          |         |       |
| ับ |                 | 2551    |       |          |         |       |
|   |                 | (ครั้ง)   |       |          |         |       |
+===+=================+=========+=======+==========+=========+=======+
|   |                 | คณะ     | คณ    | คณะกรรม  | คณะก    | คณะก  |
|   |                 | กรรมการ | ะกรรม | การบริหาร | รรมการส | รรมกา |
|   |                 |         | การตร |          | รรหาและ | รรับผิด |
|   |                 | รวม 9   | วจสอบ | รวม 15   | พิจารณาค | ชอบต่อ |
|   |                 | ครั้ง     | รวม   | ครั้ง      | ่าตอบแทน | สังคมแ |
|   |                 |         | 13    |          |         | ละสิ่งแ |
|   |                 |         | ครั้ง   |          | รวม 10  | วดล้อม |
|   |                 |         |       |          | ครั้ง     |       |
|   |                 |         |       |          |         | รวม 9 |
|   |                 |         |       |          |         | ครั้ง   |
+---+-----------------+---------+-------+----------+---------+-------+
| 1 | นายศานิต ร่างน้อย  | 8/9     | -     | 15/15    | 6/6     | -     |
| . |                 |         |       |          |         |       |
|   | ประธานกรรมการ   |         |       |          |         |       |
+---+-----------------+---------+-------+----------+---------+-------+
| 2 | นายอัศวิน คงสิริ    | 9/9     |       |          |  10/10  |       |
| . |                 |         |       |          |         |       |
|   | กรรมการอิสระ     |         |       |          |         |       |
|   |                 |         |       |          |         |       |
|   | ร               |         |       |          |         |       |
|   | องประธานกรรมการ |         |       |          |         |       |
+---+-----------------+---------+-------+----------+---------+-------+
| 3 | นายชัยพัฒน์ สหัสกุล  | 9/9     | 13/13 |          |         |       |
| . |                 |         |       |          |         |       |
|   | กรรมการอิสระ     |         |       |          |         |       |
+---+-----------------+---------+-------+----------+---------+-------+
| 4 | นายธนพิชญ์ มูลพฤกษ์ | 9/9     | 1/1   |          | 1/3     |       |
| . |                 |         |       |          |         |       |
|   | กรรมการอิสระ     |         |       |          |         |       |
+---+-----------------+---------+-------+----------+---------+-------+
| 5 | นายเจริญ         | 2/2     |       |          | 3/3     |       |
| . | ประจำแท่น¹       |         |       |          |         |       |
|   |                 |         |       |          |         |       |
|   | กรรมการอิสระ     |         |       |          |         |       |
+---+-----------------+---------+-------+----------+---------+-------+
| 6 | นางวัธนี พรรณเชษฐ์ | 9/9     | 13/13 |          |         |       |
| . |                 |         |       |          |         |       |
|   | กรรมการอิสระ     |         |       |          |         |       |
+---+-----------------+---------+-------+----------+---------+-------+
| 7 | นายวิฑูรย์         | 3/3     |       |          |         |       |
| . | สิมะโชคดี²        |         |       |          |         |       |
|   |                 |         |       |          |         |       |
|   | กรรมการอิสระ     |         |       |          |         |       |
+---+-----------------+---------+-------+----------+---------+-------+
| 8 | นายสมโภชน์       | 8/8     | 11/12 |          |         |       |
| . | กาญจนาภรณ์³      |         |       |          |         |       |
|   |                 |         |       |          |         |       |
|   | กรรมการอิสระ     |         |       |          |         |       |
+---+-----------------+---------+-------+----------+---------+-------+
| 9 | นายไพบูลย์        | 2/2     |       |          | 2/2     |       |
| . | ศิริภาณุเสถียร⁴     |         |       |          |         |       |
|   |                 |         |       |          |         |       |
|   | กรรมการอิสระ     |         |       |          |         |       |
+---+-----------------+---------+-------+----------+---------+-------+
| 1 | นายจำนงค์        | 2/2     |       |          |         |       |
| 0 | วงศ์สว่าง⁵        |         |       |          |         |       |
| . |                 |         |       |          |         |       |
|   | กรรมการ         |         |       |          |         |       |
+---+-----------------+---------+-------+----------+---------+-------+
| 1 | นายสมบัติ ศานติจารี | 9/9     |       | 15/15    |         |       |
| 1 |                 |         |       |          |         |       |
| . | กรรมการ         |         |       |          |         |       |
+---+-----------------+---------+-------+----------+---------+-------+
| 1 | นายณรงค์ศักดิ์      | 9/9     |       |          | 10/10   | 3/3   |
| 2 | วิเชษฐ์พันธุ์        |         |       |          |         |       |
| . |                 |         |       |          |         |       |
|   | กรรมการ         |         |       |          |         |       |
+---+-----------------+---------+-------+----------+---------+-------+
| 1 | นายปีเตอร์ อัลเบิร์ต | 8/9     |       |          |         |       |
| 3 | ลิตเติ้ลวู้ด         |         |       |          |         |       |
| . |                 |         |       |          |         |       |
|   | กรรมการ         |         |       |          |         |       |
+---+-----------------+---------+-------+----------+---------+-------+
| 1 | นายริชาร์ด        | 0/2     |       | 4/4      | 3/4     |       |
| 4 | แม็คอินโด⁶        |         |       |          |         |       |
| . |                 |         |       |          |         |       |
|   | กรรมการ         |         |       |          |         |       |
+---+-----------------+---------+-------+----------+---------+-------+
| 1 | นายฮิเดกิ โทมิกุ    | 9/9     |       | 11/12    |         |       |
| 5 |                 |         |       |          |         |       |
| . | กรรมการ         |         |       |          |         |       |
+---+-----------------+---------+-------+----------+---------+-------+
| 1 | นายมาร์ค ทากาฮาชิ | 7/9     |       | 12/15    | 5/5     |       |
| 6 |                 |         |       |          |         |       |
| . | กรรมการ         |         |       |          |         |       |
+---+-----------------+---------+-------+----------+---------+-------+
| 1 | นายวิศิษฎ์         | 9/9     |       | 12/12    |         | 3/3   |
| 7 | อัครวิเนค⁷        |         |       |          |         |       |
| . |                 |         |       |          |         |       |
|   | ก               |         |       |          |         |       |
|   | รรมการผู้จัดการใหญ่ |         |       |          |         |       |
+---+-----------------+---------+-------+----------+---------+-------+
| 1 | นายวินิจ แตงน้อย⁸  | 7/7     |       | 3/3      |         |       |
| 8 |                 |         |       |          |         |       |
| . | ก               |         |       |          |         |       |
|   | รรมการผู้จัดการใหญ่ |         |       |          |         |       |
+---+-----------------+---------+-------+----------+---------+-------+

  ------------------------------------------------------- ------------------------------------------
  ¹ครบวาระการดำรงตำแหน่ง                                   ในการประชุมสามัญผู้ถือหุ้น ครั้งที่ 1/2551 เมื่อวันที่ 21
                                                          เมษายน 2551

  ²ลาออกจากตำแหน่ง                                         เมื่อวันที่ 1 ส.ค. 2551

  ³ดำรงตำแหน่งกรรมการ                                      เมื่อวันที่ 28 ม.ค. 2551

  ⁴ดำรงตำแหน่งกรรมการ                                      เมื่อวันที่ 9 ก.ย. 2551

  ⁵ลาออกจากตำแหน่ง                                         ในการประชุมสามัญผู้ถือหุ้น ครั้งที่ 1/2551 เมื่อวันที่ 21
                                                          เมษายน 2551

  ⁶ครบวาระการดำรงตำแหน่ง                                   ในการประชุมสามัญผู้ถือหุ้น ครั้งที่ 1/2551 เมื่อวันที่ 21
                                                          เมษายน 2551

  ⁷พ้นจากตำแหน่งกรรมการผู้จัดการใหญ่เนื่องจากครบอายุสัญญาจ้างในวันที่   
  30 กันยายน 2551                                          

  ⁸ดำรงตำแหน่งกรรมการผู้จัดการใหญ่                             เมื่อวันที่ 1 ต.ค. 2551
  ------------------------------------------------------- ------------------------------------------

  --------- ---------------------------------------------------------------
  หมายเหตุ   คณะกรรมการตรวจสอบ จำนวน 4 คน คือลำดับที่ 3,4,6,9

            คณะกรรมการบริหาร จำนวน 7 คน คือลำดับที่ 1,12,15,16,17,18,19

            คณะกรรมการสรรหาและพิจารณาค่าตอบแทน จำนวน 7 คน คือลำดับที่
            2,4,5,10,13,15,17

            คณะกรรมการความรับผิดชอบต่อสังคมและสิ่งแวดล้อม จำนวน 5 คน
            ประกอบด้วยกรรมการ จำนวน 2 คน คือลำดับที่ 13,18
  --------- ---------------------------------------------------------------

ตาราง 2 การเข้ารับการอบรมของกรรมการ

[TABLE]

โครงสร้างองค์กรของบริษัท ผลิตไฟฟ้า จำกัด (มหาชน) ณ วันที่ 31 ธันวาคม 2551

โครงสร้างองค์กรของบริษัท ผลิตไฟฟ้าระยอง จำกัด ณ วันที่ 31 ธันวาคม 2551

โครงสร้างองค์กรของบริษัท ผลิตไฟฟ้าขนอม จำกัด ณ วันที่ 31 ธันวาคม 2551

โครงสร้างองค์กรของบริษัท เอ็กโก โคเจนเนอเรชั่น จำกัด ณ วันที่ 31 ธันวาคม 2551